
Ekspedition og regnskab 

Giro 911 77 25 

naturligt fænomen.« 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag tit kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


LEDER _ 

En stor årgang 

Af Iver O. Kjems 


Ja, så er endnu et år ved at smutte 
fra os. For SUFOI har 1981 været 
bemærkelsesværdigt bl.a. ved, at 
det bragte 1. årgang af det nye, sto¬ 
re UFO-NYT. Vi skal ikke lægge 
skjul på, at beslutningen om »blad- 
-forvandlingen« på grund af de sto¬ 
re omkostninger blev truffet efter 
svære betænkeligheder; men hel¬ 
digvis har vi kunnet glæde os over 
næsten udelukkende positive reak¬ 
tioner over UFO-NYT i dets nye 
skikkelse. 

Naturligvis er heller ikke vi slup¬ 
pet for stygge skønheds- og andre 
fejl i denne »første« årgang. De er 
næsten uundgåelige, når et så stort 
og kompliceret projekt skal stab¬ 
les på benene — af nogle få folk 
som ulønnet fritidsbeskæftigelse! 
Vi beder om tilgivelse for »brøler¬ 
ne«, hvoraf jeg beskedent kun skal 
omtale én: I nr. 3/81 havde artikler¬ 
ne på side 11 ff. og side 32 ff. fået 
næsten enslydende overskrifter. 
Artiklen på side 11 ff. skulle have 
været kronet af ordene: »Viden- 
skabsmænd og UFO-fænomenet«; 
men de var altså på mystisk vis 
blevet erstattet af andre. Trods den¬ 
ne og andre fejl håber vi dog, at 
vore læsere har kunnet få et udbyt¬ 
te af såvel disse 2 artikler som af 
det øvrige stof i numrene. 

Vi har i år — ikke mindst takket 
være en stor indsats fra flere i 
SUFOIs repræsentantskab — kun¬ 
net bringe mange interessante op¬ 
lysninger ud til offentligheden. Og 
hvordan har offentligheden så mod¬ 


taget UFO-NYT? 1981 var nemlig og¬ 
så første år, hvor vi havde løssalg 
af UFO-NYT gennem en del kiosker. 
Joh, det har absolut ikke været no¬ 
gen overskudsforretning; men vi 
har da opnået, at flere hundrede 
mennesker, som ikke før har anet 
noget om bladets eksistens, har 
fået lejlighed til at læse det. Og en 
god del af disse nye læsere, der 
før kun har fået et overfladisk kend¬ 
skab til emnet gennem ugeblads¬ 
omtale nu og da, har her i bladet 
kunnet se, at der foregår også en 
seriøs forskning på området — her¬ 
hjemme såvel som på internationalt 
plan. 

Men trods en pæn tilgang af 
abonnenter — og dermed medlem¬ 
mer af SUFOI — har den seriøse 
UFO-forskning økonomisk trange 
kår. Det skorter ikke på interessan¬ 
te og lovende forskningsprojekter; 
men med et stramt budget kan der 
ikke ske mange store spring frem¬ 
ad. Derfor vil jeg her opfordre alle 
vore læsere til at hjælpe forsknin¬ 
gen på vej: vi har brug for fagfolk 
på næsten alle tænkelige områder, 
der vil gøre en indsats; hjælp os at 
få dem med! Og få venner og be¬ 
kendte til at holde UFO-NYT (tegn 
evt. et gaveabonnement foruden 
Deres eget!), thi flere læsere til 
UFO-NYT betyder støtte til det 
seriøse UFO-arbejde. Sammen med 
en forhånds-tak for hjælpen ønsker 
SUFOI Dem en glædelig jul og et 
godt 1982! 

□ 

UFOLOGI _ 

Situationen i Sovjet 

Af Nikita A. Schnee. 


Følgende artikel har vi lånt fra det engelske tidsskrift Flying 
Saucer Review, hvis mangeårige redaktør Gordon Creighton 
— der i dag er konsulent for tidsskriftet — har oversat original¬ 
artiklen fra russisk og desuden forsynet den med angivne be¬ 
mærkninger. Artiklens russiske forfatter er videnskabelig se¬ 
kretær ved afdelingen »for Undersøgelser af Anormale Fæ¬ 
nomener i vore Omgivelser«, der hører under A. S. Popov’s 
Videnskabelige og Tekniske Selskab for Radio, Elektronik 
og Kommunikation (NTORES). Selskabet er beliggende i 
Moskva. Originalartiklen havde som undertitel: En vurdering 
af situationen i dag. 


»Uklar og foranderlig« — disse to 
ord er tilstrækkelige til at beskri¬ 
ve den situation, som UFOIogi’en 
i USSR befandt sig i ved begyn¬ 
delsen af 1980. Den opgave, som 
jeg stillede mig selv, da jeg be¬ 
sluttede mig til at skrive denne 
artikel, har vist sig at være uhyre 
vanskelig. Det er heller ikke usand¬ 
synligt, at situationen igen har for¬ 
andret sig komplet, før denne ar¬ 
tikel når frem til læserne. Ikke des¬ 
to mindre er opgaven vel et for¬ 
søg værd. 

I løbet af 1979 skete der store 
ændringer — gentagne gange — 
indenfor de russiske UFO-forske- 
res arbejde. Indledningsvis ser det 
ud til, at Ufologi — efter para¬ 
psykologi — så småt begynder at 
»miste« sin status som »pseudo¬ 
videnskab«, i de mere ortodokse 
videnskabsmænds opfattelse, — 
videnskabsmænd, der sidder som 
medlemmer i Videnskabernes Aka¬ 
demi i USSR. Indenfor selve Aka¬ 
demiet — mere præcist på Aka¬ 
demiets Institut for Undersøgelse 
af Jordmagnetisme og Radioaktivi¬ 
tet — er der blevet dannet en 
gruppe, der beskæftiger sig med 


undersøgelse af UFOer. I stedet 
for ordet UFOer anvender man dog 
betegnelsen »anormale atmosfæ¬ 
riske fænomener«, men sagens 
kerne ligger dog ikke i en be¬ 
tegnelse, men derimod i de med¬ 
virkende forskeres egen indstilling 
til det problem, som de udforsker. 
Men til dyb skuffelse for alle se¬ 
riøse UFO-forskere har denne 
gruppe antaget samme latterlig¬ 
gørende og overbærende indstil¬ 
ling til UFO-problemet, som alle¬ 
rede er blevet almindelig sædvane 
hos størstedelen af offentlighe¬ 
den, og kan faktisk bedst karak¬ 
teriseres som noget, der blot er 
et endnu værre udtryk for den 
indstilling, der prægede de tidli¬ 
gere undersøgelser under det ame¬ 
rikanske »Projekt Blue Book«. 

I nr. 3/79 af det ugentlige tids¬ 
skrift Nedelya (»Ugen«) var der en 
artikel om UFO-fænomenet, skre¬ 
vet af Migulin og Platov, der le¬ 
der den omtalte gruppe indenfor 
Videnskabernes Akademi, og 
sandt at sige havde jeg svært ved 
at holde latteren tilbage, da jeg 
læste den. 3/4 af deres artikel blev 
anvendt til at overbevise læser¬ 


ne om, at UFOerne uden no¬ 
gen tvivl kunne tilskrives naturli¬ 
ge fænomener. På alt i alt ca. 
2 linier nævntes det ligesom i 
forbifarten, at: «... der er et an¬ 
tal fænomener, som det ikke u- 
middelbart er muligt at give en 
triviel forklaring på, bl.a. det fæno¬ 
men, der blev observeret af bebo¬ 
erne i Petrozavodsk (1) . . . « men 
resten af artiklen er kun en hoben 
barske angreb rettet mod de per¬ 
soner, der interesserer sig for 
UFO-problemet, og som — ved de¬ 
res »tåbelige« undersøgelser og 
popularisering af UFO-problemet 

— faktisk kun hindrer forsknings¬ 
gruppen (Akademiet’s) i at nå frem 
til den endelige forklaring på UFO- 
problemet indenfor de nærmeste 
måneder. Især råber disse »viden¬ 
skabsmænd« op om nødvendig¬ 
heden i at sætte en stopper for 
den voksende udbredelse af viden 
om UFOer til offentligheden, idet 
denne udbredelse — påstår grup¬ 
pen — forårsager unødvendigt sen¬ 
sationsjageri og »usunde narre¬ 
streger«. 

Efter min opfattelse er det for¬ 
målsløst at kritisere denne indstil¬ 
ling, som Akademiets gruppe her 
giver udtryk for. Trods en total 
mørklægning i næsten 12 år er 
UFO-problemet aldrig på noget 
tidspunkt ophørt med at eksistere 

— uanset hvor utiltalende dette 
end måtte synes for de ortodokse 
hjerner. Tværtimod har bemærkel¬ 
sesværdige observationer fra de 
sidste år tilført problemet en frisk 
skarphed og præg af realiteter. 
Ikke desto mindre — og på trods 
af dette — har den sovjetiske 
presse med få undtagelser været 
fuldstændig tavs om emnet, men 

dette vil jeg vende tilbage til se¬ 
nere. 

Langtfra alle og enhver læser 
den ovenfor omtalte artikel i Ne- 
delya, hvor de to forfattere i slut¬ 
ningen opfordrer øjenvidner til 
UFO-fænomenet (der ifølge forfat¬ 
ternes erklæringer ikke eksiste¬ 
rer!) til at sende beskrivelser af 
deres observationer ind til Viden¬ 
skabernes Akademi. 

I mellemtiden — mens alt dette 
er gået for sig — er oplysninger 
om dette forbløffende fænomen 
blevet bragt ud til den sovjetiske 
offentlighed af de virkelige eksper¬ 
ter eller specialister som f.eks. 
V. G. Azhazha (2), der leder den 
mere uofficielle, sovjetiske UFO- 
logi. Ved de lejligheder, hvor der 
har været afholdt foredrag, 
har reaktionen fra tilhørerne i 
form af spørgsmål overgået al¬ 
le forventninger. For det første har 
en del øjenvidner meldt sig ved 
hvert foredrag, skønt de tidligere 
har forholdt sig tavse om deres 
observationer, simpelt hen fordi de 
ikke vidste, hvem de skulle hen¬ 
vende sig til med deres observa¬ 
tioner. Dernæst har en uegennyt¬ 
tig forkæmper for videnskab og 
sandhed som Vladimir Georgie- 
vich Azhazha i sine nøgterne og 
videnskabelige foredrag trodset 
den ubeherskede og utilslørede 
boykotning af fænomenet, som 
vælder frem alle mulige steder 
blandt officielle organer — samt 
fra en ganske speciel side, fra 
en tidligere specialist og ivrig for¬ 
sker af UFO-fænomenet, nemlig 
F.Y. Zigel, der i dag nærmest er 
at betragte som en negativ pro¬ 
vokatør. Jeg vil senere vende til¬ 
bage til denne F.Y. Zigel, der er 
docent ved Moskva Institut for 
Luftfart, og som har været betrag¬ 
tet som en af grundpillerne i sov¬ 
jetisk UFOIogi; men først vil jeg 
omtale visse andre og mere be¬ 
hagelige ting. 


Initiativ-gruppen 

I efteråret 1978 startede en anden 
gruppe sit arbejde i Moskva. Det 
var Initiativ-gruppen under ledel¬ 
se af V.G. Azhazha og denne ar¬ 
tikels forfatter. En af de første 
opgaver blandt mange for os var 
at få organiseret en officiel, civil 
undersøgelse af UFO-fænomenet 
i USSR. 


(På det tidspunkt var der endnu 
ikke dannet en gruppe indenfor 
Videnskabernes Akademi, og selv 
efter at vor gruppe var skabt, var 
der stadig behov for en sådan). 
Vort job var at få stablet en pri¬ 
vat undersøgelsesgruppe på ben¬ 
ene og få organiseret indsamlin¬ 
gen og undersøgelserne af rappor¬ 
ter om de uønskede fænomener 
over hele landet samt få hold på 
alle problemerne omkring informa¬ 
tion om fænomenet til befolknin¬ 
gen. 


... Trods total mørklæg¬ 
ning i næsten 12 år er 
UFO-problemet i USSR 
aldrig på noget tids¬ 
punkt op'hørt med at ek¬ 
sistere. .. 


A.S. Popov Selskabets gruppe 
(BPVTS) 

Jeg må indledningsvis nævne, at 
denne operationsplan for vor Ini¬ 
tiativ-gruppe blev realiseret fuldt 
ud, samt at gruppen ophørte med 
at eksistere den 17. juli 1979. På 
nøjagtig samme dag — en dag 
der utvivlsomt i lang tid vil bli¬ 
ve husket af alle UFO-forskere i 
USSR — blev en ny gruppe dan¬ 
net i Moskva-hovedkvarteret for A. 
S. Popov’s Videnskabelige og Tekni¬ 
ske Selskab for Radio, Elektronik 
og Kommunikation, der kendes un¬ 
der sin russiske forkortelse NTO- 
RES. Denne gruppe bar initialerne 
BPVTS, der står for »Blizhniy 
Poisk Vnezemnykh Tsivilizatsiy s 
Pomoshch’yu Sredstva Radioelek- 
tronika (svarende til på dansk 
»Eftersøgning efter extraterrestri- 
ske civilisationer i Jordens nabo¬ 
lag ved hjælp af Elektronisk ap¬ 
paratur«), V.G. Azhazha blev valgt 
til præsident for gruppen. Vicepræ¬ 
sident blev L.M. Gindilis, en spe¬ 
cialist i UFO-sager og på områ¬ 
det kommunikation med extrater- 
restriske (= uden for Jorden) ci¬ 
vilisationer. Selv blev jeg videnska¬ 
belig sekretær. Som et yderligere 


bevis på vore seriøse og alvor¬ 
lige hensigter mht. at udvikle en 
omfattende undersøgelse af UFO- 
fænomenet i USSR tjener grup¬ 
pens medlemsliste, hvor men bl.a. 
finder navne som Viceadmiral M. 
M. Krylov, Chefen for den russis¬ 
ke flådes Kommunikation, — E.V. 
Khrunov, pilot og russisk kosmo¬ 
naut — Y.G. Nazarov, Næstkom¬ 
manderende for Sovjets Kontrol¬ 
center for Kosmisk Flyvning for¬ 
uden en del andre ansete viden- 
skabsmænd og specialister. 


Undertrykkelse af BPVIS-gruppen 

En af de første opgaver for 
BPVTS-gruppen var at få etableret 
tilsvarende grupper i andre større 
og mindre byer i USSR. Men al¬ 
lerede fra begyndelsen, fra de al¬ 
lerførste skridt vi prøvede at tage, 
løb vi ind i hindringer fra højere 
myndigheder. Et eksempel var, at 
da vi ønskede at udsende breve 
til de regionale afdelinger af A.S. 
Popov’s Videnskabelige og Tek¬ 
niske Selskab (NTORES) for at for¬ 
tælle dem om dannelsen af den nye 
gruppe samt om gruppens fore¬ 
slåede aktiviteter, blev dette øje¬ 
blikkeligt forbudt os. Ikke desto 
mindre sendte V.G. Azhazha og jeg 
for egen risiko et sådant brev til 
afdelingen i Tallin i Estland, hvor 
lokale UFOIoger straks begyndte 
at arbejde energisk på at skabe 
en afdeling af vor grupppe i Den 
estiske Republik. 

I begyndelsen af August 1979 
anmodede I.P Golev, der er vice¬ 
præsident for A.S Popov’s Viden¬ 
skabelige og Tekniske Selskabs 
hovedkontor i Moska, om at en 
meddelelse om vor nye BPVTS 
afdeling måtte blive optaget i tids¬ 
skriftet Radiotekhnika (= »Radio 
Teknologi«). Meddelelsen blev ud¬ 
færdiget, men har indtil nu ikke 
set dagens lys i tidsskriftet. Af 
den ene eller anden grund blev 
meddelelsen stoppet. Midt i no¬ 
vember 1979 antog selskabets 
hovedkontor i Moskva en fjendt¬ 
lig indstilling til vor afdeling. Ind¬ 
ledningsvis ændrede de afdelin¬ 
ges betegnelse til »Undersøgelse 
af Anormale Atmosfæriske Fæ¬ 
nomener«, og endelig den 12. de¬ 
cember 1979 fandt en skammelig 
begivenhed sted: det russiske 
Kommunistiske Parti’s Moskva 


UFO-NYT 6/81 5 






Komité (MGK) forbød alle aktivite¬ 
ter i hele afdelingen. 

Jeg var selv til stede ved mødet 
i Selskabets Moskva-hovedkvarter. 
De enkelte talere ævlede så meget, 
så de absolut selv burde have væ¬ 
ret flove over det, selv om de på¬ 
gældende personer måske ikke 
ejer skam i livet. Den største klovn 
i det selskab var en vis Safonov, 
der havde kritiseret et videnskabe¬ 
ligt og teknisk seminar, som vor af¬ 
deling (BPVTS) havde afholdt den 
28. november. Besynderligt nok 
havde denne Safonov ikke nogen 
form for ret til overhovedet at tale 
ved mødet, da han ikke engang var 
medlem af Selskabet. Ved semina¬ 
ret i november var han ligeledes 
dukket op uden at have været invi¬ 
teret, og efter at hver enkelt taler 
ved seminaret havde givet sit ind¬ 
læg, masede Safonov sig frem til 
talerstolen og »beviste«, at UFOer- 
ne ikke eksisterer. Da seminaret 
skulle slutte, blev Safonov efter til¬ 
hørernes anmodning nægtet tilla¬ 
delse til at tale, skønt han gjorde 
sig de hæderligste anstrengelser 
forat fåsagt noget. 

Men lad os igen vende tilbage 
til begivenhederne på Selskabets 
Hovedkontor i Moskva i midten af 
november 1979. Der blev på det tids¬ 
punkt udspredt en sand strøm af 
usandheder indenfor Selskabet af 
en kvinde ved navn Lyutsiy Niko- 
laevna Savinova. Hun var blevet in¬ 
viteret i egenskab af rådgiver for 
det Kommunistiske Parti’s Moskva 
Komité. Denne dame jamrede op om 
»anti-sovjetiske taler ved semina¬ 
ret«. I USSR foretager det Kommu¬ 
nistiske Parti’s organer en kon¬ 
stant manipulation med de forskel¬ 
lige videnskaber og af al ny viden. 
For disse organer er det primære 
ikke at undersøge noget og be¬ 
handle det ud fra dets seriøsitet og 
videnskabelige vigtighed, men ude¬ 
lukkende ud fra dets »overens¬ 
stemmelse med Partiets lære«. Re¬ 
sultatet blev derfor naturligvis, at 
vor afdeling ved flertalsafstemning 
blev opløst. Afdelingens eksistens 
var dog blevet bemærket, for selv 
i løbet af den korte tid, den havde 
eksisteret, var det lykkedes at or¬ 
ganisere dens arbejdsmetoder, og 
afdelingen havde tiltrukket specia¬ 
lister og personer, der forskede i 
UFO-problemet. Det har medført, 
at selv om afdelingen ikke længere 
eksisterer, så fortsætter arbejdet 


med at kontakte vidner, og det 
fortsætter med succes. 

I denne forbindelse skal det 
nævnes, at vor afdelings medlem¬ 
mer har bidraget meget til udvik¬ 
lingen af metoder, der kan anven¬ 
des ved undersøgelser af UFO lan¬ 
dingssteder. Den undersøgelses¬ 
plan, vi opstillede, er blevet an¬ 
vendt med held i en hel del tilfæl¬ 
de, og de glimrende resultater, der 
er opnået, har givet muligheder 
forat afprøve helt nye typer instru¬ 
menter. Det apparatur, som sovjet¬ 
tiske UFOIoger anvender i dag ved 
undersøgelserne af landingssteder 


... Den 12. december 
1979 forbød det Kommu¬ 
nistiske Parti’s Komité i 
Moskva alle aktiviteter i 
hele afdelingen... 


er så vidt vi ved uden deres lige i 
andre lande. Bedømt ud fra de op¬ 
lysninger, der kan findes i littera¬ 
turen om UFO-fænomenet, ser det 
ud til at sådanne undersøgelser i 
andre lande har været begrænset 
til fysiske målinger og kemiske 
analyser. For vores vedkommende 
har opmærksomheden i højere grad 
været rettet mod undersøgelser af 
de bio-felter, som UFOerne har ef¬ 
terladt i jorden og i atmosfæren. 
Vi er i stand til at påvise tilstede¬ 
værelsen af disse bio-felter i så 
godt som alle de tilfælde, hvor et 
UFO har været landet eller har 
svævet et lille stykke over jorden. 
Disse felters art har det imidlertid 
ikke endnu været muligt at klar¬ 
lægge. Vi har også været i stand til 
at påvise disse bio-felter på steder, 
hvor der har været kontakt med 
UFOnauter. Specielt har vi gjort 
den interessante opdagelse, at dis¬ 
se mystiske felter er stabile i 7-9 år 
de pågældende steder. Denne egen¬ 
skab ved disse felter har specielt 
betydning, da oplysninger om den¬ 
ne type observationer fra øjenvid¬ 
ner mange gange dukker frem med 
adskillige års forsinkelse, og efter 
så lang tid er det praktisk taget 
umuligt at finde nogle fysiske eller 
kemiske unormaliteter på landings¬ 


stedet. Blandt vore instrumenter 
indtager Simakov-biotransmittere 
og elektroniske bio-analysatorer 
— sammen med instrumenter, 
der er baseret på principperne i 
Kirlian-effekten — en særstilling 
på grund af deres éntydighed og 
effektivitet. Vi har aldrig i uden¬ 
landsk litteratur fundet antydnin¬ 
ger af, at sådanne typer instrumen¬ 
ter anvendes i UFO-sammenhæng. 
Hvis vore udenlandske kolleger er 
interesserede i at erfare mere om 
vore resultater på dette område, 
deler vi gerne vor viden med dem. 


Seminarerne 

Et af vor gruppes vigtigste resul¬ 
tater var uden tvivl afholdelsen af 
det 3. Videnskabelige og Tekniske 
Seminar vedrørende »Problemer i 
forbindelse med Eftersøgningen af 
Extraterrestiske Civilisationer i 
Rummet«. Trods alle de forhindrin¬ 
ger og besværligheder, som arran¬ 
gørerne løb ind i (f.eks. kunne se¬ 
minaret ikke få noget lokale stillet 
til rådighed, og man fik forbud mod 
at leje passende lokaliteter) lykke¬ 
des det al 11 igevel at få det 3. Semi¬ 
nar stablet på benene i Dom Aktera 
(»Skuespillernes Center«) den 28. 
november 1979. Den lille sal var 
fuldstændig pakket med tilhørere, 
hvilket illustrerer den store interes¬ 
se, der var for UFO-spørgsmålet. 
Der var fire talere med indlæg, et 
om problemets filosofiske natur, 
et om organisation og de sidste to 
om mere tekniske betragtninger. 
Der blev lyttet interesseret til alle 
fire indlæg og stillet en del spørgs¬ 
mål. Arrangementet kunne naturlig¬ 
vis ikke undgå også at blive præ¬ 
get af mere »ortodokse elemen¬ 
ters« tilstedeværelse. Den tidlige¬ 
re nævnte Safonov bemægtigede 
sig også talerstolen og gav sit be¬ 
syv med. En anden taler, professor 
Petrovich, beskrev seminaret som 
»sekterisk ævlen og en hekse¬ 
sabbat«. Efter sit indlæg blev pro¬ 
fessoren betegnet som et uroska¬ 
bende element for seminarets ar¬ 
bejde, og blev anmodet om at for¬ 
lade salen. Men alt i alt forløb se¬ 
minaret glat og effektivt, og hoved¬ 
parten af de tilstedeværende var 
utvivlsomt godt tilfredse med det. 

Læserne vil sandsynligvis have 
undret sig over, hvorfor dette semi¬ 
nar bliver kaldt »Seminar nr. 3«, 

men det er der en årsag til. De tre 
tidligere seminarer (vi nummere¬ 
rer dem nr. O, nr. 1 og nr. 2) blev al¬ 
le arrangeret af Initiativ-gruppen, 
før vor afdeling blev etableret, og 
disse tre første seminarers histo¬ 
rie er ret så interessant. 

Lad os begynde med seminaret 
nr. 0. Det fik sin noget utradi¬ 
tionelle betegnelse, fordi det var 
umuligt at gennemføre seminaret 
til dets naturlige afslutning. Lad 
os prøve at se på begivenhederne i 
den rækkefølge, de indtraf: 

Forberedelserne og organiserin¬ 
gen af dette seminar blev foretaget 
af V.G. Azhazha og mig i septem¬ 
ber-oktober 1978. Vi havde fundet 
passende lokaler, nemlig et af audi¬ 
torierne på det Humanistiske Fa¬ 
kultets Bygning på MGU (= Moskva 
Stats Universitet). Mødet var fast¬ 
lagt til den 1. november 1978 og vi 
begyndte kl. 18.oo. Men allerede 
efter få minutter begyndte de før¬ 
ste forstyrrelser. Nogle ukendte 
personer væltede ind i auditoriet 
og begyndte at genere vort arran¬ 
gement på alle mulige måder. En 


halv time senere dukkede vicerek¬ 
toren for Universitetet op og bad 
os forlade auditoriet, idet det alle¬ 
rede — ifølge hvad han sagde — 
var reserveret til andre, og der skul¬ 
le holdes forelæsning der om lidt. 
Som et bevis for det han sagde, 
medbragte han en del studenter — 
som han havde trukket ud fra en 
klasse i et nabo-auditorium — som 
nu stod og gloede desorienteret 
uden anelse om, hvad der egentlig 
foregik. Så — for at sige det kort — 
vort første seminar blev effektivt 
spoleret. Men hvem stod bag den¬ 
ne sabotage? 

I en telefonsamtale med mig 
sagde Feliks Yurevich Zigel skade¬ 
fro: »Ha, de fik jer splittet, hva’! 
Det sørgede jeg for!« 

Her oplevede vi denne »verdens¬ 
berømte UFO-forskers« sande an¬ 
sigt. Da han erfarede, at dette se¬ 
minar skulle afholdes, havde han 
tænkt hurtigt og dernæst kontak¬ 
tet Det Kommunistiske Parti og 
KGB og bedt dem om at forhindre 
mødets afholdelse. Disse to orga¬ 
ner har sikkert været henrykte for 


opgaven. 

Trods al denne aktive opposition 
fra velkendte sider havde vor Initia¬ 
tiv-gruppe alligevel held til at or¬ 
ganisere endnu to seminarer i lø¬ 
bet af 1979. Det første (det rigtige 
nr. 1 i vor serie) fandt sted den 25. 
april 1979. Seks taler blev præsen¬ 
teret omhandlende følgende emner: 

a. FN’s resolution om UFO-pro- 
blemet. 

b. Det filosofiske aspekt af UFO- 
problemet. 

c. UFO-observationerover 
Moskva. 

d. Undersøgelser vedr. kosmo¬ 
nauter i fortiden etc. 

Vort Seminar nr. 2 afholdtes den 1. 
juni 1979 med omkring 150 tilhørere 
og 4 indlæg. Et af indlæggene be¬ 
skæftigede sig med de utrolige be¬ 
givenheder, der havde fundet sted 
ved en af søerne ved Leningrad. 
Lederen af seminaret, V.G. Azhazha, 
fortalte om undersøgelserne om¬ 
kring et UFO-landingssted samt 
omkring den kontakt, der dér hav¬ 
de fundet sted mellem en UFOnaut 


Vor tegners opfattelse af observationen i Rostov Oblast i august 1967 

og et vidne. Disse undersøgelser 
havde fundet sted dagen før semi¬ 
naret og var blevet udført af felt¬ 
gruppen. 

Det lykkedes ikke Zigel at for¬ 
styrre dette 2. Seminar, skønt han 
efter det første havde sendt et brev 
til Kommunistpartiets Moskva-Ko- 
mité (MGK), i hvilket han opremsede 
enhver med tilknytning til Initiativ¬ 
gruppen samt omtalte seminar¬ 
arrangementerne. 

Vor Initiativ-gruppe, der har genop¬ 
taget sine aktiviteter, er i øjeblik¬ 
ket ved at klargøre materialet fra 
disse tre seminarer til publikation. 
Naturligvis forventer vi ikke at kun¬ 
ne publicere dette materiale i nogen 
større målestok, men under alle 
omstændigheder håber vi at kunne 
fremstille et tilstrækkeligt antal 
kopier. Samtidig kan jeg fortælle, 
at vi forbereder en rapport om den 
ilde behandlede BPVTS afdeling 
under Popov Selskabet. Ligeledes 
forventer vi at kunne udgive en I il le 
populærvidenskabelig bog: »Koe- 
Chto ob NLO«, (»Noget om UFOer«) 
hvor forfatterne vil være V.G. 
Azhazha, B.A. Shurinov og mig selv. 


Artikler i presse og tidskrifter 

Adskillige tidsskrifter har indenfor 
det sidste stykke tid bragt artikler 
om UFOer. Eksempelvis var der i 
Sovetskaya Etnografia (»Sovjetisk 
Etnografi«) nr. 2/1979 og i Tekhnika 
Molodezhi (»Teknik for Ungdom¬ 
men«) nr. 10/1979 en artikel med 
titlen »UFOer og UFOnauter set i 
lyset af Folklore«, skrevet spæn¬ 
dende og interessant af Sanarov. 
Senere er der i tidsskriftet Khimiya 
i Zhizn’ (»Kemi og Liv«) nr. 12/1979 
blevet bragt en oplysende artikel 
»Første Akademiske publikation om 
UFOer«, hvori Gindilis, Men’ko og 
Petrovka’s arbejde med titlen »Sta¬ 
tistisk behandling af UFO-observa- 
tioner over USSR« blevet debatte¬ 
ret. (Disse forfatteres publikation 
var blevet udsendt i begrænset op¬ 
lag af det russiske Videnskabernes 
Akademi). Fra tid til anden er der 
også dukket notitser og mindre ar¬ 
tikler op i andre tidsskrifter og avi¬ 
ser. Disse ting fra småtingsafde¬ 
lingen har været lidt af en blandet 
landhandel, varierende fra enkelte 
forfatteres funderinger over det al¬ 
vorlige og seriøse problem med 
UFO-forskningen til mere eller min¬ 
dre begavede skribenters forsøg 


på at nedgøre både UFOIogien og 
de mennesker, som beskæftiger sig 
med UFOerne. En vis M. Shpagin 
gik endda så vidt, at han i en lang 
artikel i det månedlige Zhurnalist 
(»Journalisten«) nr. 10/1979 gik ind 
for en generel kamp mod UFOnau- 
terne, idet dette samtidig ifølge 
hans opfattelse ville være en kamp 
for et verdensomspændende, hu¬ 
manistisk synspunkt! 

Russisk støtte til »Projekt Blue 
Book« og Menzel. 

Alle de artikler, som ser dagens lys 
her i USSR, og som afviser UFOer- 


... opmærksomheden 
har i højere grad været 
rettet mod undersøgelser 
af de biofelter, som UFO¬ 
er har efterladt i jorden... 


nes eksistens, har én meget spæn¬ 
dende ting fælles: Uden undtagelse 
er sådanne artikler og interviews 
spækket med citater fra enten det 
amerikanske forsvars undersøgel¬ 
sesgruppe »Projekt Blue Book« el¬ 
ler fra den kendte amerikanske 
UFO-skeptiker Dr. Donald Menzels 
bøger. Ikke én af disse russiske 
artikelforfattere nævner ét ord om 
nutidige amerikanske videnskabs- 
mænd og deres indstilling til UFO- 
problemet, ej heller nævnes noget 
om videnskabsmænds indstilling i 
andre dele af verden. Det er, som 
om man indirekte vil give udtryk for, 
at den nævnte amerikanske under- 
søgelsesgruppe’s arbejde har væ¬ 
ret det sidste og endelige resultet 
mht. at nå sandheden om UFOerne. 
F.eks. har disse vore »UFOIoger« 
intet at melde om de franske under¬ 
søgelser af UFOerne! Og hvorfor 
ikke? Simpelthen fordi de franske 
undersøgelser har vist, at UFOerne 
réelt eksisterer. 

Faktisk får man det indtryk, at 
vore russiske skribenter — 
bortset fra indledningen til Con- 
don-rapporten — intet har læst om 
UFOer. Men det er faktisk endnu 
værre. Under en forelæsning på 
Moskva’s Planetarium med titlen 
»Hvorfor ønsker folk at der skal ek¬ 


sistere Flyvende Tallerkener« ind¬ 
rømmede Dr. Smilga (doktor i fysik 
og matematik) åbent, inden han på¬ 
begyndte foredraget, at han faktisk 
aldrig havde læst spor om emnet, 
bortset fra en artikel i Nauka i 
Zhizn’ (»Videnskaben og Livet«) nr. 
8/1978, (der var en oversat artikel 
af den amerikanske skeptiker Ja¬ 
mes Oberg) samt en af Donald 
Menzel’s bøger. Og ikke desto min¬ 
dre stod denne Dr. Smilga frem og 
fortalte, at han kunne bevise over¬ 
for alt og alle, at der ikke findes 
UFOer, aldrig har eksisteret UFOer 
og aldrig vil kunne eksistere UFOer! 
Det er næsten overflødigt at bemær¬ 
ke, at denne IV 2 times væven om 
emnet fra denne »UFOIogs« side end 
ikke gjorde indtryk på skoleelever¬ 
ne. Selv nægtede han at svare på 
spørgsmål, — han medbragte en 
vis Panovkin, der skulle svare for 
ham. Panovkin erklærede, at ame¬ 
rikanerne én gang for alle havde 
bevist, at der aldrig havde været 
blot én observation af et ægte UFO, 
og at hele sagen bestod af svindel¬ 
numre, hallucinationer og optiske 
fænomener. Et af spørgsmålene, 
der blev stillet til Dr. Smilga — og 
det varikke et tilfældigt spørgsmål 
— lød som følger: »Minder Deres 
foredrag her Dem ikke om »mødet 
med simultanspil« af Ostap Bender 
i byen Vasyuki?« (3). Rød i hovedet 
kom Smilga med et spagfærdigt 
»nej«, men tilhørerne hilste spørgs¬ 
målet med en øredøvende klappen. 

F.Y. Zigel’s aktiviteter. 

Foruden de officielle udtalelser og 
publikationer indenfor det sidste 
stykke tid er der også sket en be¬ 
tragtelig vækst i antallet af manu¬ 
skripter og artikler udgivet og rund- 
sendt af forskellige specialister og 
forskere indenfor UFO-sagen. I de 
fleste tilfælde spredes disse artik¬ 
ler fra person til person indenfor 
de grupper, der findes af UFO- 
interesserede, og hvor der er mu¬ 
lighed for at tage kopier, bliver det 
gjort. F.Y. Zigel’s »produkter« cir¬ 
kulerer rundt på samme måde, og 
jeg vil gerne give dem et lille ord 
med på vejen! 

For det første er Zigel’s materiale 
uden sammenligning den mest 
omfangsrige samling af beretnin¬ 
ger fra dette land. Men antallet af 
sider i en bog er absolut ikke et 
udtryk for kvaliteten af bogens ind¬ 
hold. Den første af Zigel’s bøger, 


8 UFO-NYT 6/81 






skrevet i 1967, består næsten ude¬ 
lukkende af rapporter om UFOer 
set over de forskellige områder af 
USSR, hvilket passer meget godt til 
bogens titel »Nablyudeniya NLO v 
SSSR« (= »UFO-observationer i 
USSR«). Noget andet er så, at Zi- 
gel benævner sig som forfatteren 
af tilfældene, hvilket næppe er en 
korrekt betegnelse. Man må jo hå¬ 
be, at han ikke ligefrem opfandt de 
enkelte observationer, men sim¬ 
pelthen blot indsamlede dem. 

Mens den første bog virkelig be¬ 
skæftigede sig med UFO-proble- 
met, er det i mindre og mindre grad 
tilfældet for hans senere produk¬ 
tioner. Således er halvdelen af den 
anden bog helliget en beretning 
om Zigel’s kamp for at få sin bog 
»Naselenniy Kosmos« ( = »Det be¬ 
boede Univers«) trykt og udgivet. 
Hans anstrengelser i denne hen¬ 
seende blev en total fiasko. Men 
denne anden bog indeholder dog 
et par UFO-observationer, hvilket 
til gengæld ikke er tilfældet for den 
tredje bogs vedkommende — denne 
rummer kun enkelte sider om UFO¬ 
er. Størstedelen af bogen beskæf¬ 
tiger sig med den forfølgelse, som 
Zigel følte sig udsat for, samt en 
del sladder og ondskabsfulde an¬ 
klager mod andre UFO-forskere. I 
sin giftige kampagne fabrikerer han 
f.eks. røverhistorier om V.G. 
Azhazha, der generelt betragtes 
som primus motor i sovjetisk UFO- 
logi i dag. Man kunne spørge sig 
selv, hvad der egentlig er årsagen 
til Zigel’s fjendtlige holdning over¬ 
for andre grupper, der undersøger 
UFO-fænomenet. Det ser ud til, at 
den bagved liggende bevæggrund 
for Zigel er, at han betragter hele 
UFO-problemet som sit private om¬ 
råde, og han vil ikke tillade, at no¬ 
gen anden udfolder større aktivitet 
end hans egen på området. Han 
modtager øjensynlig ret store 
mængder materiale — både fra ud¬ 
landet og fra USSR — men ingen 
får lov at kigge med. »Det hele er 
mit«, siger han. 

Dette var bl.a. årsagen til, at Zi¬ 
gel spolerede sit ellers gode for¬ 
hold til V.G. Azhazha, noget der 
efterhånden har vist sig at svie til 
ham selv, idet Zigel har mistet så 
godt som alle sine tilhængere, 
mens Azhazha’s gruppe er vokset 
betydeligt ved tilgang af fagspecia¬ 
lister. 

I Zigel’s fjerde bog, der udkom i 


begyndelsen af 1979, refererer han 
med ringeagt til V.G. Azhazha og 
andre forskere, som han har noget 
imod. Ligeledes omtaler han vort 
uheldige seminar den 1. november 
1978, men undlader at fortælle, at 
det var på hans anmodning, at se¬ 
minaret blev opløst. UFOIog-grup- 
pen i*Leningrad checkede nogle 
få, vilkårligt udvalgte rapporter fra 
hans bog — rapporter der omhand¬ 
lede UFO-landinger og UFOnauter, 
og ikke én af disse var sandfærdige! 
Hvilken troværdighed haren sådan 
mand, efter at Leningrad-gruppen 


... Vort første seminar 
blev effektivt spoleret... 
Men hvem stod bag den¬ 
ne sabotage?... 


fremlagde deres undersøgelses¬ 
rapport på vort 2. Seminar? 

For to år siden var det muligt at 
talje om to forskningsgrupper i Mo- 
skva-området, men denne »fælles¬ 
periode« er nu historie. UFOIogi i 
USSR er i dag ensbetydende med 
gruppen under V.G. Azhazha’s le¬ 
delse, der har et udstrakt samar¬ 
bejde med andre ivrige forskere i 
Leningrad, Estland, Moldava, Ge¬ 
orgien samt i mange af byerne i 
den Russiske Republik selv, i Ukrai¬ 
ne og i de Centralasiatiske Repu¬ 
blikker. UFOIoger over hele landet 
har lejlighed til at læse de over¬ 
sættelser, der laves i Leningrad, 
fra publikationer om UFOer i ud¬ 
landet. Desuden har Leningrad- 
gruppen udført en del interessante 
undersøgelser i marken, og lægger 
endnu mere vægt på tilbundsgå¬ 
ende undersøgelser af observatio¬ 
ner, end nogen anden af vore grup¬ 
per. UFO-forskere i Estland har og¬ 
så bidraget meget til forskningen, 
primært via deres effektive og seriø¬ 
se behandling af problematikken. 
Den kendte Petrozavodsk-observa- 
tion er specielt blevet grundigt un¬ 
dersøgt af en af de kendte forskere 
fra Moldava, N.E.Fedorenko, der og¬ 
så har skrevet en del artikler om 
observationer i Moldava. 


Alt dette er uden tvivl en .meget 
positiv og tilfredsstillende tingenes 
tilstand, og en koordinering af 
kræfterne er vigtig, hvis vi skal 
kunne opnå konkrete resultater — i 
første omgang hvad angår indsam¬ 
lingen af UFO-rapporter og udfær¬ 
digelsen af et katalog over UFO- 
observationer over USSR’s område. 

En udtalelse af kosmonaut Khrunov 

I et interview, der blev publiceret i 
Tekhnika Molodezhi nr. 3/1979 ud¬ 
talte den russiske pilot og kosmo¬ 
naut E.V. Khrunov: »UFO-problemet 
eksisterer, og det er meget alvor¬ 
ligt. I tusindvis af mennesker har 
set UFOer, og indtil i dag er det 
uvist, hvad UFOerne er. Vi er nødt 
til at foretage en gennemgribende 
undersøgelse af problemet. Det er 
ikke usandsynligt, at der skjult bag 
dette fænomen ligger selve pro¬ 
blemet med kommunikation med 
extraterrestriske civilisationer.« 


Udviklingen fremover 

UFOIoger i Sovjet er af den opfat¬ 
telse, at vi i den nærmeste frem¬ 
tid vil se en markant og positiv ud¬ 
vikling i kontakten mellem viden- 
skabsmænd og vort lands befolk¬ 
ning om UFO-sagen. På trods af den 
sabotage, som vort arbejde har væ¬ 
ret udsat for (opløsningen af BPVTS 
gruppen), så er vi nået et stort 
skridt fremad ved i dag at have for¬ 
enet UFOIogerne i USSR underen 
fælles ledelse. Antallet af perso¬ 
ner, der er interesseret i UFOerne, 
stiger dag for dag; og de personer, 
der slutter sig til vort arbejde, om¬ 
fatter ikke alene personer med in¬ 
teresse for emnet, men også diver¬ 
se specialister fra forskellige fag¬ 
områder. Men vi behøver også vi- 
denskabsmænd fra meget forskel¬ 
lige fagområder for at kunne analy¬ 
sere dette gådefulde fænomen, lige 
fra biologer og læger til astrono¬ 
mer og matematikere. Vi har behov 
for at kunne trække på filosoffer 
og kemikere, på psykologer og teo¬ 
retiske fysikere. Og naturligvis og¬ 
så professionelle fotografer — en¬ 
hver seriøs forsker kan finde en 
plads indenforvore rækker. 

Den udvikling, der fortiden finder 
sted indenfor den sovjetiske viden¬ 
skab er gunstig mht. udviklingen 
af ny viden. Parapsykologi aner¬ 
kendes nu, og noget tyder på, at 

UFOIogi ligeledes er ved at blive 
accepteret. Alle alvorligt interesse¬ 
rede personer med videnskabelige 
uddannelser — dette gælder også 
personer fra de humanistiske om¬ 
råder — er begyndt at fatte interes¬ 
se for UFO-problemet og er be¬ 
gyndt at samarbejde med pionerer¬ 
ne indenfor forskningen over hele 
landet. 

For at sige det kort er det vort 
håb, at sovjetisk UFOIogi inden¬ 
for de næste par år vil være i stand 
til at komme op på samme niveau i 
UFO-forskningen, som tilfældet er 
i USA, Frankrig og andre lande. 
På visse områder er vi foran disse 
lande, men på mange andre områ¬ 
der i UFO-forskningen ligger vi 
langt bagefter. 

En af de første opgaver, som 
sovjetiske UFO-forskere skal have 
løst, er etableringen af et perma¬ 
nent overvågnings-system over he¬ 
le landet eller indenfor bestemte 
afgrænsede områder, hvor UFO- 
aktiviteten skønnes særlig stor. Vi 
måogså have bygget et system op, 


som kan indsamle observations¬ 
rapporter fra befolkningen, fra ob¬ 
servatorier og fra radarstationer. 
Der ligger rigeligt med arbejde for¬ 
an os, men vi håber med held at 
slippe gennem begyndelsesvan¬ 
skelighederne, og vi vil kun være 
glade for at kunne samarbejde med 
UFO-forskerne i andre lande. UFO- 
fænomenet er af natur internatio¬ 
nalt, og det bør undersøgelserne 
af det også være. 

Eksempler på observationer 
i USSR: 

1. Tidlig i august 1967 observere¬ 
de man i Rostov Oblast ved 21.20- 
tiden et objekt, der bevægede sig 
henover den sydlige himmel fra 
vest mod øst. Det lignede en klar 
halvmåne, og var af ca. samme 
størrelse. Man kunne tydelig skel¬ 
ne hele omridset, men objektet 
lyste klarest på den del af objektet, 
der var forrest. Et gulligt lys udgik 
fra spidserne. Det så ud, som om 
den bageste del af objektet bestod 
af en tilspidset, strømlinet sort 


krop. Lige foran og lidt over objek¬ 
tet fandtes et hvidt lys af samme 
intensitet som en stjerne af første 
størrelsesorden. »Månen« og »Stjer¬ 
nen« bevægede sig med samme 
indbyrdes afstand, så »de så ud, 
som om de var forbundet med en 
fast forbindelse«. 

Objekterne var ca. 30-40° over 
horisonten og kunne ses i ca. 1 V 2 
minut. Der var ingen lyd. Fem andre 
personer var vidner til begivenhe¬ 
den. (Se illustrationen side 7). 

2. Den 8. august 1967 — i Sama- 
kovo i det nordlige Kaukasus — 
iagttog fire medlemmer fra det 
Geografiske Selskab under Viden¬ 
skabernes Akademi ved 21.45-tiden 
et halvmåneformet objekt, der be¬ 
vægede sig hen over himlen med 
den frembuede side forrest i ca. 
50° højde over horisonten. Afstan¬ 
den mellem objektets yderpunkter 
varca. 15 bueminutter. I begyndel¬ 
sen kunne man kun se det halv¬ 
måneformede objekt, derefter blev 
resten af »månefladen« fyldt med 
lys, der dog forsvandt igen få øje- 


Observationen i Kazan lufthavnen, 6. november 1967, som vortegner forestiller sig situationen. 

blikke senere og blev erstattet af 
»et formløs flammende område, 
hvorfra rødlige flammetunger stak 
ud«. I løbet af de følgende 3-4 se¬ 
kunder skrumpede hele objektet 
ind til et lysende punkt, »ligesom 
på en TV-skærm, der netop er ble¬ 
vet slukket.« 

3. Den 2. september 1967 oplevede 
4 campister ved Pskovskaya Oblast 
et usædvanligt syn. Ved 23.35-tiden 
iagttog en elektronik-fysiker sam¬ 
men med sine tre campist-venner 
et lysende tågespor på en ellers 
skyfri nattehimmel, ca. 20° over 
horisonten. Pludselig ændredes 
det tågede område til en gullig ski¬ 
ve på størrelse med Månen og be¬ 
vægede sig med stor fart ned mod 
campisterne. 5-6 sekunder efter 
ændrede fænomenet igen form til 
et tåget område, under hvilket et 
kegleformet, lysende område kun¬ 
ne ses. Der gik nogle få sekunder, 
så kom der et gulligt lysglimt i 
tågeområdet, og skiven kom atter 
til syne — denne gang orange¬ 
farvet. Efter yderligere 5 sekunder 
blev skiven igen til »tåge«, bevæ¬ 
gede sig langsomt mod øst, steg i 
ca. 12 min. og forsvandt af syne. 

4. Den 6. november 1967 sad et 
ægtepar i lufthavnen i Kazan og 
ventede på et fly. De fik øje på et 
rødligt objekt, der nærmede sig fra 
horisonten. Det fløj på en cirklen¬ 
de måde og roterede om sin egen 
akse — det lignede planeten Sa¬ 
turn, en kugle omgivet af en flad 
ring. Det Saturn-formede objekt 
svævede ubevægeligt i 7-10 minut¬ 
ter, og man kunne se et rødligt 
lys skinne ud på ringen fra det 
runde objekt. Derefter fløj det med 
stor hastighed ud af syne. Så duk¬ 
kede der yderligere to runde lys op 
fra den retning, hvor det første 
objekt var forsvundet. Afstanden 
mellem dem øgedes efterhånden 
som de kom nærmere. De svæve¬ 
de nær lufthavnen i 5 minutter og 
forsvandt derefter med stor fart. 
(Se illustrationen side 10). 

Oversættelse: Illustrationer: 

Ft. Ahrenkiel Dezsd Sternoczky 


Kommentarer: 

Det er med nogen forbløffelse man 
læser ovennævnte bredsider affy¬ 
ret mod det officielle USSR og 
navngivne embedsmænd. I betragt¬ 
ning af, at Nikita Aleksandrovich 


Schnee er videnskabsmand og an¬ 
sat på NTORES i Moskva, kan man 
spekulere over, hvordan han kan 
tillade sig at skrive denne artikel 
til vestlige tidsskrifter uden at bli¬ 
ve bremset eller på den ene eller 
anden måde generet (straffet?) af 
de hjemlige instanser. 

For at få disse ting belyst nær¬ 
mere har SUFOI sendt et kopi af 
artiklen til en af vore videnskabe¬ 
lige kontakter i USSR og bedt ham 
kommentere artiklens indhold og 
mulige konsekvenser for forfatte¬ 
ren — eller evt. begrunde, hvorfor 
forfatteren ikke behøver frygte evt. 
ubehagelige konsekvenser! 

Så snart vi modtager svar fra 
USSR vil vi bringe det i UFO-NYT 
— det vil uden tvivl interessere 
mange af vore læsere, der måske 
har gjort sig de samme tanker. 

IFI.A. 

Kilder: 

1. Hovedartiklen: Flying Saucer Review 
vol. 27 nr. 1 (juni 81). 

2. De nævnte rapporter: UFO Investi- 
gator vol. 11 nr. 6 (juni 80). 


Noter: 

(1) : Tilfældet er omtalt i UFO-Nyt nr. 

1/79 side 17. 

(2) : Den russiske videnskabsmand 

Vladimir Grigorievich Azhazha be¬ 
klæder en vigtig post som vice¬ 
direktør i Afdelingen for Under¬ 
vandsforskning i USSR’s Viden¬ 
skabernes Akademi(!) 

(3) : Dette er en litterær hentydning, 

der fungerer som en underfor¬ 
stået vits. Den er næsten umulig 
at oversætte, idet den kræver 
kendskab til landets kultur og 
særpræg. En russer ville have til¬ 
svarende svært ved at forstå en 
dansk kommentar som »Han må 
være fra Århus!«. Det aktuelle ci¬ 
tat refererer sandsynligvis til en 
bog, der blev udgivet i Rusland i 
1920’erne under Lenin’s Nye Øko¬ 
nomiske Politik. Forf. var enten 
den skarpe sovjetiske satiriker 
forfatter I ly Ehrenburg eller hans 
kollega Ilf. Bogen var en sønder¬ 
lemmende satire rettet mod det 
sovjetiske samfund og sandsyn¬ 
ligvis i forbindelse med et stort 
svindelnummer. Tilhørerne ved 
Smilga’s foredrag forstod derfor 
udmærket spørgerens bagtanke 
ved den valgte formulering — der 
var det samme som at spørge: »Er 
det ikke tydeligt for alle og en¬ 
hver, at De står og fylder os med 
løgn!« 


Bemærk! 

Grundet uforklarlige hændelser 
i den københavnske posttermi¬ 
nal kan vi ikke bringe 

»Fund af 3. grad, del 4« 

i dette nummer. 

Afsnittet bringes i næste num¬ 
mer af UFO-NYT, dvs. i nr. 1/82. 

Redaktionen. 




A5TRO Li "t’r. u r iflt 

K A I ,ndholdsr '9 b0fl 

\K)\/ om himmelhvælvet 
og verdensrummet 
med stjernekort, fotos m.m. i 
farver og sort/hvidt. Skrevet af den 
fremragende engelske astronom, 
Patrick Moore. Dansk bearbejdelse: 
Asger Lundbak. 

Polrtiken Pockets 

m maxividen i miniformat 

UFO-KLASSIKER 


Betty og Barney Hiil, 1961 

Af Kim Møller Hansen 


Betty og Barney Hili sagen rummer faktisk så mange spæn¬ 
dende aspekter, at selv om vi brugte al spaltepladsen her 
i UFO-NYT alene på denne sag, ville mange spændende 
detaljer forblive uomtalte. Den følgende omtale af sagen 
er derfor kun summarisk, og interesserede læsere anbe¬ 
fales at studere kildematerialet til denne artikel. 



Fig. 1: Betty og Barney Hiil ses her i hjemmet i Portsmouth sammen med gravhunden 
Delsey. Barnye Hili viser en tegning af det fartøj, som de hævder landede i White 
Mountains og tog dem ombord natten mellem den 19. og 20. september 1961. 


»Da jeg en dag i oktober i 1965 
vendte hjem fra arbejde, var vores 
gade stopfyldt med biler. Jeg par¬ 
kerede længere nede ad gaden og 
gik det sidste stykke hjem. Jeg 
var næppe kommet ind ad døren, 
før jeg blev omringet af journali¬ 
ster og fotografer fra radio, TV og 
aviser. Barney talte i telefon med 
nogen i London. Jeg var stadig li¬ 
ge klog, indtil Barney pegede på 
en avis på bordet. Jeg så over¬ 
skriften, der skreg: »UFO GYSER 

— New Hampshirepar bortført!« 

Jeg greb avisen og løb ind på 

badeværelset. Jeg var alt for op¬ 
revet til at læse, for jeg vidste, at 
vores oplevelse nu var spredt for 
alle vinde. Historien var forside¬ 
stof i 5 dage i en artikelserie, 
skrevet af en journalist vi aldrig 
havde mødt eller talt med. 

Vi havde forsøgt at hemmelig¬ 
holde oplevelsen, for som Barney 
sagde: »Hvis min bedste ven for¬ 
talte mig, at han havde oplevet 
dette, ville jeg ikke tro ham. Så 
hvordan kan vi forlange, at andre 
skal tro os?«. Efter offentliggørel¬ 
sen blev vi invaderet af folk, som 
ville vide mere om denne oplevel¬ 
se« — Betty Hiil, 1974. 

Men hvad var det for en ople¬ 
velse, der dengang vakte så stor 
opstandelse, og som i dag er en 
selvskreven klassiker? 

Nærkontakt af 3. grad 

Natten mellem den 19. og 20. 
september 1961 var Betty og Bar¬ 
ney Hili — bosiddende i byen 
Portsmouth, New Hampshire (USA) 

— på vej hjem ad hovedvej 3 (Da¬ 
niel Webster hovedvejen) efter et 
weekendophold ved Niagara Falis. 

Deres gravhund Delsey sad på bag¬ 
sædet. Ægteparret havde spist et 
let måltid på en restaurant i Cole- 
brook klokken 22.05, og var enige 
om, at de nok ville være hjemme 
klokken 2.30 eller senest kl. 3.00 

Kort før midnat, da de havde 
nået Croveton i New Hampshire, 
opdagede de i sydvest et kraftigt 
stjernelignende lys, der så ud til 
at bevæge sig. Nattehimlen var 
klar og lys p.g.a. månelyset. Objek¬ 
tet fløj under månen og over pla¬ 
neten Jupiter, der stod lavt på 
himlen, fløj opad vest for månen og 
derefter videre nordpå. 

Betty Hili mente, at lyset var 
meget kraftigere end Jupiter, og 
at det så ud til at være langt væk. 
Ægteparret troede, de så et stjerne¬ 
skud, »der faldt opad«, et fly eller 
en satellit. 

Medens de fortsatte køreturen, 
med en hastighed der aldrig over¬ 
steg 50 km/t, blev Betty mere og 
mere ophidset over objektet, hvor¬ 
for Barney standsede flere gange, 
så Betty kunne betragte objektet 
gennem deres 7x50 kikkert. Bar¬ 
ney var overbevidst om, at der ikke 
var grund til bekymring. Det var 
nok bare et rutefly på vej til Mon¬ 
treal. 

Pludselig fløj objektet i en bue 
vestpå og endte med at flyve mod 
øst — lige imod dem. Denne ma¬ 
nøvre forbavsede Barney. Intet fly 
kunne pludselig ændre kurs på 
denne måde. Det så faktisk ud, 
som om objektet havde opdaget 
dem og nærmede sig for at stude¬ 
re dem. Muligvis et jagerfly i lav 
højde. Deres bil var den eneste på 
vejen, og de havde ikke mødt andre 
i længere tid. De kørte desuden 
gennem et næsten ubeboet om¬ 
råde. 

UFOet, der stadig befandt sig til 
højre for dem, medens de kørte, 
var nu så tæt på, at Betty kunne 
se detaljer gennem kikkerten — et 
lysfelt, der først så ud til at være 
rektangulært, men derefter buefor¬ 
met, som om det kom fra kanten 
af en skiveformet genstand. Betty 
så også noget andet interessant. 
Det mystiske objekt fløj i en mær¬ 
kelig trappelignende kurs. Objek¬ 
tet »stod på højkant«, hver gang 
det »klatrede« et trin opad. Det så 
desuden ud til at rotere hele tiden. 

Genstanden nærmede sig. De 
kunne nu se, at lysfeltet ikke gik 
rundt om hele objektet, men be¬ 


grænsede sig til omkring halvde¬ 
len af objektets overflade. Resten 
af objektet var mørkt, hvilket med¬ 
førte, at objektet så ud til at blinke, 
når det roterede. Ægteparret kun¬ 
ne på intet tidspunkt se detaljer 
på objektets overflade bag lysfel¬ 
tet; men de mener, at objektet 
lignede en flad rund skive. 


Barney satte hastigheden ned. 
De befandt sig nu syd for Fran- 
conia Notch og Indian Head i 
White Mountains, og 3,7 km nord 
for North Woodstock. UFOet svæ¬ 
vede foran dem til højre for hoved¬ 
vejen »otte til ti etager« (20-30 m) 
over jorden. Højden og afstanden 
var meget svær at vurdere, men 



Fig. 2: 1. Ægteparret forlod restauranten i Colebrook klokken 22.05. 2. UFOet obser¬ 
veres første gang. 3. Objektet flyver bag Mt. Cannon efter flere kursændringer. 4. 
Barney forlader bilen for at se på objektet gennem kikkerten. På dette sted høres 
den første serie beep-lyde, hvilket er indledningen til de »to forsvundne timer«. 5. 
Her drejede ægteparret sandsynligvis væk fra hovedvejen. 6. »Bortførelses«-stedet. 

7. Ægteparret hører den anden serie beep-lyde, og de er ved at genvinde bevidstheden. 

8. Ægteparret passerer vejskiltet »Concord 17 miles« og er nu ved fuld bevidsthed. 

9. Ankomst til Portsmouth ved daggry. 

objektet var sandsynligvis ikke 
mere end 100 m væk. Ægteparret 
kunne nu se, at lysfeltet langs 
objektets kant var en række vin¬ 
duer, hvorfra der kom et blænden¬ 
de blåhvidt lysskær. Objektet ro¬ 
terede ikke længere. På hver side 
af det var der et rødt lys. 

Barney standsede vognen, men 
lod motoren gå og lyset være 
tændt. Betty rakte ham kikkerten, 
og han steg ud af vognen for bed¬ 
re at kunne iagttage objektet. På 
dette tidspunkt ændrede UFOet 
position fra højre mod venstre for¬ 
an bilen. Barney mente dog stadig, 
at det han så, måtte have en na¬ 
turlig forklaring — måske en mili¬ 
tærhelikopter, der lavede sjov med 
dem? Han var dog forundret over, 
hvor ubesværet objektet bevægede 
sig og foretog pludselige stop, og 
den totale mangel på lyde afstan¬ 
den taget i betragtning. 

Den forreste del af UFOet hæl¬ 
dede lidt nedad og kom ned mod 
ham. Barney opdagede 5 til 11 skik¬ 
kelser, der så ud til at iagttage 
ham fra vinduerne. Skikkelserne så 
ud til at befinde sig i et rum, der om¬ 
kransede et centralt rum. Pludse¬ 
lig opstod der en heftig aktivitet 


— skikkelserne for omkring, vend¬ 
te ryggen til vinduet og bevægede 
sig, som om de håndterede nogle 
instrumenter på væggen. Én skik¬ 
kelse blev stående ved vinduet. I 
samme øjeblik begyndte de røde 
lys at bevæge sig bort fra objek¬ 
tet, og Barney kunne se, at de sad 
på spidserne af to »finner«, der 
stak ud fra fartøjets sider. 

Betty sad i bilen og holdt øje 
med Barney, der blev ved med at 
sige: »Det kan ikke være sandt! 
Det kan ikke være sandt! Det er jo 
latterligt!« 

Besætningsmedlemmerne var 
ifølge Barney humanoider (men¬ 
neskelignende væsner) klædt i 
skinnende sorte uniformer og sorte 
kasketter med skygge (der kunne 
ses, når humanoiderne drejede 
hovedet). Uniformerne lignede glat 
læder. 

Da humanoiderne stod ved vin¬ 
duet, kunne Barney se deres krop¬ 
pe helt ned til bæltestedet, og da 
de gik tilbage mod væggen, var 
deres ben delvis synlige. Humanoi¬ 
derne mindede Barney om tyske 
officerer, idet de bevægede sig 
roligt og effektivt og uden tegn 
på sindsbevægelser — bortset fra 


en skikkelse ved instrumentpane¬ 
let, der ifølge Barney kikkede over 
skulderen og smilede. 

UFOet var nu så tæt på, at det 
fyldte hele synsfeltet i kikkerten. 
»Lederen« i vinduet havde en vis 
tiltrækningskraft på Barney og gjor¬ 
de ham meget bange. Barney kun¬ 
ne næsten føle »lederens« intense 
viljestyrke til at udføre noget. 

Barney troede, han skulle fanges 
og bortføres ligesom »en fisk i et 
net«. Han var nu fuldstændig sik¬ 
ker på, at det ikke var et alminde¬ 
ligt luftfartøj, han så, men noget 
fremmed og ikke-jordisk med intel¬ 
ligensvæsner ombord. 

»Det kan ikke være sandt!«, sag¬ 
de Barney, da han tog kikkerten 
ned. Han kunne nu se skikkelserne 
i objektets vinduer uden at bruge 
kikkerten. UFOet svævede omkring 
»fem til otte etager« (15-20 m) over 
jorden og i en afstand af 23 til 30 
meter. Lyset fra objektet oplyste 
ikke jorden, og objektet var fuld¬ 
stændig lydløst. 

Pludselig blev Barney paniksla¬ 
gen. Betty, der var mere bekymret 
for Barneys sikkerhed end interes¬ 
seret i UFOet, fortæller, at Barney 
begyndte at råbe og skrige hyste¬ 
risk: »De bortfører os. De bortfø¬ 
rer os!«. Hvorpå han sprang ind i 
bilen, trådte på speederen og kørte 
ned ad hovedvejen i en rasende 
fart. Ingen af dem så tilbage med 
det samme. Da Betty lidt efter rul¬ 
lede sideruden ned og så tilbage, 
var UFOet borte. 

Ægteparret havde kun kørt i 
ganske kort tid, da de hørte en 
serie beep-lyde, der kom bagfra. 
Hvert beep fik vogten til at ryste... 
Først omkring 56 km længere syd¬ 
på, ved Ashland, spurgte Betty: 
»Tror du nu på flyvende tallerke¬ 
ner?«. Barney svarede: »Vær ikke 
dum. Det var ikke en flyvende tal¬ 
lerken!« I det samme hørte de 5 el¬ 
ler 6 beeplyde... 

Betty fortæller 

»Det var morgen, da vi nåede hjem, 
og fuglene sang. Jeg lavede mor¬ 
genmad, medens Barney tog ba¬ 
gagen ud af bilen. Af en eller an¬ 
den ukendt grund, lod vi bagagen 
stå i garagen i stedet for at brin¬ 
ge den ind i huset. Vi var enige 
om ikke at fortælle nogen om vo¬ 
res oplevelse og gik derpå i seng. 

Vi vågnede sent på aftenen og 




Fig. 3: Øverst ses Bettys tegning af UFOet, som det så ud ved ægteparrets første 
møde med det. Nederst ses Barneys tegning af UFOet, som han oplevede det, da 
det var meget tæt på. Tegningen viser humanoiderne i »vinduet« og finnerne med de 
røde lys. Begge tegninger er lavet kort efter hændelsen og uafhængigt af hinanden. 

begyndte uvilkårligt at tale om vo¬ 
res oplevelse. Barney forsøgte at 
huske, hvad der var sket — »lede¬ 
ren« havde fortalt ham et eller an¬ 
det, men Barney kunne ikke huske, 
hvad det var. Hans hukommelse 
var fuldstændig blank. 

Jeg var urolig og spekulerede 
på, om vi kunne være blevet ud¬ 
sat for stråling af en slags, smitte 
eller andet. Vi brød kort efter vo¬ 
res aftale om at holde oplevelsen 
hemmelig, idet vi ringede til min 
søster Janet, som for nogle år si¬ 
den selv havde en UFO-observa- 
tion. Hun foreslog, at vi tog et 
kompas og gik ud til bilen med det 
for at se, hvordan det ville reagere. 
Janet anbefalede os også at rap¬ 
portere observationen til Pease 
luftbasen i Portsmouth. 

Barney nægtede pure at gå ud 
til bilen, så jeg måtte gå alene der¬ 
ud med kompasset. Kompasset 
opførte sig ganske normalt, indtil 
jeg nåede bagagerummet. Her var 
der en række blanke pletter i et 
cirkelmønster. Kompasnålen dreje¬ 
de voldsomt rundt. Jeg blev bange 
og løb ind igen. Jeg fik Barney 
overtalt til at gå med ud til bilen, 
og selv om kompasset også op¬ 
førte sig underligt, da han førte 
det hen til de blanke pletter, be¬ 
nægtede han hårdnakket, at der 
var noget mærkeligt ved det. 

Jeg ringede til Pease luftbasen, 
og den vagthavende officer bad om 
at tale med Barney om observa¬ 
tionen. Barney gav modstræbende 
de oplysninger, officeren ønskede. 
Næste dag blev vi ringet op af ma¬ 
jor Paul W. Henderson, der hele 
natten havde arbejdet på rapporten 
om vores observation. Han var 
meget interesseret og ringede for 
at få yderligere oplysninger i sa¬ 
gen.« 

To timer »forsvundet«! 

Barney forsøgte at fortrænge op¬ 
levelsen, medens Betty ville vide 
mere om UFO-fænomenerne for 
om muligt at finde en acceptabel 
forklaring på deres oplevelse. 

Betty var på biblioteket og fandt 
her bogen »The flying saucer con- 
spiracy«, skrevet af major Donald 
Keyhoe. I bogen fandt Betty adres¬ 
sen på den amerikanske UFO- 
organisation, NICAP. Hun kontak¬ 
tede NICAP, og den 21. oktober 
1961 besøgte Walter Webb ægte¬ 


parret. Webb, der underviste på 
Hayden Planetarium i Boston, var 
på daværende tidspunkt videnska¬ 
belig konsulent for NICAP. 

Walter Webb interviewede ægte¬ 
parret og skrev en detaljeret rap¬ 
port om hændelsen. Den 25. no¬ 
vember 1961 besøgte Walter Webb 
igen Hill’s, denne gang i selskab 
med major Keyhoe og to forskere, 
Robert Hohman og C.D. Jackson. 
Under det timelange »krydsforhør« 
gjorde man en opsigtsvækkende 
opdagelse: Betty og Barney var 
kommet 2 timer senere hjem end 
beregnet, og de kunne intet huske 
fra køreturen mellem Indian Head 
— hvor Barney steg ud af bilen for 
at se på UFOet på nært hold, og 



Fig. 4: Under regressionshypnose lavede 
Barney Hiil den øverste tegning, der fore¬ 
stiller »lederen«. Da Barney senere hørte 
båndoptagelsen med hans egen beskrivelse 
af hændelsesforløbet, tegnede han neden¬ 
stående tegning. Humanoidernes øjne var 
»forlænget«, og der så ikke ud til at være 
muskler omkring læberne. 


hvor den første serie beep-lyde 
begyndte — og Ashland, hvor 
de kan huske vejskiltet »Concord 
— 17 miles«, samtidig med at de 
hørte den anden serie beep-lyde! 
De havde faktisk mistet 2 timer og 
35 miles. Hvad var der sket i de 2 
timer? Først i 1964 fik ægteparret 
det at vide. 

Mareridt. 

Oplevelsen gav dem begge uudhol¬ 
delige angstfølelser. Barney led af 
søvnløshed, angst og et mavesår. 
Betty, der også havde følelses¬ 
mæssige kvaler, havde kun 10 dage 
efter hændelsen mareridt igennem 
5 nætter. Hun drømte, at hun 
mødte 8-11 mænd — klædt i ens 
uniformer og »militærkasketter« — 
der stoppede deres bil på vejen. 
En af mændene, der tilsyneladende 
var lederen, forsikrede ægteparret 
om, at der ikke ville ske dem noget 
ondt. Derefter blev de ført ombord 
i et mærkeligt skiveformet fartøj 
for at blive undersøgt. Undersø¬ 
gelsen omfattede udtagelse af prø¬ 
ver af hår, fingernegle og afskrab¬ 
ninger af Betty’s hud. Efter under¬ 
søgelsen blev parret ført tilbage til 
vognen, hvorefter de fik lov at fort¬ 
sætte hjemrejsen. 

Betty nedskrev disse mareridt- 
agtige drømme, da de muligvis 
havde relation til deres UFO-ople- 
velse. 

Hypnose. 

Efter anbefaling fra Barneys læge 
ved klinikken i Exeter, begyndte 
ægteparret at konsultere Dr. Dun- 
can Stephens, der behandlede dem 
gennem et helt år uden positivt 
resultat. Dr. Stephens foreslog der¬ 
for, at Hilis kontaktede Dr. Ben¬ 
jamin Simon. Dr. Simon var en 
kendt psykiater i Boston, specia¬ 
list i hypnotisk terapi ved be¬ 
handling af psykiske sygdomme og 
hukommelsestab. 

Dr. Simon behandlede ægtepar¬ 
ret gennem 6 måneder. Ved hjælp 
af regressionshypnose løste Dr. 
Simon op for Barneys og Bettys 
hukommelsestab — erindringen 
om de »to mistede timer«. 

Ombord i fartøjet. 

Betty fortæller: 

»I 1964 var vi hos Dr. Simon hver 
lørdag i omkring 2 timer. Vi blev 
hypnotiseret hver for sig, og på- 


UFO-NYT 6/81 15 



Fig. 6: Tegning lavet af Barney Hili 4 år efter den uhyggelige oplevelse. Den viser 
fartøjets indre opbygning. 



Fig 5: Dr. Benjamin Simon, berømt psykia¬ 
ter med hypnose som speciale. 


ført hukommelsestab efter hver 
session, så vi ikke kunne diskute¬ 
re indbyrdes, hvad vi havde fortalt 
under hypnosen. 

Da hypnosesessionerne var til¬ 
endebragt, afspillede Dr. Simon 
båndene fra sessionerne for os. 
Vi fortalte det samme! 

Kort efter vores oplevelse fik 
Barney nogle vorter i et cirkulært 
mønster. Under hypnosen blev dis¬ 
se vorter betændte, hvilket nød¬ 
vendiggjorde, at de blev fjernet. 

Under hypnosesessionerne kom 
følgende oplysninger frem: 

Både Barney og jeg var tilsyne¬ 
ladende blevet påvirket af den før¬ 
ste serie beep-lyde, således at vi 
ikke kunne tale om, hvad der lige 
var sket. Barney drejede væk fra 
hovedvej 3 og ind på hovedvej 175, 
hvor han drejede skarpt til venstre 
ind på en sidevej. Vi så et rødligt 
lys og en gruppe menneskelignen¬ 
de væsner, der stod på vejen. Bar¬ 
ney standsede. Gruppen delte sig 
i to, og begge grupper nærmede 
sig bilen. Jeg blev rædselslagen 
og forsøgte at komme ud af bilen 
og gemme mig i skoven. Netop 
som jeg fik åbnet bildøren, var 5 
af væsnerne der — den ene rakte 
hånden frem... jeg ved ikke, hvad 
hensigten med dette var. Umiddel¬ 
bart efter gik jeg gennem skoven 
ledsaget af den samme gruppe 
væsner. Barney så ud til at gå lige¬ 
som i søvne, og to af humanoider- 
ne hjalp ham afsted. 

Vi kom til en lysning i skoven, 
hvor fartøjet stod på jorden. De 
førte os op ad en rampe, gennem 
en dør og ind i en korridor. Jeg 
blev ført ind i det første rum og 


Barney ind i det næste. Der gik 
to med mig ind — den ene vil jeg 
i det følgende kalde »lederen« og 
den anden »lægen«. De prøvede 
begge at kommunikere med mig, 
men jeg kunne kun forstå lederen. 
Kommunikationen foregik på en¬ 
gelsk. Resten af gruppen blev ude 
i korridoren. 

Først undersøgte de mig på 
samme måde, som vores viden- 
skabsmænd sandsynligvis ville 
gøre, bortset fra at de forsøgte at 
indføre et nålelignende instrument 
i min navle, hvilket gjorde frygte¬ 
ligt ondt. Lederen førte sin hånd 
hen foran mine øjne, og smerterne 
forsvandt. Han så ud til at være 
forbavset over smerterne, og de 
standsede eksperimentet. Derefter 
gik lægen ind til Barney. De under¬ 
kastede ham lignende undersøgel¬ 


ser, idet de dog var særligt inter¬ 
esseret i hans rygrad og fødder, 
og de satte desuden et sugekop¬ 
lignende instrument på hans under¬ 
liv, hvor han senere fik vorterne. 

Medens jeg ventede på Barney, 
talte jeg med lederen, der gentag¬ 
ne gange forsikrede mig om, at vi 
ville blive bragt tilbage, så snart 
undersøgelserne var tilendebragt. 
Han gav mig en bog, som mit be¬ 
vis for at alt dette virkelig var sket. 
Da jeg spurgte ham, hvor de kom 
fra, viste han mig et stjernekort 
med indtegnede flyveruter. Han 
forklarede, at de sorte tykke linier 
var handelsruter, de lyse linier var 
flyveruter der blev brugt jævnligt, 
og at de stiplede linier var ekspe¬ 
ditionsruter. Han spurgte, om jeg 
vidste, hvor Jorden befandt sig på 
kortet. Jeg vidste det ikke, og han 

svarede, at så kunne han ikke for¬ 
klare mig, hvorfra de kom. 

På dette tidspunkt vendte lægen 
tilbage og trak i mine tænder. Han 
var meget forundret over, at Bar- 
neys kunstige tænder kunne tages 
ud og at mine ikke kunne. Jeg 
prøvede forgæves at forklare sam¬ 
menhængen. 

Barneys undersøgelse var nu 
overstået, og lederen fortalte, at vi 
kunne vende tilbage til bilen. Nogle 
af humanoiderne hjalp igen Bar- 
ney, idet han gik søvngængerag- 
tigt. Jeg tog bogen op, som lede¬ 
ren gav mig og gik bag Barney ud 
af fartøjet. Pludselig opstod der 
en højlydt diskussion mellem hu¬ 
manoiderne. Lederen gik tilbage til 
de øvrige, kom tilbage til mig og 
tog bogen! Jeg blev meget vred 
og sagde, at den var mit eneste 
bevis på, at begivenheden havde 
fundet sted. Han svarede, at dette 
netop var problemet — det var 
blevet besluttet, at vi skulle glem¬ 
me alt. Jeg svarede, at de bestemt 
ikke kunne forhindre os i at huske, 
hvad vi havde oplevet. 

Lederen fulgtes med mig det 
meste af vejen tilbage til bilen. Jeg 
syntes stadig, at det var fjollet, at 
jeg ikke kunne besvare hans 


Fig. 7: Barney Hili har her lavet en skitse over bortførelsesstedet. Prikkerne på vejen 
er »væsnerne på vejen«, der standsede ægteparret og førte dem ombord i det skive¬ 
formede fartøj, der også ses på tegningen. 



Fig. 8: Under hypnose fortalte Betty om et stjernekort, som lederen ombord i far¬ 
tøjet viste hende. Hun lavede senere denne tegning af stjernekortet. Hun fik fortalt, 
at de kraftige sorte linier viser handelsruter, de lysere linier er jævnligt benyttede 
flyveruter, og de stiplede linier viser ekspeditionsruter. 

spørgsmål og foreslog derfor, at de 
vendte tilbage, når jeg havde fået 
fat i nogle kompetente mennesker. 
Han svarede, at han ikke alene 
kunne afgøre, om de skulle vende 
tilbage. Jeg spurgte så, hvordan 
jeg kunne vide, når og hvis be¬ 
slutningen blev taget. Lederen sva¬ 
rede, at de ville kontakte mig, og 
at de iøvrigt kunne finde alle, de 
ville i kontakt med. Lederen vendte 
derpå tilbage til fartøjet. 

Jeg åbnede bildøren og foreslog 
Barney, at vi blev og så dem lette. 
Fartøjet begyndte at gløde, og lig¬ 
nede kort efter en hvirvlende mas¬ 
se af røde farver. Det steg lodret 
op og forsvandt ud af syne i løbet 
af få sekunder. 

Vi kørte væk fra lysningen i 
skoven og ind på hovedvej 3. Jeg 
ventede, at Barney ville sige no¬ 
get; men han forblev tavs, indtil 
jeg i en spøgefuld tone sagde: 
»Sig mig, Barney, tror du nu på 
flyvende tallerkener?«. Han sva¬ 
rede: »Vær ikke dum«. På dette 
tidspunkt hørte vi den anden serie 


beep-lyde. Jeg tænkte ved mig 
selv: »Dette er deres farvel, de ta¬ 
ger afsted. Det var sandelig en op¬ 
levelse. Barney er ved at glemme 
nu. De sagde også, at jeg skulle 
glemme alt. Måske er det bedst 
at glemme det hele« — og det 
gjorde jeg. 

Er det virkelig sket? Var det en 
spøg, en hallucination eller en 
misidentifikation? Flere ting er 
imidlertid virkelige nok: Køreturen 
tog 2 timer længere, end den skul¬ 
le. Mit ur holdt op med at gå sam¬ 
me nat, og Barneys gik i stå dagen 
efter. Indtil jeg fik kendskab til 
det, vi havde fortalt under hypno¬ 


se, var jeg forvirret over rifterne i 
min nye kjole. Rifterne var sikkert 
kommet, da jeg blev ført om bord 
i fartøjet, for jeg strittede voldsomt 
imod. Barneys skosnuder var me¬ 
get skrabede — fordi han blev 
næsten slæbt op ad rampen?... 

Dr. Simon fortalte os, at hvis 
oplevelsen virkelig fandt sted, ville 
vi finde lysningen i skoven. Vi vil¬ 
le ikke lede efter den, men en¬ 
gang finde den ved et tilfælde. 
En dag kørte vi rundt i White Moun- 
tains sammen med mine forældre, 
der ledte efter et campingsted til 
senere brug. Pludselig genkendte 
både Barney og jeg stedet. Vi løb 


Fig. 9: Betty Hiils stjernekort har vakt stor interesse i astronomiske kredse og har især 
interesseret læreren og amatørastronomen Marjorie Fish. Marjorie Fish begyndte at 
bygge 3-dimensionelle modeller af vores nærmeste nabostjernesystemer, i håb om at 
finde Betty Hiils stjernekonstellation. Mellem august 1968 og februar 1973 søgte hun 
utrætteligt efter en konstallation som passede til Hill-stjernekortet. Og endelig lyk¬ 
kedes det: dobbeltstjernesystemet Zeta Reticuli stjernesystemet ca. 37 lysår fra 
Jorden. 

På denne illustration ses de 16 stjerner (incl. vores sol) i Zeta Reticuli systemet, hvis 
placering er forbavsende sammenfaldende med stjernernes placering på Hill-stjerne¬ 
kortet. Zeta Reticuli stjernesystemet er her set under samme vinkel som Hill-stjerne- 
systemet. 

ind i skoven, og dér var lysningen, 
netop som vi huskede den! 

Jeg vendte senere tilbage til ste¬ 
det sammen med en feltforsker og 
brugte adskillige timer med under¬ 
søgelser på stedet. Ud fra hans 
beregninger må UFOet have været 
omkring 20 meter langt.« 


Fantasi? 

Indenfor UFO-kredse fremføres 
det ofte, at Betty og Barneys hi¬ 
storie må være sand, da de jo for¬ 
talte den under hypnose. Helt så 
enkelt er det næppe. Herom for¬ 
tæller Dr. Simon: 

»...det er en udbredt tro, at hypno¬ 
se er den magiske vej til SAND¬ 
HEDEN. Dette er i en vis forstand 
også rigtigt, men man må forstå, 
at hypnose er en vej til sand¬ 
heden, som den føles og forstås af 
den hypnotiserede. Sandheden er, 
hvad han tror der er sandheden, 
og den kan være lig med eller for¬ 
skellig fra den objektive sandhed. 

I de fleste tilfælde er den lig med.« 

Dr. Simon mener, at den del af 
Hill’s oplevelse, der omhandler 
»bortførelsen« er et fantasiprodukt. 
Betty har drømt bortførelsen, og 
Barney har optaget den i sin be¬ 
vidsthed efter gentagne gange at 
have hørt Betty fortælle venner og 
bekendte om mareridtene. 

Ville Dr. Simon også have be¬ 
nægtet hændelsens realitet, hvis 
ægteparret — ligeledes under re- 

gressionshypnose — havde »erin¬ 
dret« en anden og mere jordbunden 
oplevelse, en oplevelse som pas¬ 
sede bedre ind i vor accepterede 
tankeverden? Ville han så stadig 
holde på drømmehypotesen? 

Betty og Barney Hili sagen er 
fortsat meget omstridt. Barney dø¬ 
de af et slagtilfælde den 25. febru¬ 
ar 1969. Betty Hiil, som i dag er 61 
år, fastholder stadig, at de obser¬ 
verede et UFO i 1961 og blev ført 
ombord i det og undersøgt af be¬ 
sætningen. □ 


Fig. 10: Hill-stjernesystemet sammenlignet 
med de tilsvarende stjerner i Fish-stjerne- 
systemet. 

Astronomer har fastslået, at: (1) Stjerne- 
konstellationen opdaget af Marjorie Fish 
er næsten identisk med det kort Betty Hiil 
så og tegnede. (2) Stjernerne i Hill-systemet 
er de stjerner vi hovedsageligt ville besø¬ 
ge, hvis vi skulle tage ud på ekspeditions¬ 
rejser fra Zeta Reticuli. (3) Rejseruterne er i 
det hele taget meningsfulde. 

Det mest opsigtsvækkende er måske nok 
følgende: Betty Hiils stjernekort giver et 
overblik over Zeta Reticuli systemet fra den 
anden side og ser tilbage mod vort eget 
solsystem. Et udsigtspunkt intet menneske 
har haft. Desuden blev de pågældende 
stjerners nøjagtige placering i Zeta-syste- 
met først kendt i 1969, da de nye data om 
stjernerne blev offentliggjort i det såkaldte 
»Gliesekatalog«! 

Hvorledes kunne Betty Hiil tilfældigt tegne 
et kort i et så nøjagtigt mønster? 

UFO-PERSONLIGHEDER 


James E. McDonald 

af Raymond E. Fowler 


Den 13. juni 1981 var 10-årsdagen 
for bortgangen af en af UFOIogiens 
største videnskabelige bidragydere, 
nemlig dr. James E. McDonald. 
McDonald’s død indtraf alt for tid¬ 
ligt og er omgivet af en del mystik. 
Hans liv er en integreret del af UFO¬ 
Iogiens historie og et skoleeksem¬ 
pel for os alle. Hvem var han? 

McDonald blev født i Duluth, 
Minnesota, i 1920. Han bestod en 
universitetseksamen (BA-Niveau) i 
kemi ved Omahas universitet i 1942. 
I 1945 blev han mag. scient, (me¬ 
teorologi) ved Massachusetts Insti- 
tute of Technology og i 1951 dr. 
phil. (fysik) ved staten lowas uni¬ 
versitet. Under 2. verdenskrig gjor¬ 
de han tjeneste ved flådens efter¬ 
retningsvæsen. Ved sin død var Jim 


professor i meteorologi og ledende 
fysiker ved instituttet for atmo¬ 
sfærisk fysik ved Arizonas universi¬ 
tet. McDonald har været rådgiver 
for flere meteorologiske projekter. 

Under sit systematiske UFO- 
forskningsprogram udspurgte han 
hundreder af UFO-vidner og konklu¬ 
derede i al offentlighed, at UFOer 
er vor tids største videnskabelige 
problem, og at det er meget sand¬ 
synligt, at de er af ujordisk oprin¬ 
delse. 

Jim førte en kolossal korrespon¬ 
dance i forbindelse med sit UFO- 
arbejde, og han rejste nationen 
rundt forat holde fire til fem fore¬ 
drag om emnet hver måned for for¬ 
samlinger af højt ansete viden- 
skabsmænd, teknikere og militær¬ 


folk. Han var en stærkt følelses¬ 
præget personlighed og var ikke 
bange for at sige sin mening. Pro¬ 
ject Blue Book var blandt dem, han 
kritiserede stærkest. Han irettesat¬ 
te dem konstant for deres åbenbare 
dårlige behandling af UFO-proble- 
met. Luftvåbenet betragtede ham 
som en væsentlig trussel mod sin 
UFO-informat ionspolitik. 

Dr. McDonald var en af de få vi- 
denskabsmænd, som blev anmodet 
om at fremlægge responsa ved to 
meget betydningsfulde konferen¬ 
cer afholdt af kongressen og et 
videnskabeligt selskab. Som ek¬ 
sempler på hans bidragydelse til 
UFOIogien kan nævnes hans med¬ 
virken ved gennemtvingeisen af of¬ 
fentliggørelsen af dokumenterne fra 
Robertson panelet, hans pionerar¬ 
bejde med at etablere kontakt med 
FN vedrørende UFO-fænomenet og 
endelig hans detaljerede og søn¬ 
derlemmende kritik af Philip Klass’ 
engang så hyldede teori om, at 
UFOer skulle være plasmafore¬ 
komster. 

På grund af Jims UFO-interesse 
forblev hans karriere og omdømme 
ikke uplettet. Da McDonald blev 
bedt om at fremlægge bevis for de 
skadelige virkninger ved en evt. an¬ 
vendelse af SST (det er en forkor¬ 
telse for Supersonic Transport Pla¬ 
ne, altså et overlydsfly til transport¬ 
formål, o.a.) på atmosfærens ozon¬ 
lag for kongressen, betvivlede en 
politisk modstander hans trovær¬ 
dighed i et ubønhørligt og ned¬ 
sættende angreb på ham baseret 
på hans forbindelse til UFO-kredse. 


fortsættes side 25 


Dr. James E. McDonald 

NOTITSER 


Kort fortalt 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed forat undersøge 
nærmere. red. 


UFO-forespørgsel 

—Mystisk nødlanding beskæftiger 
det spanske parlament. 

Det mystiske tilfælde, hvorved en 
Super-Caravelle fra det spanske 
charter-flyselskab TAE i 1979 blev 
tvunget til nødlanding af et UFO, 
tages nu op i det spanske parlament. 
Den socialistiske ordfører og sted¬ 
fortrædende fra det tyske forsvars¬ 
ministerium, Herzog, har på grund 
af flyets dramatiske landing med 
109 tyske og østrigske turister ret¬ 
tet en parlamentarisk forespørgsel 
til regeringen i Madrid. 

Herzog vil have nærmere be¬ 
sked om beskaffenheden af det ob¬ 
serverede UFO, samt enkeltheder 
om den alarmering, der vargrunden 
til, at et Mirage F-1 fra det spanske 
luftvåben blev sendt afsted forat 
forfølge det uidentificerede objekt, 
der af vidnerne beskrives som væ¬ 
rende dobbelt så stort som en Jum¬ 
bo-jet. Esotera, nov. 80/TC. 

Tilfældet blev udførligt om¬ 
talt i UFO-NYT nr 11,1980 

»»UFO-LANDING 
PÅ TAIWAN«« 

(Udklip fremsendt af vor medarbej¬ 
der Johannes Koch, Hong Kong). 

Ifølge politiet hævder en land¬ 
mand og hans hustru i går, at have 
set et UFO med blinkende lys lan¬ 
de på en mark i det sydlige Taiwan. 


Landmanden, den 52-årige Chen 
Kang, sagde, at han og hans hustru 
var på vej ud for at luge ukrudt, da 
de hørte en mærkelig lyd lige over 
sig. 

De så op og fik øje på et nedad¬ 
gående krystal-skinnende objekt 
med form som en omvendt kegle. 
Det var ca. 1 m i diameter og besat 
med blinkende lys. 

UFOet landede langsomt bag et 
træ og fortsatte med at dreje rundt 
akkurat som en snurretop. Samtidig 
udsendte det en geleagtig tåge. 

Det lettede efter ca. 10-minutters 
forløb uden at efterlade noget som 
helst spor. Landmanden tilføjede, 
aT UFOet først fløj nordpå, hvoref¬ 
ter det ændrede kursen til stik syd 
og var snart ude af syne. 

To dage tidligere havde indbyg¬ 
gerne i det nordlige Taiwan hen på 
eftermiddagen rapporteret om 15 
klare pletter svævende i vestlig ret¬ 
ning. 

Taipei-observatoriet og det meteo¬ 
rologiske institut har i skrivende 



To eksempler på, hvordan en laserstråle kan se ud, når den fotograferes en diset aften. 

Foto: I. & H. Voigt. 


stund ikke fremsat en forklaring på 
fænomenet. Reuter 

(Denne notits blev bragt i søndags¬ 
udgaven (14. juni 1981) af dagbladet 
South China Morning Post). 

CUFOS Associate 
Newsletter, juli 1981. 

P.E. Heldt 


Laser og 
tallerkener 

En del mennesker i området omkring 
Stigsnæsværket nær Skælskør tro¬ 
ede, der var tale om flyvende tal¬ 
lerkener, da medarbejdere fra atom¬ 
forsøgsstationen Risø fra en km’s 
afstand sendte en laser-lysstråle 
mod værkets skorsten for at finde 
ud af, hvordan røgen fordelte sig. 
Risø har taget laserlys i brug i be¬ 
stræbelserne på at kortlægge 
forurening. 

Politiken. 

UFO-RAPPORTER 

DAN MARK 




0.0 

Ordinær observation. 



C.E.O 

Nærobservation uden særlige 
kendetegn, hvor objektet er 
set på så tæt hold, at man kan 
fastslå dets struktur eller form 
med en sådan grad af sikker¬ 
hed, at konventionelle flyven¬ 
de genstande kan udelukkes. 



C.E.1 

Et flyvende fartøj som i C.E.-O, 
men set inden for en afstand 
af 150 meter eller mindre. 



C.E.2 

Et flyvende fartøj som i C.E.-O 
eller C.E.-1, der tillige efter¬ 
lader tegn på at have været 
der - såsom landingsmærker, 
stråling, beskadiget vegetati¬ 
on osv. 



C.E.4 

Tilfælde, hvor mennesker rap¬ 
porterer om, at fremmede væ¬ 
sener med tilknytning til et 
uidentificeret flyvende fartøj 
klart har grebet ind i deres liv. 



C.E.3 

Et flyvende fartøj - som i C.E.-O, 
C.E.-1 eller C.E.-2 - hvor der er 
iagttaget en besætning inde i 
eller i umiddelbar nærhed af 
objektet. 


C.E., Close Encounter = Nær¬ 
observation. 



Er en observation refereret i 
UFO-NYT, vil der desuden væ¬ 
re at finde en stjerne bag klas¬ 
sifikationssymbolet. 


Den anvendte gruppering er 
hentet fra bogen U.F.O. Close 
Encounters fra US/UFO Re¬ 
search Lab. Inc., 401 Canyon 
View. Tucson Arizona 85704. 

C.E.O 



CTJ.P 


Februar 1953/1954,9700 Brønderslev. 


Februar 1953 eller 1954 
mellem kl. 23 og midnat 
9700 Brønderslev 

Et ægtepar kørte i bil fra Aalborg 
mod nord. Få kilometer syd for 
Brønderslev fik konen øje på et 
mærkeligt fænomen ude over det 
flade terræn mod vest (St. Vild¬ 
mose). Manden fik standset bilen, 
og begge observerede en aflang, 
cigarformet genstand, der bevæ¬ 
gede sig i lav højde mod syd. Gen¬ 
standen var skarpt afgrænset og 
svagt rødglødende. Manden skri¬ 
ver i sin rapport: 

»Jeg vil anslå den til at være 5-10 
kilometer borte, og bevægelsen fo¬ 
regik i en rolig vandret linie mod 
syd, hvor den forsvandt. Det varede 
ca. 2 minutter, så trods den tilsyne¬ 
ladende rolige gliden, må farten 
dog have været stor. Et par dage 
efter læste jeg i avisen (Vendsys¬ 
sel Tidende) at genstanden var ble¬ 
vet observeret syd for Aalborg ...« 

Desværre var der ingen trafik på 
vejen, så vidner mangler. Det er ik¬ 


ke lykkedes SUFOI at opspore den 
nævnte artikel, men mulighederne 
er ikke udtømte. 

I foreningens rapportarkiv findes 
ingen rapporter, der kan sættes i 
forbindelse med sagen. 


September 1976 C.E.1 

mellem kl. 15 og 16 
4930 Maribo 

I 15 minutter observerede en dame 
et besynderligt objekt, der bevæ¬ 
gede sig helt tæt på hende. Her 


September 1976, 4930 Maribo. 

følger en beskrivelse af hændel¬ 
sen, som hun selv fortæller det: 

»En eftermiddag gik jeg en tur med 
min hund i det begyndende tus¬ 
mørke. Himlen var dækket af mør¬ 
ke skyer, og det stormede fra syd¬ 
øst. Hunden gik og snusede i 
græsset, så jeg måtte stå og vente 
på den. Oven over en nærliggende 
bygning fik jeg øje på noget, der 
lignede en stor fjer, der pludselig 
dalede ned fra himlen. Den kom 
hen imod hunden og mig, og jeg 
kunne se, at det ikke var en fjer. 
Det var en »kugle« på 15-20 cm i 
diameter, klar som glas, og med et 
orange lys indeni. I midten sås en 
sort »streg«. 

Der kom ikke en lyd fra »kuglen«, 
der stadig kom nærmere. Hunden 
kiggede på den, men snuste vide¬ 
re, og jeg tænkte på at gribe kug¬ 
len, når den kom hen til mig. Jeg 
havde dårligt nok tænkt det, før 
»kuglen« nåede mig, slog en bue 
uden om mig, og fortsatte i samme 
bane. »Hvad i himlens navn er dog 
det for noget!« - tænkte jeg. 

» Kuglen « bevægede sig derefter 
langs med vejen og svævede op 
under telefontrådene mellem lyg¬ 
tepælene. Snart bevægede den sig 
nedad og til siden, lidt ud over mar¬ 
ken - snart tilbage i en højde af 50 
cm over jorden. Den kunne følge 
trådene uden at ramle ind i dem, 
ligesom om den » undersøgte « det 
hele. Til sidst dykkede den ned un¬ 
der trådene, over vejen og steg så 
lodret op og forsvandt i retning 
mod Maribo .« 

»Kuglen« bevægede sig imod vin¬ 
den (storm!) under observationen, 
men ikke en lyd hørtes fra genstan¬ 
den. Hastigheden ændredes i ryk. 

Da »kuglen« var tættest på, var 
den ca. en halv meter fra observa¬ 
tøren, og der var lejlighed til at få 
et godt indtryk af udseendet. Gen¬ 
standen så ud til at bestå af 2 halv¬ 
dele, med en kant omkring midten 
(som på en valnød). Den øverste 
halvdel var helt klar, og indeni sås 
et lys, som i en glødelampe, med 
en sort »streg« i midten, nedsæn¬ 
ket i en fordybning. Den nederste 
halvdel varmat og uigennemsigtig. 
Observatøren fik det indtryk, at 
genstanden kunne »åbnes«, og op¬ 
fattede den øverste halvdel som 
»låg«. Damen kom i kontakt med 
SUFOI i forbindelse med en ob¬ 
servation af ordinær art. Først se¬ 


nere fortalte hun om den her om¬ 
talte hændelse. 

I SUFOI’s rapportarkiv er regi¬ 
streret én rapport fra Maribo-områ¬ 
det i september måned 1976. Der 
er tale om en observation af et lys¬ 
fænomen ved 21-tiden den 13. sep¬ 
tember. Der er ikke påvist nogen 
sammenhæng. 


Den 13. april 1981 C.E.O 

kl. 05.00 
6430 Nordborg 

En 40-årig landmand bemærkede 
et klart lys, da han en tidlig mor¬ 
gen var på vej over i stalden. Han 
beretter: 

»Da jeg skal til at lukke døren op til 
stalden, er min nysgerrighed alli¬ 
gevel større, og jeg går ud i haven. 
Jeg ser næsten lodret op mod 
himlen, ind i et violet skinnende 
lys, i nordvestlig retning. 

Lyset må have blændet mig no¬ 
get (?), for et øjeblik efter ser jeg 
tydeligt lodrette mørke streger 
med regelmæssig afstand — hvor 
imellem der var ligesom en tæt tå¬ 
ge. Efter et par minutter skifter ly¬ 
set fra violet til gulligt og forsvin¬ 
der. ..« 

Landmanden beskriver lysudstrå¬ 
lingen som konstant og blænden¬ 
de, og fænomenet bevægede sig 
ikke under observationen. Uden for 
den firkant-lignende genstand kun- 



13. april 1981, 6430 Nordborg. 


ne han tydeligt se stjernerne. Han 
tænkte på at hente sin kone, men 
blev alligevel stående, i fald der 
skulle ske mere. 

Vejret var klart, med vindstille 
og en temperatur omkring 6° Cel- 
sius. 


Den22. april 1981 C.E.O 

kl. ca. 04.45 
2770 Kastrup 

En dame fik fra sin l.-sals lejlighed 
øje på en stærkt lysende genstand 
og gik hen til altanen. Hun fortæl¬ 
ler selv: 

» . . . »Genstanden« så ud som en 
flad, omvendt tallerken med fem 
stærkt lysende »søjler « (som pro¬ 
jektører) til venstre. Yderst til højre 
sås kun tre lysende »søjler«, men 
disse var kun halvt så lange som 
de fem til venstre. 

Rundt om »genstanden« var en 
lysende krans, og overfladen lyste 
gult (som Månen), med svag oran¬ 
ge. » Søjlerne « lyste stærkt gult. 

»Genstanden« stod stille, og jeg 
åbnede altandøren for evt. at høre 
flyverstøj, men alt var meget stille. 
Jeg så på uret og overvejede at 
vække min mand, men derefter for¬ 
svandt »genstanden« op i en mørk 
sky. 

Himlen var meget stjernerig, med 
lette skyer og tørvejr. Temperatu¬ 
ren var omkring frysepunktet og 
der lå lidt sne på jorden ...« 

Fænomenet var tilsyneladende 
på størrelse med fuldmånen, men 
observatøren var ikke i stand til at 
afgøre, hvor stor afstanden var. 


Den 26. april 1981 O.O. 

kl. 00.18 
3500 Værløse 

Observatøren, en herre, fortæller: 
»Da vor lørdagsgæst var taget af¬ 
sted ved midnatstid, blev det tid at 
lufte hunden. Mens den var opta¬ 
get af det mere jordnære, lod jeg 
blikket glide over himlen, som var 
delt i to næsten lige store dele — 
stjerneklart i nord og let skyet i 
syd. 

Min opmærksomhed fangedes 
af et par korte glimt under den 
nordlige horisont, som fra lyn me¬ 
get langt borte. Jeg kiggede der¬ 
efter højere op på himlen og fik øje 
på en langstrakt lysende tåge eller 
sky (— eller måske kondens fra et 

fly? — nej, det var den for kort og 
bred til, og intet fly sås eller hør¬ 
tes). 

Mens jeg funderede over dette, 
koncentreredes lyset meget stærkt 
i tågens midte og strålede ud til 
siderne. Det var, som om den gen- 
nemrystedes af en lyseksplosion, 
hvorefter alt pludselig forsvandt — 
kun den sorte himmel og stjerner¬ 
ne var tilbage. 

Hunden havde stadig nok i sit 
eget, og viste ikke tegn på sær¬ 
lige påvirkninger. 

Resten af turen havde jeg nord¬ 
himlen under skarp observation og 
prøvede at stedfæste lysfænome¬ 
net: Karlsvognens stjerner sås klart 
næsten lodret over mig, lidt i vest¬ 
lig retning, mens Nordstjernen 
glimtede 3/4 — 1/2 nede på den 
nordlige himmel, og Cepheus stod 
lavt i nord. Lysskyen observeredes 
ca. midt imellem Nordstjernen og 
Cepheus (se skitsen).« 

Lysfænomenet var hvidt og blev 
af observatøren opfattet som en 
slags eksplosion, meget langt væk. 

Tekst: Torben Birkeholm. 

Tegning: Henrik Pedersen. 



26. april 1981, 3500 Værløse. Observatørens egen tegning. 

— (Oversætters anmærkning: Hi¬ 
storikeren David Michael Jacobs 
har i sin bog »The UFO Controver- 
sy in America« uddybet denne epi¬ 
sode nærmere. Ifølge ham skulle 
den politiske modstander, kongres¬ 
medlem Silvo Conte valgt i Mas- 
sachusetts, have hævdet, at McDo¬ 
nald mente, at den famøse strøm¬ 
afbrydelse i New York 1967 skyld¬ 
tes UFO-aktivitet. Det var faktisk 
ikke det, McDonald mente, men 
derimod, at sagen burde undersø¬ 
ges nøjere. Med hensyn til SST- 
virkningen: McDonalds arbejde re¬ 
sulterede i hypotesen om, at SST- 
flyvningen kunne bevirke, at ozon¬ 
laget ville blive kraftigt nedbrudt 
og dets beskyttende virkning mod 
sollyset ville svækkes. Svækkelsen 
kunne medføre en kraftig stigning i 
antallet af hudkræft-tilfælde. Silvo 
Conte svarede herpå, at en mand, 
der sagde, at SST kunne forårsage 
hudkræft, også måtte tro på små 
grønne mænd.). 

McDonald arbejdede meget ener¬ 
gisk på at få videnskaben til at 
acceptere UFO-problemet. Luftvåb¬ 
net fortsatte med at latterliggøre 


ham. Han blev hånet for sin ind¬ 
sats på SST-området — ikke på 
grund af sin videnskabelige argu¬ 
mentation, men fordi han beskæf¬ 
tigede sig med UFOIogi. Disse for¬ 
hold og andre skærmydsler var ret¬ 
ningsgivende for, hvad der snart 
skulle ske. Den 13. juni 1971 blev 
Jim fundet død ude i ørkenen. Ved 
hans side lå optegnelser og en re¬ 
volver. Det formodes, at han tog sit 
liv. Det var en bedrøvelig dag for 
familie, venner og UFOIogien. Hans 
fagmæssige indsats inden for den 
atmosfæriske fysik og UFOIogien 
vil ikke være upåskønnede, når vi 
nu mindes hans død for 10 år siden. 

CUFOS Associate Newsletter, 
juni 1981/uddrag oversat af 
P.E. Heldt 

I 1967 udgav SUFOI et hæfte på 65 
sider med titlen »UFO’er — det 
største videnskabelige problem i 
vor tid?« Dette materiale var udar¬ 
bejdet af dr. James E. McDonald til 
brug forårsmødet d. 22. april 1967 i 
»The American Society of News- 
paper Editors«, Washington, D.C. 

Dette hæfte giver en glimrende 


indsigt i baggrunden fordet ameri¬ 
kanske luftvåbens »politik« eller 
mangel på samme i UFO-spørgs- 
målet, ligesom Dr. McDonald piller 
mange af de gængse »bortforkla¬ 
ringer« fra hinanden. 

Hæftet er stadig væk særdeles 
aktuelt. Desværre er det for længst 
udsolgt fra UFO-NYTs forlag. Det 
kan dog lånes via det lokale biblio¬ 
tek, hvor man så samtidig kan be¬ 
nytte lejligheden til at se nærmere 
på, hvilke UFO-bøger éns lokale 
bibliotek i øvrigt har på lager. Sam¬ 
tidig kunne man passende anmode 
om, at biblioteket anskaffede sig 
UFO-NYT til tidsskriftsamlingen, 
såfremt dette nogle enkelte steder 
endnu ikke er sket. 

OH 


RAYMOND E. FOWLER er under¬ 
søgelsesleder ved Mutual UFO Net¬ 
Work, videnskabelig medarbejder ved 
Center for UFO Studies og forfatter 
af »UFO’s: Interplanetary Visitors«, 
1974, »The Andreasson Affair«, 1979 
og »Casebook of a UFO Investi- 
gator«, 1981. 

ASTRONOMI _ 

Fremmede solsystemer 

Af Tommy Christensen 


Der har altid forekommet lange diskussioner blandt UFO- 
loger om, hvorvidt UFOerne faktisk er besøgende fra en 
anden planet, således som mange observationer tilsyne¬ 
ladende giver udtryk for. Mens man førhen hovedsagelig 
havde et godt øje til Mars og Venus, er man — efter udforsk¬ 
ningen med rumsonder har vist, at liv sandsynligvis ikke 
eksisterer andre steder her i vort solsystem — tvunget til at 
kaste blikket længere ud i universet. 


I slutningen af 60’erne kunne den 
amerikanske astronom Peter van 
de Kamp meddele, at hans stab på 
Sproul Observatorium i Pennsylva- 
nia efter 30 års tålmodigt arbejde 
var nået til det yderst bemærkel¬ 
sesværdige resultat, at 10 stjerner 
i Solens umiddelbare nærhed helt 
sikkert har omkredsende planeter. 
Hermed var der endelig ført kon¬ 
kret bevis for, at tanken om liv ude 
i verdensrummet dybder havde hold 
i virkeligheden, idet solsystemer 


åbenbart mere er reglen end und¬ 
tagelsen. Det er imidlertid nu 
spørgsmålet, om der i de af van de 
Kamp opdagede solsystemer også 
findes kloder, hvor betingelserne 
for livets opståen er til stede. 

Mens de første resultater ingen¬ 
lunde støttede ovenstående krite¬ 
rium, er der nu mere, der tyder i 
positiv retning. Dog kan astrono¬ 
merne ikke opgive helt sikre infor¬ 
mationer om planetsystemernes 
nøjagtige udformning, idet der end¬ 


nu hersker nogen tvivl om, hvordan 
de opnåede data skal udlægges. 
For at forstå disse problemer vil vi 
nu se lidt nærmere på, hvorledes 
van de Kamp er kommet frem til sin 
viden. 

Planeterne omkring andre stjer¬ 
ner er på afstanden af kun 4 lysår 
så små lyspunkter, at de ikke kan 
observeres i selv de største opti¬ 
ske teleskoper eller registreres af 
radioteleskoper; men de kan deri¬ 
mod konstateres på indirekte vis. 
I et solsystem ligger det fælles 
tyngdepunkt nemlig ikke i stjernens 
centrum, men alt efter massen af 
planeterne i større eller mindre af¬ 
stand fra centret. Der opstår såle¬ 
des lidt »slinger i valsen« hos stjer¬ 
nernes bane rundt om Mælkevejens 
midtpunkt, men det drejer sig na¬ 
turligvis om uhyre små afvigelser. 
Astronomerne må derfor med jæv¬ 
ne mellemrum optage fotos af stjer¬ 
nerne og væbne sig med stor tål¬ 
modighed. Der kræves ofte flere 
tusinde plader taget over adskillige 
år, før perturbationerne kan udmå¬ 
les og indføres i matematiske form¬ 
ler. Metoden har længe været kendt 
og benyttet; allerede i midten af 
1800-tallet fandt man således, at 
både Sirius og Procyon havde om¬ 
kredsende hvide dværgstjerner, 
som først kunne iagttages visuelt 
100 år senere. Ligeledes førte astro- 
metrien til Neptuns og derefter 
Plutos opdagelse i henholdsvis 
1846 og 1930. I øvrigt opstod den 
heftige debat om tilstedeværelsen 
af en yderligere planet p.g.a. kon¬ 
staterede forstyrrelser i Plutos ba¬ 
ne; men for nylig kunne astrono¬ 
merne bilægge striden, idet kilden 
til uregelmæssighederne bestod i 
en lille måne omkring Pluto. 



26 UFONYT 6/81 







Saturn med Dione og Thetys set fra Rhea. 

Van de Kamp startede sin forsk¬ 
ning allerede i 1937 med Sproul- 
observatoriets 28 tommer linse¬ 
teleskop, og i alt er næsten 100 
stjerner blevet undersøgt. Nuvel, 
hvorledes ser resultaterne så ud? 
Til dato er der desværre ikke frem¬ 
kommet en samlet tidssvarende vur¬ 
dering af emnet, så flere af de i 
vedstående tabel angivne informa¬ 
tioner er omkring 10 år gamle. Jeg 
har imidlertid forsøgt at samle så 
meget aktuelt materiale, at frem¬ 
stillingen generelt skulle være re¬ 
præsentativ for forskningens nu¬ 
værende stade. 

Lad os nu prøve at se på de mest 
interessante solsystemer og på 
muligheden for, at planeterne skul¬ 
le være hjemsted for livsformer af 
en eller anden karakter. 

Det nærmeste solsystem finder 
vi pudsigt nok allerede i en afstand 
af 4,3 lysår hos Proxima Centauri, 
hvor det latinske ord proxima (»den 
nærmeste«) kun er stjernens kæle¬ 
navn. Dens videnskabelige beteg¬ 
nelse er Alfa Centauri C, idet den 
indgår i et trippelsystem sammen 
med Alfa Centauri A, der i meget 


høj grad ligner Solen, og B, der er 
betydeligt koldere. Komponenterne 
A og B omkredser hinanden i en 
afstand på mellem 10 og 30 AE (en 
astronomisk enhed er næsten 150 
miil. km. — distancen mellem Jor¬ 
den og Solen). Proxima Centauri 
befinder sig i en stor afstand fra 
de to stjerner, hvilket nok er grun¬ 
den til, at der overhovedet forekom¬ 
mer et planetsystem her. Stjernen 
er en lyssvag rød dværg, som vi 
finder adskillige af i den såkaldte 
lokale sfære om vor sol. Tempera¬ 
turen hos de røde dværge ligger 
kun på omkring 3000°C, hvilket er 
halvdelen af overfladetemperaturen 
på Solen. Proxima Centauri’s mas¬ 
se er tilsvarende kun 1/10 og lys¬ 
udsendelsen 1/60 000. Dermed re¬ 
duceres muligheden for at finde 
selv primitive livsformer på den i 
dette solsystem forekommende pla¬ 
net til noget nær 0. I øvrigt kan 
det som et lille kuriosum nævnes, 
at Solen fra Alfa Centauri vil kunne 
ses lige under stjernebilledet Cas- 
siopeia som en gullig stjerne lidt 
svagere end Sirius, der så vil be¬ 
finde sig ganske nær Betelgeuze i 
Orion. 


Det næste planetsystem, vi kom¬ 
mer til, er ved Bernards Stjerne i en 
afstand af 5,9 lysår fra Solen. Også 
denne stjerne er en rød dværg og 
tillige så svagt lysende, at vi her på 
Jorden ikke kan se den på stjerne¬ 
himlen med det blotte øje. I 1963 
publicerede van de Kamp, at han 
med hjælp af 2400 fotografiske pla¬ 
der optaget i årene 1916-62 havde 
opdaget en periodisk forstyrrelse 
på ca. 24 år. Efter en omfattende 
matematisk analyse udtalte han, at 
den fundne planet havde en masse 
på 1,6 gange Jupiters, og at den 
bevægede sig i en langstrakt bane. 
Imidlertid kunne van de Kamp i 1969 
fremvise en forfinet analyse, der 
påviste, at perturbationerne nær¬ 
mere var et resultat af to plane¬ 
ters kombinerede indvirkning, lige¬ 
som planeterne bevægede sig i til¬ 
nærmelsesvis cirkulære baner, som 
det er tilfældet i vort solsystem. 
De nyeste undersøgelser i 1972- 
73 af de to amerikanske astrono¬ 
mer David Black og Graham Suf- 
folk synes at vise, at der sandsyn¬ 
ligvis findes 3 planeter med masser 
på omkring Jupiters. Ligeledes er 
der meget, der taler for eksistensen 

af flere mindre planeter, hvis gra¬ 
vitationsfelter er for svage til at 
afsløre deres tilstedeværelse. Der¬ 
med finder vi, at Bernards solsy¬ 
stem — og sikkert generelt — er 
opbygget efter de samme princip¬ 
per som vort solsystem. Denne 
konklusion er yderst vigtig, idet de 
kloder, som indtil nu er påvist via 
astrometrien, i deres natur minder 
meget om Jupiter, Saturn, Uranus 
og Neptun, der ingen fast overflade 
har, og altså ingenlunde kan basere 
liv. Selv om Bernards solsystem 
givetvis har terrestiske planeter, 
må vi dog også her afskrive fore¬ 
komsten af højerestående organisk 
materiale, da stjernen jo er en kold 
rød dværg. 

Via Lalande 21185 — endnu en 
rød dværgstjerne — kommer vi til 
den yderst interessante Epsilon 
Eridani, der ligger 10,8 lysår ude i 
verdensrummet. Denne stjerne 
minder i særdeleshed meget om 
vor Sol, selv om lysudsendelsen kun 
andrager 30%. Dette betyder imid¬ 
lertid blot, at stjernens »livszone«, 
kaldet ekosfæren, forskydes ind 
mod Epsilon Eridani. Temperaturen 
på ekosfærens planeter befinder 
sig mellem 0°C og + 80°C, forud¬ 
satat rotationsmomentet og atmo¬ 
sfærens opbygning ikke afviger 
stærkt fra Jordens. Denne be¬ 
grænsning må vi indføre, fordi liv 
ikke synes at kunne opstå uden 
frit forekommende vand, mens de 
nødvendige proteinmolekyler be¬ 
gynder at blive ustabile efter + 80° 

I begyndelsen så Eridanisystemet 


imidlertid ud til at være en nitte, 
idet van de Kamp i slutningen af 
1973 efter at have studeret 800 pla¬ 
der kunne meddele, at en planet 
befandt sig i afstanden af 8 AE fra 
stjernen, hvilket jo i sig selv var en 
negativ konstatering (idet det jo 
svarer til 8 gange Jordens afstand 
fra Solen). Men ikke nok med det! 
Dens masse var så stor, at der ikke 
kunne være tale om en konventio¬ 
nel planet. Dog kunne det heller 
ikke være en lille stjerne, da den 
nødvendige temperatur for igang¬ 
sættelsen af atomare processer, 
hvilket karakteriserer stjerner, in¬ 
genlunde syntes at forekomme. 
Astronomerne kaldte objektet for 
en stjerneplanet, men begrebet 
synes ikke berettiget i dag. Som 
det var tilfældet med Bernards 
Stjerne, er der nu mere, der taler 
for flere mindre planeter, således 
at vi er fremme ved den nævnte 
generelle systemstruktur. Vi kan alt¬ 
så her med temmelig stor rimelig¬ 
hed antage, at der i Epsilon Eridani 
solsystemet eksisterer livsformer! 
Om det tillige drejer sig om intel¬ 
ligente væsener kan vi naturligvis 
kun gisne om, men i 1960 søgte man 
et definitivt svar. Radioastronomer 
lyttede ihærdigt efter signaler fra 
en teknisk civilisation, men som 
det vartilfældet undertidligere for¬ 
søg på at modtage et budskab fra 
stjernerne, blev resultatet negativt. 
Skulle der nu alligevel befinde sig 
intelligent liv på en af planeterne, 
er de imidlertid for længst klar 
over vor tilstedeværelse her på 


Jorden, idet vi siden midten af 40’ 
erne ubevidst har basuneret det ud i 
verdensrummet. Mikrobølger fra de 
store radaranlæg, som både mili¬ 
tæret og videnskaben benytter, 
spredes således ud fra Jorden med 
lysets hastighed, og i 1950 nåede 
denne støj ud til Alfa Centauri, 
mens den i slutningen af 50’erne 
passerede bl.a. Epsilon Eridani. 

Efter 11,1 lysår finder vi dobbelt¬ 
stjernen 61 Cygni. De to kompo¬ 
nenter omkredser hinanden i en 
vidtstrakt bane med en omløbstid 
på 720 år, og deres indbyrdes af¬ 
stand kommer aldrig under 60 AE. 
Ifølge van de Kamp skulle der fin¬ 
des i alt 3 større planeter i dette 
system, 1 omkring 61 Cygni A og 2 
om B. Deres baneforhold minder 
meget om Jordens, men der fore¬ 
kommer flere negative faktorer, der 
umuliggør dannelsen af liv i disse 
solsystemer. Hovedsagelig må det 
her fremhæves, at begge stjerner 
ligger betænkeligt nær de røde 
dværges kategori, idet farven er 
orangerød og lysudsendelsen kun 
0,06 samt 0,04% af Solens. 

Hvis vi bevæger os længere ud i 
universet i vor søgen efter sollig¬ 
nende stjerner, støder vi på Epsi¬ 
lon Indi og Tau Ceti i henholds¬ 
vis 11,3 og 11,9 lysårs afstand, alt¬ 
så stadig relativ tæt på vor solsy¬ 
stem. Især Tau Ceti er interessant, 
idet den har netop det samme spek¬ 
trum som Solen; men Peter van de 
Kamp har ikke konstateret forekom¬ 
sten af planeter omkring disse 
stjerner, så det er ingenlunde rele¬ 
vant at gøre sig tanker om forhol¬ 
dene herude. 

Det er i dag definitivt bevist, at 
det kemiske grundlag for livspro¬ 
cesser faktisk er til stede i ret store 
mængderi universet. Den kemiske 
evolution baserer sig på de sam¬ 
mensatte aminosyrer, hvoraf bl.a. 
æggehvidestofferne er opbygget. 
Aminosyre består af kul, der jo 
spiller en kolossal rolle i hele evo¬ 
lutionen, brint, ilt, kvælstof, svovl 
og fosfor. Meteoritter har længe 
været genstand for undersøgelser 
forat konstatere, om de viser tegn 
på organisk liv. Der har været me¬ 
gen skepsis overfor de positive re¬ 
sultater, idet meteoritterne først kan 
opsamles, efter de har haft kontakt 
med Jordens overflade gennem en 
ofte lang periode, og dermed været 
udsat for inficering med jordisk 
organisk stof. Imidlertid tog sagen 

en dramatisk vending i efteråret 
1969. Nær byen Murchison i Austra¬ 
lien blev der om formiddagen set 
en enorm ildkugle, der eksplodere¬ 
de flere gange og meteoritfrag¬ 
menter blev spredt ud over et areal 
på 1,5 x 6,5 km. Der var adskillige 
vidner til denne hændelse, og man 
kunne således i løbet af et par uger 
lokalisere og opsamle de ialt 5 kg 
meteorsten. En prøve blev sendt 
til NASA, hvor videnskabsmænd 
fandt aminosyremolekyler med en 
struktur, der ikke forekommer her 
på Jorden! 

Nu kunne det jo være interes¬ 
sant at vide mere om karakteren af 
de livsformer, der findes andre ste¬ 
der i verdensrummet, og vi må 
derfor spørge, om evolutionen, så¬ 
dan som den udformede sig her på 
Jorden, kan opfattes som en stan¬ 
dardmodel for alle andre udviklin¬ 
ger under tilnærmelsesvis lignende 
forhold. Mens videnskaben for blot 
10 år siden var yderst positivt stemt 
over for denne teori, hælder man i 
dag mere i modsat retning. Den 
jordiske evolution kan kun i sine 
grundprincipper overføres på andre 
vilkår. Går vi således blot 60 miil. 
år tilbage i tiden og lader udvik¬ 
lingen begynde fra dette punkt igen, 
vil der meget sandsynligt opstå 
andre dyrearter end dem, vi kender 
i dag, ligesom det er tvivlsomt, om 
Homo Sapiens overhovedet vil se 
dagens lys! En klar konsekvens af, 
at alle mutationer eller livstråde er 
forskellige i stigende grad med 
mere komplicerede organismer, er, 
at vi ingenlunde kan forvente men¬ 
nesker eller for den sags skyld 
menneskelignende væsener på no¬ 
gen anden planet i universet. Homo 
Sapiens er specielt udviklet til net¬ 
op et liv i det miljø, vi finder (eller 
måske rettere fandt) her på Jorden. 

Hvis vi her til slut skal prøve at 
drage en konklusion ud fra vore 
betragtninger i denne artikel, kan 
vi med yderst stor sikkerhed fast¬ 
slå, at der absolut findes livsfor¬ 
mer andre steder i universet, sand¬ 
synligvis også nær vort solsystem. 
Kan vi nu overføre dette på UFO- 
sagen og konkludere, at Jorden 
bliver besøgt af ikke-jordiske skab¬ 
ninger? Nej, absolut ikke! Det en¬ 
delige svar på UFOernes gåde skal 
vi ikke finde ude i verdensrummet, 
men i UFOrapporterne. De er vores 
eneste faste holdepunkt, og det er 
med dette efterhånden temmelig 


omfattende materiale som grund¬ 
lag vi skal søge løsningen. Den 
øgede viden om betingelserne i 
fremmede solsystemer og mulig¬ 
heden for at finde liv her kan så¬ 
ledes hverken bevise eller aflive 
rumskibsteorien. 

Tabel over planeter: 


Stjerne 

Antal 

Masse 
Jupiter = 1 

Afstand 

AE 

Omløbstid 

år 

Alfa Centauri C 

1 

1 

0,85 

2,5 

Bernards Stjerne 

3 

0,89 

1,8 

6,1 

• 


0,69 

2,9 

12 

• 


1,15 

4,5 

26,2 

Lalande 21185 

1 

? 

? 

? 

Epsilon Eridani 

1 

6 

8 

25 

61 Cygni A 

1 

15 

1,35 

1,9 

61 Cygni B 

2 

23 

1,08 

1,55 

• 


17 

1,19 

1,8 

BD + 20°2465 

1 

32 

0,54 

26,5 

70 Ophiuchi A 

1 

12 

6,8 

? 

70 Ophiuchi B 

1 

8 

5,9 

? 

70 Ophiuchi 6 

1 

6 

6,0 

? 


Angivelserne bør tages med forbehold. 
Der nævnes kun større planeter, da 
mindre kloder ikke kan konstateres på 
grund af de yderst små perturbationer. 


HUSK 

SUFOIs 

STØTTEFOND 

Giro: 9 11 77 25 


Vær med til at 
udbrede kendskabet 
til UFO-NYT 



Denne henvendelse er især rettet til 
skoleelever, der ønskerat gøre en 
aktiv indsats for UFO-NYT og UFO- 
sagen. 

SUFOI har fremstillet en lille plakat 
i A4-format (21 x 29,7 cm) til ophæng¬ 
ning på skoler, i ungdomsklubber, 
butikkernes kunde-opslagstavler 
samt sportsforeninger. 

— Mener du at kunne anvende en 
sådan plakat på din skole eller andre 
steder, kan du gratis rekvirere det 
antal du ønsker hos: 

Frank Lerbæk 
Sanddalsvænget 17 
5700 Svendborg 
Tlf. 09 -21 39 46. 


f 

FEJLKILDER _ 

Ambulancefly med fuldt blus 

Af Torben Birkeholm 


Under rubrikkken »fejlkilder« bringer vi fra tid til anden 
eksempler på naturlige fænomener, der kan opfattes som 
UFO-fænomener, når de observeres under visse forhold 
og omstændigheder. 

Ved at gøre opmærksom på disse feljkilder, håber vi 
bl.a. at man i højere grad selv bliver i stand til at iden¬ 
tificere lignende fænomener. 

Samtidlig illustrerer disse eksempler det faktum, at hoved¬ 
parten af de henvendelser, SUFOI modtager om UFO- 
observationer, kan forklares. De uidentificerede fænomener 
— altså de ikke opklarede observationer — behand¬ 
les andet steds i bladet. 


SUFOIs Alarmcentral (06 -19 88 90) 
modtog mandag formiddag den 
10. august 1981 en opringning fra 
en mand, der bor i området nord 
for Viborg. Han fortalte, at han 
samme morgen havde set og foto¬ 
graferet er UFO — i dagslys! Sam¬ 


men med sin kone kørte han i bil 
mod Viborg. Omkring kl. 07.40 hav¬ 
de de passeret Skals, og fik da 
øje på to kraftigt lysende »projek¬ 
tører« ud gennem forruden i syd¬ 
lig retning. Lyset så ud til at stå 
stille, men »flimrede« noget, og 


det var som om lyset var rettet 
lige mod dem. Himlen var over¬ 
skyet, og observatørerne anslog, 
at lyset befandt sig i ca. 3 kilo¬ 
meters højde, lige på den anden 
side af Viborg — ca. 1 km borte. 

Det hele så temmeligt mystisk 
ud, og manden standsede vognen. 
Han fik fat i sit lommekamera, 
rettede det mod lyset og tryk¬ 
kede af. Straks derefter sæn¬ 
kede han kameraet for at spole 
filmen frem, men da han kiggede 
op igen, var lyset forsvundet fuld- 
stændiglDet var som om nogen 
havde trykket på en kontakt og 
»slukket lyset«. Hele observation¬ 
en varede 30 — 40 sekunder, og 
der hørtes ikke en lyd. 

Oplevelsen efterlod de to i en 
lidt uhyggelig stemning, men de 
forsøgte at finde en rimelig for¬ 
klaring på sagen. Bag det blæn¬ 
dende lys var der intet at se — 
heller ikke da selve lyset blev sluk¬ 
ket — og de udelukkede derfor et 
fly som en mulig forklaring. Det 
endte med, at manden ringede til 
SUFOI for at lade foreningen se 
på sagen. 

Lidt syd for Viborg ligger en 
mindre flyveplads, og for en sik¬ 
kerheds skyld kontaktede SUFOI 
personalet på pladsen for at høre, 
om man dér havde bemærket no¬ 
get usædvanligt. Man oplyste, at 
der ikke havde været nogen tra¬ 
fik på pladsen om morgenen, men 
at SAS-flyet fra Karup til Køben¬ 
havn var startet omkring det op¬ 
givne tidspunkt, og der var en mu¬ 
lighed for at dette fly kunne være 
årsag til fænomenet. På Flyvestati¬ 
on Karup fortalte man, at det or¬ 
dinære rutefly var lettet fra Karup 
kl. 07.30, drejede straks til højre 



Falck-Air i luften. Foto: Thomas Damm. 

Observatørens foto af »UFOet«. 


og satte kursen direkte mod Kas¬ 
trup. Dette passede dog ikke helt 
med den retning UFOet var obser¬ 
veret i, men i øvrigt kunne man 
ikke umiddelbart give anden for¬ 
klaring. Derefter gav flyvemeteoro¬ 
logerne oplysninger om vejret i 
området, der passede temmelig 
godt med observatørernes angivel¬ 
ser. Det vat overskyet, med sky¬ 
basen i ca. 2.500 meters højde, 
og en sigtbarhed på ca. 10 kio- 
meter. 

Det var nu fastslået, at fænomenet 
havde befundet sig i højst 2.500 
meters højde, og at man ikke på 
stående fod kunne give fly skyl¬ 
den for det observerede. SUFOI 
besluttede så at efterlyse vidner 
gennem dagspressen, for ad den¬ 
ne vej at få yderligere oplysning¬ 
er om UFOet. Det var jo på et 
tidspunkt, hvor mange mennesker 
var på vej til arbejde, og derfor 
var der en god chance for at an¬ 
dre havde set lysene. De lokale 
dagblade var ramt af lock-out, og 
vi måtte derfor benytte Jyllands¬ 
posten til efterlysningen, der blev 
bragt dagen efter. 


Mystisk lys på himlen 

VIEtORG ~~ SUFOI, organisationen, gom undersøger fore¬ 
komster af uidentificerede genstande på himlen, modtog i 
går henvendelse fra et ægtepar i Skals ved Viborg, som følte 
sig stærkt mystificeret. 

Ægteparret havde været kørende i bil kl. 7.40 om morgen¬ 
en, da de pludselig fik øje på noget, der lignede et par 
kraftige projektører i en anslået højde af tre kilometer. 
Manden standsede bilen og stod ud. Han nåede at få taget ét 
billede af observationen med sit kamera, før lysene pludselig 
forsvandt. 

SUFOI har spurgt flyveledelsen i Karup, som oplyste, at 
der på det nævnte tidspunkt kun var ét fly i det nævnte 
område, nemlig SAS-forbindelsen fra Karup kl. 7.30. 

SUFOI kan imidlertid ikke få ægteparrets beretning til at 
passe med, at det skulle være det omtalte fly, de så. Man er 
derfor meget interesseret i at høre, om andre har set de 
mystiske lys på himlen. Flemming Rasmussen, (06) 22 59 20, 
modtager gerne besked, helst efter kl. 12.00. 

O.J. 

Jyllandsposten 11.8.81. 


Vor lokale repræsentant i Midt¬ 
jylland, Flemming Rasmussen, 
modtog straks en del henvendel¬ 
ser fra folk, der mente at have 
set det omtalte fænomen. Den før¬ 
ste opringning kom fra en mand, 
der kom kørende mellem Silkeborg 
og Viborg på det omtalte tids¬ 
punkt. Han havde set et fly, med 
tændte landingslys, og han mente 
det varet ambulancefly! 

Denne oplysning blev støttet af 
flere, der havde set det samme, 
og den endelige bekræftelse ind¬ 
løb om eftermiddagen. En medar¬ 
bejder ved avisen fortalte nemlig, 
at »gerningsmanden« havde kon¬ 
taktet ham! En pilot fra FALCK- 


AIR havde fløjet fra Odense til 
Thisted i en lav højde og med 
tændte landingslys. 

SUFOI ringede til piloten, Tho¬ 
mas Damm, og fik hele beretning¬ 
en: Mandag kl. 07.10 startede am¬ 
bulanceflyet fra Beldringe Luft¬ 
havn og fløj op gennem Jylland 
mod Thisted. Flyvningen foregik i 
få hundrede meters højde, og af 
sikkerhedshensyn var begge frem¬ 
adrettede projektører tændt un¬ 
der hele flyvningen — noget man 
i øvrigt gør i FALCK-AIR. Ca. kl. 
07.40 befandt flyet sig omkring 
flyvepladsen lige syd for Viborg 
(hvor personalet intet bemærkede!) 
på nordlig kurs. Kort tid efter 
ændrede piloten kursen til 320 


grader — nordvest — og fortsat¬ 
te mod Thisted, hvor han lande¬ 
de præcis kl. 08.00. Piloten havde 
i øvrigt haft radiokontakt med 
Flyvestation Karup, bl.a. torat und¬ 
gå SAS-flyet. 

»Ufoets« forsvinden, der mysti¬ 
ficerede observatørerne, skyldes 
simpelthen, at de temmelig kon¬ 
centrerede lyskegler pegede væk 
fra observatørerne, da kursen blev 
ændret. Afstanden til flyet har 
været så stor, at kun lyset kunne 
ses. 

Takket være en hurtig indsats 
og venlig hjælp fra myndigheder, 
presse og befolkning lykkedes det 
at opklare denne sag. SUFOI øn¬ 
sker her at takke de implicerede. □ 



UFO-NYT 6/81 31 


































SYNSPUNKT _ 

UFO-sagen og pressen 

Af Per Borgaard. 


Min artikel i UFO-NYT 4/81 om 
pressen og UFOerne var åbenbart 
et eksempel på, hvor svært det 
er at kommunikere. SUFOIs næst¬ 
formand, Torben Birkeholm, de¬ 
monstrerede i lederen i nr. 5, at 
artiklen kunne misforstås totalt. 

Jeg kritiserede SUFOIs politik 
med at hemmeligholde navne på 
UFO-vidner. Det har Torben op¬ 
fattet sådan, at jeg »beklagede de 
ringe muligheder, journalisterne 
har for at få førstehåndskontakt 
med observatørerne«. 

Bevares, det gør jeg også — 
men mere for SUFOIs og UFO- 
problemets skyld end for aviser¬ 
nes. De eksisterer nogenlunde lige 
godt eller dårligt, selv om de går 
glip af en UFO-nyhed engang imel¬ 
lem. Det gør de jo alligevel, fordi 
SUFOI sjældent får nyhederne 
frem til pressen, mens de er ny¬ 
heder. 

Det er heller ikke så meget 
for SUFOIs skyld, for organisa¬ 
tionen kan vel halte videre i skum¬ 
ringszonen, hvor andre foreninger, 
der heller ikke bliver taget helt 
alvorligt, eksisterer. Jeg synes ba¬ 
re ikke, SUFOI i længden kan være 
tilfreds med at blive slået i hart¬ 
korn med spiritister, huljordstil¬ 
hængere, og hvad man ellers kan 
komme i tanke om af bizarre ideer. 

Nej, det afgørende er at få slå¬ 
et hul i tabu-muren omkring emnet. 
Af hensyn til vidnerne. Så lænae 
vi opretholder denne tys-tys-for- 
nemmelse, vil vidnerne fortsat væ¬ 
re suspekte. Og vi cementerer 
mystikken ved konsekvent at hem¬ 
meligholde vidnernes navne. »Der 
må være noget galt med dem, 
når de ikke tøt stå ved deres 
påstande. Enten er det løgn og 


digt, eller også er de lidt små- 
tossede...« 

Jeg havde en klassisk oplevel¬ 
se, da jeg refererede UFO-NYTs 
omtale af den unge sønderjyde, 
der fra sin traktor så to små fly¬ 
vender objekter passere så lavt, 
at han kunne se ned på dem. 

Efter et resumé i Jydske Tid¬ 
ende blev jeg ringet op af en na¬ 
bo til det område, hvor observa¬ 
tionen fandt sted. Han ville vide, 
hvem vidnet var. Jeg svarede, at 
jeg ikke anede det, og at SUFOI 
ikke ville give ham navnet. 

— Så tror jeg sgu, det er løwn, 
sagde den gode landmand. Der er 
ingen af mine naboer, der ikke 
turde lægge navn til, hvis de op¬ 
levede sådan noget. Næ, det er 
en historie, de har fundet på for 
at sælge deres blad! 

Det siger dels noget om UFO- 
NYTs troværdighed, dels noget 
om holdningen til UFO-vidner. 
Denne solide sønderjyde ville have 
accepteret beretningen, hvis en af 
hans naboer med sit navn stod 
inde for den. Men han ville »dæl’- 
me« lige så lidt tro på alt, hvad 
der står i UFO-NYT, som på alt, 
hvad der står i aviserne. 

Ærligt talt, jeg synes, der er no¬ 
get vældigt sundt i den holdning. 

Jeg har været ude for lignende 
tilfælde, som antyder, at I på den 
måde faktisk gør det sværere for 
UFO-vidnerne. 

Bemærk vel, Torben og ligesin¬ 
dende, jeg foreslog ikke, at SUFOI 
skulle offentliggøre navne på alle 
UFO-vidner. Jeg er udmærket klar 
over, at nogle ikke ville stå for 
det psykiske pres. 

Jeg foreslog kun, at I i hvert 
enkelt tilfælde bør spørge vidnet, 


om han/hun har noget imod at 
lægge navn til sin beretning. 

Jo flere der vil stå frem, jo 
større breche bliver der slået i 
tabu-muren omkring UFO-observa- 
tioner. 

Det er så nemt at slå en »hi¬ 
storie« i avisen eller i UFO-NYT 
hen som opdigt. Det er langt svæ¬ 
rere, hvis det er ens egen, jord¬ 
bundne nabo, der bevidner den. 
Hvis Jens Petersen har været en 
fornuftig mand i ti-tyve år, er man 
mere forsigtig med at påstå, at 
det er rablet for ham. Især hvis 
han fortsat er en fornuftig mand 
i alle andre henseender. 

Vi skal have den tabu-mur væk 
— først og fremmest af hensyn 
til UFO-vidnerne selv. Både her i 
lande og i udlandet har jeg set 
det anslået, at kun en af ti obser¬ 
vationer bliver rapporteret. Den 
ene, der taler med SUFOI eller 
andre om observationen, får for¬ 
håbentlig et normalt forhold til sin 
oplevelse som en oplevelse på 
linje med andre. 

Men hvad med de andre ni, som 
måske ikke engang aner, at SU¬ 
FOI eksisterer, og som vel endnu 
vogter sig for at henvende sig til 
deres lokalavis? 

De står ene med problemet: Er 
jeg ved at blive tosset? Skete det 
virkelig, eller tog jeg første skridt 
mod Set. Hans/Middelfart/Augus¬ 
tenborg? Sker det igen? Er der 
andre, der har oplevet sådan no¬ 
get? Hvad ville politiet sige, hvis 
jeg fortalte dem det? Hvad ville 
naboerne sige? Eller familien? El¬ 
ler — værst — ægtefællen? 

Sålænge vi opretholder fornem¬ 
melsen af, at UFO-oplevelser er 
lige så tabu, som sex var under 

Dronning Viktoria, vil en del UFO- 
vidner kapsle disse oplevelser in¬ 
de i sig selv og leve med dem 
som en byld i sindet. Er de psy¬ 
kisk svage nok, kan den måske 
virkelig forgifte deres sind og sen¬ 
de dem på et statshospital med 
nervesammenbrud før eller senere. 
Og selv dér er det ikke sikkert, 
at de vil turde fortælle om op¬ 
levelsen — for så vil man da 
først for alvor tro, de er sinds¬ 
syge 

Men hvis de f. eks. en dag el¬ 
ler to efter hændelsen kunne læ¬ 
se i avisen, at en nabo eller gen¬ 
bo eller tilfældig forbipasserende 
også havde set fænomenet, ville 
denne psykiske byld være hel¬ 
bredt, inden den nåede at blive 
øm. 

Et biprodukt af en holdnings¬ 
ændring mod større åbenhed vil¬ 
le sandsynligvis være, at SUFOI 
fik mere materiale at arbejde med 
— fordi folk mere frimodigt ville 
komme frem med deres oplevel¬ 
ser og gøre det hurtigere end 
nu, hvor UFO-vidner ofte først be¬ 
slutter sig til at tale flere år ef¬ 
ter oplevelsen. 

SUFOI ville måske betragte det 
som hovedeffekten — men jeg fin¬ 
der det personligt mere alvorligt 
på kort sigt, at hundreder, måske 
tusinder i Danmark alene lever 
med denne frygt og usikkerhed 
som en usynlig albatros om hal¬ 
sen. 

Det kan vi ikke være bekendt, 
især ikke SUFOI, hvis erklærede 
mål netop er at oplyse om UFO- 
erne. Med den nuværende opret¬ 
holdelse af hemmelighedskræm¬ 
meriet gør man de mennesker en 
gevaldig bjørnetjeneste. 

Som indvending mod mit forslag 
har jeg hørt argumentet, at »selv 
om folk siger ja til at få deres 
navn frem, kan de ikke overskue 
konsekvenserne«. 

Det argument er den mest mod¬ 
bydelige formyndermentalitet, jeg 
kan forestille mig. 

Hvis det er personligt myndige 
mennesker, altså voksne, burde I 
takke dem i stedet for slå dem i 
hovedet med jeres bedreviden. 
Hvis I advarer dem mod at sige 
ja, vil I — i hvert fald i nogle 
tilfælde — igen give dem fornem¬ 
melse af, at der trods alt er no¬ 
get suspekt og unormalt i at ha¬ 
ve observeret et UFO. 


Det er lige netop det, vi skal 
væk fra. 

Torben kommer med en lidt po¬ 
lemisk bemærkning om, at man 
kender flere uheldige eksempler, 
hvor pressen er kommet før SU¬ 
FOI. Det tror jeg såmænd gerne. 
Som mere eller mindre aktiv »ufo¬ 
log« siden 1954 har jeg også op¬ 
levet adskillige uheldige tilfælde, 
hvor rapportoptagere er kommet 
først og har sat sagesløse UFO- 
vidner så mange fluer i hovdet, 
at de bagefter var pløkforvirrede 
og/eller skrækslagne. 

Det er vi forhåbentlig kommet væk 
fra. Var det så ikke en idé at 
komme et skridt videre? 

Endelig anfører Torben, at SU¬ 
FOI har pligt til at beskytte sine 
kilder (også, hvis de ikke ønsker 
beskyttelse?). Det har journalister 
også, så det skulle ikke være no¬ 
get problem. Meget få aviser vil¬ 
le drømme om at bringe et UFO- 
vidnes navn uden vidnets accept 
(medmindre det allerede står på 
tryk andetsteds). 


Måske ville de i stedet.droppe 
historien, fordi dens troværdig¬ 
hedsgrad blev for lille uden navn¬ 
et. Men det ville jo så blot være 
samme situation som nu, hvor be¬ 
retningerne alligevel ikke kommer 
i aviserne ... 

Prøv at tænke det igennem end¬ 
nu engang. Efter min opfattelse 
bør nødvendigheden af at rive ta¬ 
bu-muren ned veje tungest. Af 
hensyn til nuværende og kommen¬ 
de »skjulte UFO-vidner«, som i al 
stilhed kæmper deres indre kamp 
mod frygten for, at de ikke er 
mentalt raske. 

De findes. Og de bør have en 
hjælpende hånd fra SUFOI og fra 
de UFO-vidner, der føler sig 
stærke nok til at give dem den. 


Redaktionens kommentar: Vi me¬ 
ner, dette punkt er meget væsent¬ 
ligt at få belyst — især fra dem, 
der selv har set UFOer! Vi beder 
derfor om kommentarer, ikke 
mindst fra UFO-vidner. 

Red. 


GRATIS GAVE TIL DIG! 

Du kender sikkert én eller flere — ja måske mange — per¬ 
soner, der ligesom du interesserer sig for ufoer, men som 
aldrig harfået taget sig sammen til at abonnere 
på UFO-NYT. 

Her i denne tid, hvor du også selv fornyer dit abonnement, 
er det rigtige tidspunkt til at vise dine venner UFO-NYT og 
forklare dem, at et abonnement er en uvurderlig hjælp til 
SUFOI og ufo-forskningen i Danmark. Samtidig får de et 
spændende nummeraf UFO-NYT ind ad døren hver 
anden måned. 

Tegneren af dine venneret abonnement på UFO-NYT, sikrer 
du dig oven i købet en gratis gave fra SUFOI: Bogen 
»Synspunkter - 3 UFO Artikler« - gratis tilsendt fra SUFOI. 
Bogen handler om forskellige af ufo-sagens spændende 
aspekter og er på 60 sider og illustreret. 

Sådan gør du: Få en af dine venner, der ikke tidligere har haft 
abonnement på UFO-NYT, til at indbetale kr. 95,00 for 
abonnement i 1982. Få din ven til at skrive også dit navn og 
adresse på den del af giro-kortet, der når os. Du får da 
automatisk og gratis tilsendt et eksemplar af bogen 
»Synspunkter - 3 UFO Artikler«. 

• Hjælp SUFOI • Skaf en ny abonnent • Få en gratis bog • 

SYNSPUNKT 

Holdninger til ETI 

Af Don C. Donderi 


Resumé: Videnskabens holdning til UFO-sagen i dag gen¬ 
nemgås og sættes op over for den stigende interesse for 
kommunikation med udenjordiske intelligenser (ETI). Den 
bevidste afvisning af UFOer i forbindelse med ETI begrun¬ 
des med en stivhed i de almindelige udbredte begrebsram¬ 
mer, Bayesisk tænkning med en meget lille sandsynlighed 
for ETI-hypotesen og et meget dårligt »signal/støjforhold« 
i de offentligt tilgængelige oplysninger. På den anden side 
tyder interessen for ETI på en delvis anerkendelse af, at 
UFOer er noget udenjordisk. 


Kenneth Arnolds rapport i 1947 (1) 
— efterfulgt af 31 år med moderne 
bevisførelse omfattende elektro¬ 
niske og fotografiske data, supple¬ 
ret med omhyggeligt efterkontrol- 
lerede vidneudsagn — har ikke fjer¬ 
net nogen skepsis hos modstan¬ 
derne af fænomenet UFOer. Tho¬ 
mas Jeffersons mening om meteor¬ 
rapporterne fra Frankrig i det 19. 
århundrede: »Jeg finder intet over¬ 
raskende i stenregnen i Frankrig... 
årsagen er franskmændenes liv¬ 
lige fantasi... den får ting, der aldrig 
er sket, til at blive virkelighed for 
ham, og han fortæller så om dem i 
god tro.« (2), udtrykkeren opfattel- 
telse, som man lige så ofte kan 
møde i dag, når beviserne ikke 
stemmer overens med den forud 
indtagne mening. 

Siden Jeffersons dage er der sket 
store fremskridt i forståelsen af 
bevisførelsens psykologi, når det 
drejer sig om naturvidenskabelige 
forekomster (3), og i forståelsen af 
hvad der i et menneskes person¬ 
lige psyke får en ellers intelligent 
og rationelt tænkende person til 
med god samvittighed at vende det 


blinde øje til besværlige beviser. 
Freud har lært os, at ting, der umid¬ 
delbart bliver overset og udadtil af¬ 
vist, kan påvirke vor adfærd ube¬ 
vidst i en retning, der ikke direkte 
er knyttet til det afviste (4). 

Jeg håber i denne artikel at 
kunne forklare, hvorfor det falder 
så let for videnskaben at ignorere 
UFO-beviserne, hvordan beviserne 
(omend ubevidst) har påvirket de 
almindelige kosmologi-begreber 
blandt videnskabsmænd, og hvil¬ 
ken virkning beviserne kan få i den 
nærmeste fremtid. 

Vi begynder med et paradoks. 
Der er en voksende overbevisning, 
en overbevisning med penge i ryg¬ 
gen, om, at intelligent liv findes an¬ 
dre steder i universet. Antallet af 
forskellige planeter med intelligent 
liv kan ikke bestemmes nøjagtigt, 
men nyere beregninger — baseret 
på vurderinger af antallet af sol¬ 
lignende stjerner, sandsynligheden 
for, at der findes en beboelig pla¬ 
net i nærheden af sådan en stjerne 
samt den formodede levetid for en 
civilisation på hver enkelt sådan 
planet — giver den vurdering, at 


der kan være intelligent liv ca. en 
million steder bare i vor galaxe (5). 
Seriøse og kostbare forsøg på at 
sende radiomeddelelser såvel som 
at lytte efter meddelelser fra vor 
galaxe blev forsøgt med Project 
Ozma (6). Nye og endnu mere kost¬ 
bare forsøg er forberedt og endog 
godkendt af et officielt multinatio¬ 
nalt symposium (7). 

De samme mennesker, som sø¬ 
ger efter udenjordisk intelligens 
med radioteleskoper, forkaster 
UFO-fænomenet som noget, der 
ikke har den ringeste forbindelse 
med efterforskning efter udenjor¬ 
disk liv. Carl Sagan, eksobiolog og 
en af de mest fremtrædende i efter¬ 
forskningen efter udenjordisk intel¬ 
ligens, siger for eksempel! »Inter¬ 
essen for uidentificerede flyvende 
objekter stammer måske ikke så 
meget fra videnskabelig nysgerrig¬ 
hed som fra uopfyldte religiøse be¬ 
hov... På nuværende tidspunkt fin¬ 
des der intet bevis, som utvetydigt 
forbinder de forskellige flyvende 
tallerken- og kontakt-beretninger 
med udenjordisk intelligens.« (8). 

Grunden til disse modstridende 
standpunkter er ikke UFO-bevisets 
utilstrækkelighed, som ellers er den 
almindelige skeptikers forklaring. 
Derimod er videnskabens overbe¬ 
visning om værdien af en søgning 
efter udenjordisk intelligens base¬ 
ret på en ubevidst godkendelse af 
UFO-beviserne og på andre kilder. 
UFO-skeptikerne afviser de empi¬ 
riske data, når deres videnskabe¬ 
lige betænkelighed ikke kan accep¬ 
tere et beviseligt, men uforklarligt 
fysisk fænomen. Ved at godtage 
den »fjerne« udenjordiske intelli¬ 
gens som en erstatnings-hypotese, 
anerkender skeptikerne delvis det- 

te bevismateriale, uden at det brin¬ 
ger forstyrrelser i den organiserede 
videnskab, som tjener og betjenes 
af skeptikerne. 

Videnskaben er et område, der 
hverver frivillige med forskellige 
motiver og evner. De fleste viden- 
skabsmænd er ikke fornyere, men 
problemløsere, som løser proble¬ 
merne efter godkendte retnings¬ 
linier og med godkendte redskaber. 
Disse mennesker accepterer de 
gængse paradigmer, som Kuhn ud¬ 
trykker det (9), og disse gængse 
paradigmer er svære at ignorere. 
En generation af fysikere havde 
besvær med de paradigme-nedbry¬ 
dende, men bekræftede konklusio¬ 
ner af Einsteins relativitetsteori. 
Einstein selv havde svært ved at 
acceptere sandsynlighedsparadok¬ 
serne i kvantemekanikken. 

UFO-beviserne passer ikke ind i 
noget videnskabeligt mønster, der 
er acceptabelt i dag, og da alle 
videnskabsmænd arbejder efter et 
afstukkent mønster, er der ikke 
plads til nogen enkel og »fantasi¬ 
løs«, videnskabelig tolkning af UFO- 
materialet som et sammenhæn¬ 
gende nyt fænomen, der kræver 


forklaring. For den eneste tilstræk¬ 
kelige forklaring ville kræve en 
total nytænkning, som de færreste 
videnskabsmænd er villige til at 
begive sig ud i. 

Der findes selvfølgelig flere let¬ 
tere og mere acceptable »forklarin¬ 
ger« på UFOer. Der er mange, der 
omtaler UFOer som noget religiøst, 
men dette har meget lidt med UFO- 
bevismaterialet at gøre. Visse grup¬ 
per af UFO-»troende« har trukket et 
religiøst budskab ud af UFO-fæno- 
menerne og præsenterer deres bud- 


De fleste videnskabsmænd 
er ikke fornyere, men pro¬ 
blemløsere, som løser pro¬ 
blemerne efter godkendte 
retningslinier og med god¬ 
kendte redskaber. 


skab snarere end bevismaterialet 
for resten af verden (10). Dette har 
gjort det let at sammenkæde alle 


UFO-data med »UFO-religion«. At 
affærdige bevismaterialet som psy¬ 
kologiske fænomener har, som det 
tidligere er vist, imidlertid ikke no¬ 
get med videnskabelig naturforstå¬ 
else at gøre (11). 

En anden forklaring på UFO- 
materialet er, at det drejer sig om 
virkelige fænomener snarere end 
religiøse eller psykologiske, men 
at de er af optisk eller meteorolo¬ 
gisk oprindelse. Astronomen Do- 
nald Menzel mente, at fænomener 
som bisole om dagen og lysbryd¬ 
ninger om natten skabte UFOerne 
( 12 ). 

I masser af tilfælde passer hver¬ 
ken de religiøse eller meteorolo¬ 
giske forklaringer på de foreliggen¬ 
de data, men bruges dog ofte som 
svar af videnskabsmænd, når de ved 
selskabelige sammenkomster får 
spørgsmål om UFOer. 

En anden grund til, at UFO-mate- 
rialet ignoreres af videnskaben, er 
det store indhold af »støj« i forhold 
til »signalet« i de offentligt tilgæn¬ 
gelige oplysninger. Prisen forat ud¬ 
skille signalet i en UFO-undersø- 
gelse er stadig så høj, at det egent¬ 
lig udgør det største problem for 

UFOIogien. Den videnskabsmand, 
som ikke er korrekt informeret, ge¬ 
neraliserer ukorrekt ud fra avis¬ 
overskrifter og antager derfor, at 
signal/støjforholdet i aviserne er 
lig med signal/støjforholdet i hele 
UFO-materialet. Der er endnu langt¬ 
fra nogen almindelig viden om, i 
hvor høj grad UFO-data, som bliver 
fremlagt til en seriøs undersøgelse, 
allerede er blevet sorteret. En sam¬ 
vittighedsfuld, men dårligt oriente¬ 
ret videnskabsmand, som er viden¬ 
de om den »religiøs-psykologiske« 
og den »meteorologisk-optiske« 
klassifikation samt har kendskab 
til den store mængde »støj«, kan 
være undskyldt, hvis han antager, 
at de to ordinære klassifikationer 
gælder for det hele, når først det 
støjfyldte materiale er blevet vur¬ 
deret rigtigt. 

Der er endnu en god grund til, 
at videnskabsmænd, som kender 
de almindelige forklaringer og har 
et løseligt kendskab til materialet, 
ikke er så tilbøjelige til at aner¬ 
kende UFOer som noget udenjor- 
disk eller blot at afvise de gængse 
forklaringer og gå ind for, at yder¬ 
ligere undersøgelser af sagen er 
nødvendige. Grunden er, at de for¬ 
håndenværende beviser altid tolkes 
i lyset af forudfattet overbevisning, 
Hvad der er sandt i de bayesiske 
statistiske formlers ræsonnement, 
er også sandt i den uformelle vi¬ 
denskabelige tænkning. En af 
Bayes sætninger lyder som følger: 
En hypoteses givne sandsynlighed, 
beviset givet, er proportional med 
hypotesens begyndelses-sandsyn¬ 
lighed ganget med hypotesens be¬ 
tingede sandsynlighed, erfarings¬ 
eller observationsresultatet givet 
(13). Ifølge dette vil en hypotese, 
hvis begyndelses-sandsynlighed er 
sat til 0, aldrig, uanset beviserne, 
få en slut-sandsynlighed, der er 
større end 0. Det betyder, at en vi¬ 
denskabsmand, der mener, at den 
hypotese, at UFOer skulle være 
udenjordiske, har en begyndelses¬ 
sandsynlighed på 0, vil få en slut- 
sandsynlighed på 0 uanset beviser¬ 
ne. En begyndelses-sandsynlighed 
på 0 harmonerer med en mental 
indstilling, der ikke vil godkende 
fysiske begivenheder — det være 
sig sete, elektromagnetiske eller 
fotografiske — som UFO-bevisma- 
teriale. Bliver denne videnskabs¬ 
mand tvunget til at anerkende eksi¬ 
stensen af UFO-beviser, vil han 


gennemføre en sandsynlighedsbe¬ 
regning baseret på en høj begyn¬ 
delses-sandsynlighed for den »reli¬ 
giøse« eller »meteorologisk-optis¬ 
ke« hypotese og hellere bibeholde 
sin forkærlighed for disse hypote¬ 
ser som forklaring end at behandle 
beviserne som et modeksempel til 
de eksisterende paradigmer. 

Blandt de fleste videnskabs¬ 
mænd er der en klar afvisning af 
UFO-materialet: en afvisning forud¬ 
set i Kuhns analyse af ændringer¬ 
ne i videnskabens paradigmer som 
følge af de bayesiske formler. Af¬ 
visningen støttes også af den fejl- 


UFO-beviserne passer ikke 
ind i noget videnskabeligt 
mønster, der er acceptabelt i 
dag, og da alle videnskabs¬ 
mænd arbejder efter et af¬ 
stukken t mønster, er der ikke 
plads til nogen enkel og » fan¬ 
tasiløs «, videnskabelig tolk¬ 
ning af UFO-materialet som 
et sammenhængende nyt 
fænomen, der kræver for¬ 
klaring. 


agtige formodning, at der alligevel 
er for megen støj i (UFO-) materia¬ 
let til, at det kan bruges til noget. 
Men trods dette er der en stærk 
og udbredt »tro« på eksistensen af 
ETI! 

Den fornuftsmæssige baggrund 
for denne tro skal nok søges i, at 
vort syn på universet har ændret 
sig, så man nu regner med, at liv 
som vores kan have udviklet sig på 
et langt større antal planeter end 
tidligere antaget. Der opdages et 
stigende antal sol-lignende stjerner 
(14) med usynlige ledsagere, som 
meget vel kan være planeter (15). 
Dette øger muligheden for uden- 
jordisk liv, men gør det hverken 
sandsynligt eller påviser eksisten¬ 
sen af det. Når man kun har dette 
tynde fernis-lag af noget, der er en 
mulighed for, hvad kan da forklare 
den aktuelle respektable interesse 
for kommunikation med udenjor- 
disk intelligens? Videnskabsmænd, 
som er bundet af et afstukket møn¬ 
ster, er sjældent villige til at efter¬ 


prøve en hypotese, som ligger langt 
fra deres »naturens fakta«. Alligevel 
er der videnskabsmænd, som sø¬ 
ger efter udenjordisk liv, både ved 
at sende radiosignaler ud i rummet 
og ved at lytte efter intelligente 
svar. 

Her kan den psykologiske viden 
komme med en mulig forklaring. 
Begrebet ubevidst blev meget an¬ 
vendt af det 19. århundredes psy¬ 
kologer, nok hovedsagelig af Sig- 
mund Freud. Freud mente, at neu¬ 
rotiske menneskers adfærd — og 
forden sags skyld også almindelige 
menneskers — kunne forklares af 
ting, de ikke selv var klar over. Freud 
opstillede en teori om personlig¬ 
heden, baseret på den antagelse, 
at mentale processer undertrykker 
visse ubehagelige tildragelser. Iføl¬ 
ge Freud var de ubevidste motiver 
oftest sexuelle eller agressive (16). 

Begreberne det ubevidste og for¬ 
trængning af ubevidste emner spil¬ 
ler ikke længere så stor en rolle i 
den psykologiske terapi, men er dog 
stadig væk vigtige for at forstå det 
menneskelige sind. Den moderne 
psykologiske terapi-behandling be¬ 
virker til tider, at ting, der var ude 
af hukommelsen ved behandlin¬ 
gens start, dukker op igen. Disse 
ting er ikke, som Freud forestillede 
sig, begrænset til at omfatte sexu¬ 
elle og agressive drifter (17). Der 
kan derfor være ubevidste oplevel¬ 
ser, som aldrig bliver bevidst er¬ 
kendte, men alligevel påvirker og 
afgjort har en virkning på den ak¬ 
tuelle adfærd. 

Jeg (D. C. Donderi) vil påstå, at 
den voldsomme interesse, som vi¬ 
denskaben udviser for forsøg på at 
kommunikere med udenjordiske 
intelligenser, til dels er motiveret 
af indtryk af UFO-materiale, på 
samme tid som videnskabsmanden 
kan nægte bevidst at anerkende 
denne kilde. Den »videnskabelige« 
ETI-interesse er til dels et rationelt, 
men urealistisk forsøg på at be¬ 
skæftige sig med det problem, der 
er opstået af de mange UFO-obser- 
vationer, på en måde, som er ac¬ 
ceptabel for den etablerede viden¬ 
skabs opfattelse af universet. Den¬ 
ne adfærd virker begrænsende på 
den frygt, der ville blive fremkaldt 
ved at acceptere den mulighed, at 
UFO-fænomenet er af udenjordisk 
oprindelse. Der er to grunde til den¬ 
ne frygt. For det første er der det 
intellektuelle ubehag, der frem- 

kommer, når et videnskabeligt 
mønster bliver omvæltet på bekost¬ 
ning af et andet. For det andet er 
der frygten for, at vor eksistens og 
vore samfund vil blive truet ved en 
kontakt med en anden og teknolo¬ 
gisk bedre udrustet udenjordisk 
civilisation. Denne frygt var adskil¬ 
lige videnskabelige deltagere i en 
konference for nylig om kommu¬ 
nikation med udenjordiske intelli¬ 
genser hurtige til at afvise, skønt 
faren er yderst reel, hvilket man har 
kunnet se ved kontakter mellem 
teknologisk set forskellige civilisa¬ 
tioner her på Jorden. En interesse 
for kommunikation med ETI kan be¬ 
stemt ikke retfærdiggøres viden¬ 
skabeligt på baggrund af de opnåe¬ 
de resultater på dette område. Som 
en kritiker (og også kritisk over for 
UFOer) har bemærket: »Eksobiolo- 
gi er stadig en »videnskab« uden 
data, derfor er det ikke en viden¬ 
skab.« (19). 

Konsekvensen af denne teori er, 
at efterhånden, som der kommer 
flere og flere beviser for UFO- 
aktivitet, vil tilskyndelsen til at sø¬ 
ge efter lang-distance kontakt med 
udenjordiske intelligenser vokse sig 
stærkere, da tilskyndelsen er næret 
af UFO-bevismaterialet, som på 
nuværende tidspunkt er betydelig 
bedre end de resultater, radioastro¬ 
nomerne har opnået i deres søgen 
efter ETI. 

Engang i fremtiden vil UFO-be- 
viserne sandsynligvis blive så kla¬ 
re, at ansvarlige videnskabsmænd 
ikke længere kan afvise dem som 
værende »psykologiske-religiøse« 
eller »meteorologisk-optiske«. Til 
den tid vil de samlede data snarere 
blive set som et modeksempel på 
paradigmerne end en gåde, som 
skal forklares med en henvisning 
til den anerkendte viden (20). Til 
den tid må vi se i øjnene, at vi står 
over for en eller flere teknologisk 
set højerestående udenjordiske ci¬ 
vilisationer. 

Der er ingen fordel ved at udsæt¬ 
te denne intellektuelle og følel¬ 
sesmæssige regnskabets time. An¬ 
svarsbevidste forskere af UFO-data 
bør fremlægge deres beviser så 
klart og omhyggeligt, at de kan ac¬ 
cepteres af videnskaben som legi¬ 
time at beskæftige sig med. Så kan 
beviserne ikke længere — på grund 
af utilstrækkelige oplysninger eller 
mangelfulde analyser — afvises 
som værende enten religiøse-psy- 


kologiske eller optisk-meteorolo- 
giske af de mange intelligente, 
samvittighedsfulde og fantasirige 
(inden for deres begrænsning) vi¬ 
denskabsmænd, ingeniører og bu¬ 
reaukrater, som i sidste instans, 
når anerkendelsen til slut kommer, 
må tage sig af de problemer, der så 
vil vælte ind over os. Thomas Kuhn 
har det sidste ord om den omhu, 
med hvilken man bør fremlægge 
bevismaterialet: »Den almindelige 
videnskab sigter ikke mod nyheder 
i kendsgerninger eller teorier; og 
når de er heldige, finder de det 
heller ikke... Nyheder dukker almin¬ 
deligvis kun op for den, der — når 


De samme mennesker, som 
søger efter udenjordisk intel¬ 
ligens med radio teleskoper, 
forkaster UFO-fænomenet 
som noget, der ikke har den 
ringeste forbindelse med 
efterforskning efter udenjor¬ 
disk liv. 

En interesse for kommunika¬ 
tion med ETI kan bestemt 
ikke retfærdiggøres viden¬ 
skabeligt på baggrund af de 
opnåede resultater på dette 
område. 


han med bestemthed ved, hvad 
han bør forvente — er i stand til at 
opdage, at noget er gået galt.« (21). 

NYT OM McMINNVILLE-FOTOS 

20-30 meter i diameter! 

Af Kim Møller Hansen 


SUFOI modtager hver dag informa¬ 
tioner fra mange udmærkede kon¬ 
takter verden over om undersøgel¬ 
ser af højaktuelle og ældre UFO- 
tildragelser. Især de klassiske UFO- 
tilfælde, der jo ofte fremdrages 
som bevis for UFO-fænomenets 
eksistens, er til stadighed genstand 
for grundig granskning. De mest 
interessante oplysninger vil vi selv¬ 
følgelig bringe her i UFO-NYT, når 
tiden, spaltepladsen og efterforsk¬ 
ningsarbejdet muliggør det. 

I UFO-NYT nr. 2, 1981 behand¬ 
lede vi Paul Trents to UFO-fotos 
fra McMinnville i 1950. Som det 
fremgik af artiklen, er eksperterne 
uenige om, hvad det er, Trent foto¬ 
graferede. Dr. Bruce Maccabee og 
Dr. Hartmann mener, at billederne 


virkelig viser et uidentificeret fly¬ 
vende objekt, medens Philip Klass 
og Robert Sheaffer er af den over¬ 
bevisning, at det skiveformede ob¬ 
jekt med tårnet blot er en model 
ophængt i en snor under telefon¬ 
ledningerne. 

Her skal redegøres for nogle sup¬ 
plerende oplysninger om denne in¬ 
teressante sag. 

Computeranalysen 

Ground Saucer Watch har, som 
nævnt tidligere, »godkendt« Trents 
billeder på grundlag af den com¬ 
puterfotografiske analyse. 

I GSW’s 17-sider lange rapport 
om fotoanalysen finder man mange 
spændende oplysninger om det 
fotograferede objekt. Computeren 


afslørede følgende: 

1) Objektet har en fast form. 

2) Profileringen (se også artiklen 
»EDB-analyser i USA« i UFO-NYT 
2/81) viste, at UFOet er skivefor¬ 
met og tredimensionelt. 

3) Farvekontureringen og digitali¬ 
seringen viste også et skivefor¬ 
met objekt. 

4) Objektet befinder sig meget 
langt fra kameraet. Digitaliserin¬ 
gen viste, at objektet har en lyse¬ 
re gråtone end skyggerne på ud¬ 
valgte steder på garagen. Dette 
antyder, at UFOet virkelig befin¬ 
der sig i stor afstand fra vidner¬ 
ne. Dette understøttes af, at 
kanterne på genstande i billedets 
forgrund, f.eks. telefontrådene 
og garagen, er meget skarpere 
end objektets kant. 

5) En ophængt model skulle være 
perfekt konstrueret for at kunne 
give de detaljer, fotografierne 
rummer. Modellen skulle derud¬ 
over have nogle lyskilder i bunden 
og en forholdsvis kraftig snor til 
at holde model og strømforsy¬ 
ning oppe. 

En elektronmikroskopisk under¬ 
søgelse af de originale negativer 
afslører ingen snor eller andet 
mistænkeligt mellem UFOet og 
telefontrådene. Kantfremhæv¬ 
ning af objektet og omgivelserne 
viste helleringen snore. 

GSW er iøvrigt overbevist om, at 
Paul Trent og hustru ikke er i 
besiddelse af de tekniske raffi¬ 
nementer og færdigheder, der 
skal til for at iscenesætte et så¬ 
dant nummer. 

6) Begge fotos blev digitaliseret og 
sammenlignet, hvorved der viste 
sig en ubetydelig forskel i skyg¬ 
gernes tæthed på objektet på de 



Det eneaf Paul Trents 2 fotografier fra 1950. 

Trent-UFOet er her farvekontureret og pro¬ 
fileret. Den lodrette linie gennem UFOet 
er en såkaldt profilerings-cursor. Den 3. 
lodrette hvide linie viser resultatet af denne 
»gennemskæring«: UFOets tværsnitsprofil 
— der viser at UFOet er skiveformet. 



to fotos. Disse målinger samt 
skyggernes størrelse og place¬ 
ring viser, at de to fotos er taget 
med mindre end 5 minutters mel¬ 
lemrum. 

7) Objektet er meget stort — om¬ 
kring 20-30 meter i diameter! 
Dette resultat — som GSW er 
sikker på er rigtigt — nåede man 
frem til ved at måle bil ledcel ler¬ 
nes (kaldet pixels) opløsning på 
UFOets kant og sammenligne 
måleresultatet med måleresulta¬ 
ter af andre genstande på bille¬ 
det, hvor afstanden er kendt. 

8) Objektets overflade reflekterer 
lys ligesom højpoleret metal. Det¬ 
te bekræfter Trents vidneudsagn 
om, at objektet var »sølvagtigt«. 

9) Billederne er ifølge computer¬ 
analysen taget mellem klokken 
7.30 og 8.00. Dette strider imod 
det observationstidspunkt vid¬ 
nerne opgav (kl. 19.30). Dette er 
imidlertid den eneste uoverens¬ 
stemmelse, GSW fandt mellem 
observationsberetningen og bil¬ 
lederne. 

Tidspunktet kan bestemmes ved 
at måle længden på skyggerne 
under tagudhænget på garagen. 
Yderligere forsøg og efterforsk¬ 
ning har endvidere fastslået so¬ 
lens højde på observationstids¬ 
punktet. En solvinkel på 22-25° 
giver skygger svarende til dem, 
der findes på UFOet. 


Hvem skal man tro? 

Ud fra computeranalysen kunne 
det se ud til, at Klass & Co har ret 
m.h.t. observationstidspunktet. På 
den 2. Internationale London UFO- 


Digitaliseret billede af UFOet. Ud fra dette billede kan teknikerne få en hel del at vide 
om objektets form, tæthed og lysudstråling. Når billedet sammenlignes med digitali¬ 
serede udgaver af andre genstande på samme billede, hvor afstandene er kendte, kan 
objektets størrelse og afstand fra kameraet beregnes. 


Kongres i maj 1981 var Dr. Bruce 
Maccabee en af hovedtalerne. 
Maccabee redegjorde for sine se¬ 
neste opdagelser bl.a. angående 
Trent-billederne. 

Dr. Maccabee har eksperimentelt 
eftervist, at en sky, der står modsat 
solen, kan give et så kraftigt gen¬ 
skær, at der kan dannes skygger 
på den »forkerte side« af bygninger 
o.lign. En skygge forårsaget af di¬ 
rekte sollys er skarp, medens en 
skygge, der skyldes genskin, vil 
være »blød«. Maccabee har sam¬ 
menlignet forsøgsresultaterne med 
målinger fra billederne, og det vi¬ 
ser sig, at skyggen på garagevæg¬ 
gen under tagudhænget er af den 
»bløde natur«. Billederne kan der¬ 
for godt være taget kl. 19.30, som 
vidnerne fastholder. 

Hermed er en af Klass’ og Sheaf- 
fers hovedargumenter for et falsk¬ 
neri ved at smuldre bort. Macca- 
bees resultater bekræfter Dr. Hart- 
manns hypotese fra 1967. Hartmann 


mente, at skyggen var fremkommet 
ved, at lys (fra solen i vest) er ble¬ 
vet reflekteret af skydækket og der¬ 
ved har oplyst den østlige garage¬ 
væg. 

Trent fortalte i rapporten til Luft¬ 
våbnet, at billederne var taget med 
højst 30 sekunders mellemrum. 
Sheffer siger, at tidsdifferencen er 
»adskillige minutter« (som Sheaffer 
formentlig mener er brugt til at flyt¬ 
te rundt med modellen inden næste 
billede). 

Maccabee fortalte på London- 
kongressen, at den af Sheaffer på¬ 
ståede tidsdifference ikke holder 
for en nøje undersøgelse. Dette har 
Sheaffer, ifølge Maccabee, også 
selv indrømmet. 

Vi ser frem til næste udspil! □ 

Kilder: 

1) Foredrag ved Dr. Bruce Maccabee på 

London-kongressen, 24.-25. maj 1981. 
2. Proceedings of the 1976 CUFOS 

Conference. 



Digitaliserede udgaver af henholdsvis garagen og den ene telefonpæl. Telefonpælen 
står længst væk fra kameraet, hvilket bl.a. ses ved, at telefonpælens kanter er mere 
uskarpe og tågede end garagens. 

EMNEÅR 1982: UFOLOGER 

Introduktion 

Ved Per Andersen 


På et tværorganisatorisk møde i april i år besluttede en 
række danske UFOIoger — bl.a. fra SUFOI, FUFOS og 
VUFOC — at gøre 1982 til et UFOIogisk emneår. Emnet 
skulle være »UFOIoger«, og her er en introduktion til emne¬ 
året 1982. 


Baggrund 

Når man fortæller UFO-interesse- 
rede, at vi har valgt næste års em¬ 
ne til at være »UFOIoger«, kikker 
de ofte lidt forbavsede på os. Hvad 
i alverden har et studie af »UFOIo¬ 
ger« med forståelsen af UFO-fæno- 
menerne at gøre? En forståelse af 
UFO-fænomenerne bør jo være vo¬ 
res langsigtede mål. Er det en form 
for navle-beskuelse? 

Nej, det er det ikke. Nogle me¬ 
ner, at man skal koncentrere sig om 
de fysiske detaljer ved observa¬ 
tionerne — ikke bruge tid på at ana¬ 
lysere og forstå observatørerne. 
Andre kan godt gå med til at ob¬ 
servatørerne spiller en vigtig rolle 
ved forståelsen af en »sag«, men 
kan ikke se, hvor UFOIogerne kom¬ 
mer ind i billedet. Jeg vil prøve at 
skitsere, hvorfor både observatører¬ 
ne og UFOIogerne udgør vigtige 
elementer i udforskningen af en 
sag. 

Figuren viser en skematisk frem¬ 
stilling af data-vandringen i UFO- 
sagen (meget forenklet). Den pri¬ 
mære data-strøm går fra de obser¬ 
verede stimuli til observatøren, fra 
observatøren til rapportoptageren, 
fra rapportoptageren til en kreds af 
UFOIoger, og endelig udgør sam¬ 
menstillinger og analyser af enkel¬ 
te UFO-sager grundlaget for dan¬ 
nelse af teorier og hypoteser om 
UFO-fænomenerne. 


Det burde være klart, at for at 
vide, hvilken sammenhæng der er 
imellem de faktiske stimuli (obser¬ 
vationer) og i den anden ende de 
dannede holdninger til UFO-sagen, 
bør vi gøre os klart, hvilken rolle 
både observatørerne og rapport- 
optagerne/UFOIogerne spiller. Hvis 
observatørerne var objektive iagt¬ 
tagere, og UFOIogerne var objektive 
forskere, ville der ikke være noget 
problem — der ville da være 100% 
sammenhæng imellem start- og 
slutleddene. Men et menneske kan 
ikke være fuldstændig objektivt, 
og derfor sker der en ubevidst 
»forvrængning« af data ned igen¬ 
nem systemet. Det er vigtigt at fin¬ 
de ud af, hvordan denne »forvræng¬ 
ning« helt præcis virker. 

Men der er også en anden vigtig 
grund til at analysere UFOIogerne. 
Det kan nemlig ikke undgås, at der 
er en sekundær påvirkning den an¬ 
den vej! De fremkomne analyser 
og de deraf dannede teorier og hy¬ 
poteser vil påvirke UFOIogerne til 
at have bestemte opfattelser af, f. 
eks. hvilke rapporter der er vigtige 
at undersøge, og hvad ved en UFO- 
observation man bør lægge mær¬ 
ke til. Dette formidles naturligvis 
op til rapportoptagerne, der tager 
disse meninger med sig, når de ta¬ 
ger ud og interviewer observatører¬ 
ne. Der er hermed ikke bare tale om 
en subjektiv fortolkning af de data, 


der kommer, men også en direkte 
subjektiv påvirkning fra UFOIogerne 
og op igennem systemet. Netop 
derfor er det også vigtigt at ind¬ 
drage UFOIogerne og deres hold¬ 
ninger i et forsøg på at opnå bedre 
forståelse af UFO-fænomenerne. 

Disse betragtninger var baggrun¬ 
den for i 1982 at forsøge at samle 
forsknings-kræfterne omkring em¬ 
net »UFOIoger«. De ting, der kan 
være vigtige at undersøge i denne 
sammenhæng, er UFOIogernes 
holdninger, motiver for at deltage 
i UFO-sagen, og hvilken grad af ob¬ 
jektivitet/subjektivitet der ligger i 
forskningen. 

Forsøget med at etablere et em¬ 
neår i 1982 — uanset emnet — er 
et bevidst forsøg på at skabe struk¬ 
tureret forskning i Danmark. Den 
forskning, der hidtil er foregået, har 
ofte haft karakter af at være meget 
spredt og usammenhængende. 
Som regel fordi UFOIogerne arbej¬ 
der over et meget bredt spektrum 
af emner. Derfor søger vi med em¬ 
neåret at skabe en smule samling i 
forskningen i 1982, der forhåbent¬ 
lig også vil skabe en debat både 
blandt UFOIogerne og de danske 
foreningers medlemmer. 

Projekter i emneåret 

Selv om emneåret endnu ikke er 
startet (tidsmæssigt), er der allige¬ 
vel startet forskellige konkrete pro¬ 
jekter, og der er planer om forskel¬ 
lige andre. 

Når man starter et studium af et 
bestemt område, er det forsknings¬ 
mæssigt vigtigt at finde litteratur 
frem, der allerede har beskæftiget 
sig med emnet. For det første for 
at undgå dobbeltarbejde, og for det 
andet fordi det under alle omstæn- 

digheder er vigtigt at inddrage an¬ 
dres resultater i sit eget arbejde. 

Derfor er et af projekterne i em¬ 
neåret at lave en litteratursøgning, 
der skal fremskaffe litteratur, der 
er anvendelig i forbindelse med 
emnet »UFOIoger«. Denne littera¬ 
tur bliver samlet i litteratur-lister 
med 1-2 måneders mellemrum, og 
derefter distribueres disse til for¬ 
skellige danske UFOIoger. 

Et andet projekt, der allerede er 
startet, er et projekt der skal ana¬ 
lysere UFOIogers opfattelse af »liv 
i kosmos«. Hermed menes bl.a., 
hvordan væsener ude i universet 
ser ud, hvis de eksisterer. Dette 
projekt ledes af Knud Larn fra en 
sjællandsk UFO-gruppe. 

Også under sommer-seminaret 
UFO-82 vil der foregå aktiviteter i 
forbindelse med emne-året. Der vil 
bl.a. blive afholdt en studie-gruppe, 
der vil diskutere nogle af proble¬ 
merne. 

De planer, der ligger om andre 
projekter, drejer sig i øjeblikket 
om et projekt, der igennem inter¬ 
views vil forsøge at belyse nogle 
UFOIogers personlige holdninger 
og motiver i UFO-sagen og rapport¬ 
optagernes holdninger og motiver, 
når de tager ud og optager rappor¬ 
ter. 

Projekt PROMETHEUS 

Projekt PROMETHEUS er et projekt 
i emneårets regie, der allerede er 
langt fremme. Dette projekt har til 
formål at undersøge, hvordan UFO- 
logerne og de aktivt UFO-interes- 
serede placerer sig i forhold til den 
danske befolkning med hensyn til, 
hvad man kan kalde »karakter-træk«. 
Altså en undersøgelse, der gerne 
skulle besvarer spørgsmålet: »Er 
aktive UFO-interesserede en spe¬ 
ciel person-gruppe, eller er de lige¬ 
som »gennemsnits-danskeren«?. 

Denne undersøgelse vil blive fore¬ 
taget ved at udsende et omfatten¬ 
de spørgeskema til op mod 400 
danske aktive eller forhenværende 
aktive i UFO-sagen. På dette tids¬ 
punkt vil de fleste skemaer allere¬ 
de være udsendt. 

Spørgeskemaet består hoved¬ 
sagelig af, hvad der populært kal¬ 
des for en »personligheds-test«. Alt¬ 
så en række spørgsmål, der hver 
for sig er næsten intetsigende, 
men som samlet giver et bredt 
billede af den pågældende person. 


Og det er ikke forat snage i UFO- 
logernes privatliv, at skemaerne ud¬ 
sendes (de er forresten helt ano¬ 
nyme) — men simpelthen for at 
danne et generelt billede af den 
danske UFOIog. 

Denne undersøgelse bliver fore¬ 
taget af Kim Lykkegaard og under¬ 
tegnede. 

Artikler 

Det vil naturligvis ikke have nogen 
værdi, hvis resultaterne af analyser 
m.v. ikke bliver offentliggjort. Og 
derfor regner vi da også med, at en 
række artikler vil blive offentlig¬ 
gjort i løbet af 1982 og ind i 1983, 
ligesom udgivelse af en eller flere 
særrapporter med resultaterne 
heller ikke kan udelukkes. 

Der er ikke lagt en præcis ud¬ 
givelsesplan — bl.a. fordi meget af 
stoffet simpelthen ikke er kendt 
endnu — men jeg kan skitsere 
nogle af de artikler, der vil dukke 
op. 

Her i UFO-NYT starter vi allerede 
med i næste nummer at have i hvert 
fald 2 artikler om emneåret. Den 
ene er skrevet af Werner Walter fra 
den seriøse tyske UFO-organisation 
CENAP. Artiklen har titlen »Er vi 
tæt på en løsning af UFO-proble- 
met?« og handler bl.a. om UFO- 
logernes rolle i UFO-sagen. Artik¬ 
len blev udarbejdet til Den Provi¬ 
soriske Internationale Komité for 




UFO Forskning (PICUR), og den 
udgives hermed for første gang i 
Danmark. 

I næste nummer af UFO-NYT 
kommer der også en artikel fra un¬ 
dertegnedes fjerpen. Denne artikel 
vil — måske på en lidt provokeren¬ 
de måde — gå tæt på UFOIogernes 
motiver for at engagere sig i UFO- 
sagen. Når artiklen bliver »provo¬ 
kerende«, er det for det første, for¬ 
di selve emnet er provokerende, 
men også fordi jeg med artiklen 
håber at skabe en debat omkring 
emnet blandt UFOIoger og UFO- 
NYTs læsere. Jeg ser med andre 
ord frem til en mængde kommen¬ 
tarer til artiklen! Kommentarer, som 
forhåbentlig også kan offentliggø¬ 
res i UFO-NYT. 

Længere hen håber vi bl.a. at 
kunne bringe en original artikel fra 
den engelske UFOIog Jenny Rand¬ 
les, der i øjeblikket i England ar¬ 
bejder meget med »etiske regler for 
rapportoptagere«. Der vil selvfølge¬ 
lig også blive tale om en eller flere 
artikler om Projekt PROMETHEUS. 

Vil du være med? 

Emneåret 1982 er ikke kun forbe¬ 
holdt de personer, som man (fejl¬ 
agtigt) tror ved mere om UFO- 
sagen. Også du kan være med på 
mange måder. 

Det mest enkle er nok at skrive 
indlæg til UFO-NYT om de ting, der 
offentliggøres om emneåret. En de¬ 
bat af disse ting er meget vigtig for 
de personer, der arbejder med pro¬ 
jekterne. Emnet kan også tages op 
i de mange lokale UFO-grupper. 

Hvis du er interesseret i at ar¬ 
bejde med mere konkrete projekter 
i løbet af 1982, er du velkommen 
til at henvende dig til undertegne¬ 
de. Jeg vil kunne hjælpe med im¬ 
pulser til projekter, du ønsker at gå 
i gang med, ideer til projekter, hvis 
du ikke selv har nogle, og hjælpe 
med problemer omkring udgivel¬ 
se af eventuelle resultater. 

Per Andersen 


UFO-NYT 6/81 41 































NYT OM SUFOI 


Til og fra medlemmerne 

Ved Peter A. Hansen 


FORNYELSE AF UFO-NYT 

De vil i november modtage et giro¬ 
kort fra os til fornyelse af abonne¬ 
mentet for 1982. Girokortet kan og¬ 
så benyttes, hvis De ønsker at be¬ 
stille bladet DET UKENDTE samti¬ 
dig. De to blade koster hver især 
95 kr., mens et fællesabonnement 
kun beløber sig til 165 kr., altså en 
besparelse på 25 kr. 

Den årgang af DET UKENDTE, 
som ledsager UFO-NYT’s 1982-år- 
gang, hedder »årgang 4«. Den star¬ 
tede i efteråret 1981, idet dette blad 
ikke helt følger kalenderåret. Men 
skulle De først bestille et fælles¬ 
abonnement sammen med fornyel¬ 
sen af UFO-NYT, så får de natur¬ 
ligvis de hidtil udkomne numre. 

KUVERTSERVICE 

Bor De på Grønland eller i Europa 
udenfor Skandinavien, så er »ku¬ 
vertservice« en nødvendighed fra 
og med årgang 1982! 

Kuvertservice har fungeret i en 
årrække; abonnenterne har — ved 
at betale et mindre tillæg til abon¬ 
nementsprisen — kunnet få UFO¬ 
NYT tilsendt i en lukket kuvert. — 
Vi fortsætter dette tilbud i 1982. 
Merprisen bliver 15 kr. Husk afkryds¬ 
ning på girokortet til november. 

Kuvertservice er ikke nødven¬ 
digt for abonnenter på Færøerne, i 
Norge, Sverige eller Finland, lige¬ 
som det naturligvis heller ikke er 
nødvendigt i Danmark. — Det er de 
stærkt stigende priser på porto og 
luftfragt til Grønland, der har tvun¬ 
get os til dette skridt. 

OVERSÆTTERE ØNSKES! 

Vi har altid brug for dygtige folk til 
engelske oversættelser — begge 
veje. Hvis det har interesse, så 
kontakt SUFOI, postbox 6, 2820 


Gentofte. Arbejdet med at lede 
vores oversættelsescentral vil vi 
meget gerne aflastes for. Arbejdet 
består i nogle timers arbejde om 
ugen. Det kræver en vis indsigt i 
hovedsprogene, en god fornem¬ 
melse for dansk sprog samt en 
skrivemaskine. 


LÆSERBREVKASSEN 


» 7/7 og fra medlemmerne« 
bringer med jævne mellem¬ 
rum omtale af begivenheder i 
SUFOI. Rubrikken kan også 
opfattes som læsernes tale¬ 
rør. Al henvendelse » Til og 
fra ...« bedes rettet til SUFOI, 
Postbox 6,2820 Gentofte. 


Kære SUFOI, 

Ideen med annoncer finansieret af 
Støttefonden synes jeg er god. 
Men I havde engang nogle små 
mærkater eller klistermærker. De 
var på størrelse med en tændstiks¬ 
æske, var blå med et gult UFO i 



samt telefonnummer. Jeg synes, 
at de ville være et effektivt supple¬ 
ment til SUFOI’s planlagte annon¬ 
cering, som er omtalt i UFO-NYT 
nr. 3, side 39. 

Med venlig hilsen 
Bjarne Petersen, 4550 Asnæs. 


Svar fra SUFOI: 

Hvis vi igen skulle fremstille de 
omtalte små mærkater (se illustra¬ 
tionen), ville det betyde, at vi skul¬ 
le binde et ret stort beløb, sikkert 
flere tusind kroner. Det er forkla¬ 
ringen på, at vi ikke har genoptrykt 
mærkaterne, da de blev udsolgt for 
over 5 år siden. — Om Støttefon¬ 
den bl.a. skal bruges til at finan¬ 
siere et nyt oplag, eller om vi skal 


satse på direkte reklamer i dag- 
og ugepressen, det vil afhænge af 
Støttefondens størrelse. Mærkater¬ 
ne har unægteligt en langtidsvirk¬ 
ning, men vi vil helst have en hur¬ 
tig tilvækst af abonnenter på UFO¬ 
NYT. Og det opnås nok bedst ved 
annoncering. Vi takker mange gan¬ 
ge for ideen; den må nok vente lidt 
endnu — afhængig af bidragene til 
Støttefonden. 

Til SUFOI! 

Flere abonnenter! 

Hvorfor ikke gribe problemet an på 
en anden måde: Udskriv en »konkur¬ 
rence« hvor det gælder for de nu¬ 
værende medlemmer at tegne flest 
nye abonnenter indenfor en perio¬ 
de på f.eks. 2 måneder. Hoved¬ 
gevinsten kunne evt. være 1 års 
abonnement, bøger eller lignende. 
Hvordan det registreres, er lagt op 
til jer. — Uanset udfaldet af oven¬ 
nævnte idé følger vedlagt navn og 
adresse på den første af mine »kli¬ 
enter«. 

Venlig hilsen 
Hundevadt, Haderslev. 


Svar fra SUFOI. 

Først mange tak for »klienten«. Vi 
har tilsendt ham et gratis prøve¬ 
nummer af bladet med et girokort 

vedlagt. Vi håber da at modtage 
flere af slagsen. 

Deres idé er allerede sat i system. 
Et andet sted i dette blad bringes 
en opfordring til at skaffe UFO-NYT 
nye læsere. Dersom vedkommen¬ 
de betaler for bladet og bliver abon¬ 
nent, kvitterer SUFOI med en bog 
til »fadderen«. 

Vi tilbyder den lille bog »Syns¬ 
punkter — 3 UFO artikler« gratis 
til alle, der skaffer os en ny abon¬ 
nent — enten i 1981 eller i 1982. 
Send os navnet på det fremtidige 
medlem. Så sender vi et mærket 
girokort til ham eller hende. Når 
bestillingen foreligger, kvitterer vi 
med en bog som tak for Deres ulej¬ 
lighed. 

Så må vi begge håbe på, at ideen 
bliver vel modtaget af bladets man¬ 
ge læsere. 

Peter A. Hansen 



STØTTEFONDEN 

(giro 9 11 7725) 


- 12.000 

— 11.000 

- 10.000 

— 9.000 

- 8.000 

— 7.000 


I UFO-NYT nr. 3 præ¬ 
senterede vi SUFOIs 
STØTTEFOND. 
Fondens penge skal 
ikke indgå i den al¬ 
mindelige drift af 
SUFOI. Det er me¬ 
ningen, at den skal 
kunne træde hjæl¬ 
pende til, når vi gen¬ 
nemførerstørre re¬ 
klamefremstød. 
Pengene skal ude¬ 
lukkende anvendes 
til at udbrede kend¬ 
skabet til UFO-NYT. 


- 6.000 

— 5.000 

— 4.000 

- 3.000 

- 2.000 

- 1.000 



Siden vi fortalte om 
Fonden, erder ind¬ 
kommet 500kr. Vi 
takker mange gange 
og benytter lejlighe¬ 
den til at bede vore 
mange medlemmer 
betænke Fonden, 
næste gang de be¬ 
stiller materialer hos 
os. Fonden har sam¬ 
me gironummersom 
UFO-NYT, nemlig 
9 11 77 25. 

På forhånd mange tak! 


NU SKAL DU 
DUSA SPIEVE 
DET UKENDTE 



Det__ 

UKENDTE 


~ DZOPÅERNES BESYNDERLIGE SKIV* 
Ml SPORET AF TAUST . s 4*1 

ILD FRA INTETHEDEN. ' . 

Hurtigere end lyset 


Alle UFO-nyts abonnenter har ret til en rabat på 25 kr., hvis de også 
tegner abonnement på Det Ukendte. Grib lejligheden denne gang når 
girokortet kommer, og få en ekstra oplevelse med - 6 gange i løbet af 
de kommende 12 måneder. 

Det Ukendte er i samme format som UFO-nyt og rummer spæn¬ 
dende læsestof om parapsykologi, grænsevidenskaber, okkultisme, 
fortidsgåder, uforklarlige hændelser og forbløffende kendsgernin¬ 
ger. 

4. årgang af Det Ukendte startede i oktober og i nr. I kan du bl. a. 
læse om: 

★ Isaac Asimov diskuterer rejser hinsides lysets hastighed. 

★ På sporet af doktor Faustus. 

★ Undersøgelser af magt-ords psykiske effekt. 

★ Transcendental Meditation - svar på tiltale. 

★ Ilden fra intetheden - gåden om den spontane selvforbrænding. 

★ Ellora. Et tempel, skabt af en eneste sten. 

★ Mysteriet om »Livets Træ«. 

★ Læserrejse til Ægypten. 

★ Dzopa-folkets sælsomme skive fra rummet. 

Oplev Det Ukendte. Tegn fællesabonnement, når du alligevel forny¬ 
er dit abonnement på UFO-nyt - og få masser af interessant læsning. 
Til favørpris. (Det Ukendte udkommer den 15. i alle lige måneder, 
mens UFO-nyt udkommer den 15. i alle ulige måneder. Et fælles¬ 
abonnement gi’r altså spændende læsning hver måned, året rundt). 

Aarsleffs Forlag, 4470 Svebølle 
Tlf. 03-493349 

KIG PÅ HIMLEN _ 

December 81 /januar 82 

Af Tommy Christensen 


DECEMBER: 


Den 21. har Solen nået det laveste 
punkt i Ekliptika (»Dyrekredsen«), 
og vi har dermed vintersolhverv. 
Den kommende tid skulle jo være 
ideel for at studere stjernehimlen, 
men trods talen om frostklare næt¬ 
ter er vejret oftest meget ugunstigt. 
På sjældne skyfrie dage er luften 
hen under aften temmelig urolig, 
og dens gennemsigtighed nedsæt¬ 
tes hermed. Årsagen skal nok fin¬ 
des i den store varmeudstråling fra 
jorden, når de isolerende skyer ik¬ 
ke afskærmer for verdenrummets 
kulde. Imidlertid kan vi dog glæde 
os over et fænomen i forbindelse 
med luftturbulenserne — stjerner¬ 
nes smukke funklen i alle spektrets 
farver. 

Aftenhimlen: 

Venus stråler i sin største klarhed 
som aftenstjerne, og det smalle 
segl — som Månen et par dage ef¬ 
ter ny — kan let observeres i en 
lille kikkert indtil kl. 19.30 DNT. 

Morgenhimlen: 

Mars befinder sig i Jomfruens bil¬ 
lede og står tidligere op for hver 
dag, i december omkring kl. 01.00 
i østlig retning. Dens magnitud (klar¬ 
hed) er på niveau med Saturns, men 
den stiger endnu en del næste år. 
Dog må vi vente til midten af dette 
årti, før vi kan opleve dens fantas¬ 
tiske klare røde skær på sommer¬ 
himlen, når Mars er nærmest Jor¬ 
den. I denne måned følger Jupiter 
og Saturn efter »krigsguden« kl. 
04.00 og 02.00. 

Stjerneskud: 

Geminiderne fra den 6. til 17. med 
radiant gunstig fra kl. 21.00 til 6.30 


lidt NØ for Orion. Der forventes 
omkring 50 pr. time. 


JANUAR 82: 


I denne måned befinder Jorden sig 
nærmest vor dagsstjerne. Forskel¬ 
len fra juli andrager imidlertid kun 
5 mili. km eller 17 sek. i lystid. 
Den gennemsnitlige afstand mel¬ 
lem Jorden og Solen er knap 150 
mili. km eller 8 min., hvilket be¬ 
tegnes som en astronomisk enhed. 

Aftenhimlen: 

Venus begynder efterhånden at for¬ 
svinde i aftendæmringen mod vest, 
men lykkes det at opspore den, 
kan det yderst tynde segl iagttages 
i en prismekikkert. 

Morgenhimlen: 

Her sker der ikke de store omvælt¬ 
ninger for tiden. Mars kan ses fra 
midnat, Jupiter fra kl. 2.30 og Sa¬ 
turn fra kl. 1.30. 

Stjerneskud: 

Bootiderne fra den 1. til 6. Udstrå¬ 
lingspunktet befinder sig over ho- 
rizonten mod 0 fra kl. 01.00 til kl. 
7.30 (S). Antallet af meteorer vil 
beløbe sig til omkring 50 eller må¬ 
ske mere pr. time under maximum. 

I 1971 iagttog man 110 og tidligere 
endda 250 ZHR (Zenitberegning). 

Måneformørkelse: 

Den 9. har vi mulighed for at op¬ 
leve en total måneformørkelse, 
hvor Månen bevæger sig gennem 
Jordskyggen, der strækker sig 
mange tusinde km ud i verdens¬ 
rummet i form af en kegle. Månen 
modtager kun yderst lidt lys under 
totaliteten, og den opnår en be¬ 
mærkelsesværdig rød-brunlig farve. 
Forudsat vejret tillader det, vil vi 


kunne iagttage dette forholdsvis 
sjældne syn i 84 min., hvor totalite¬ 
ten indtræffer kl. 20.56 DNT. Den 
næste lejlighed byder sig først i 
slutningen af 1986. 

STJERNER: 

Rødlige 

Betelgeuze i Orion og Aldebaran i 
Tyren står nu særdeles gunstigt 
mod syd. Det kan her bemærkes, 
at disse stjerner er typiske røde 
kæmpestjerner. Betelgeuze er så¬ 
ledes omkring 500 gange større end 
vor Sol, mens Aldebaran »kun« er 
45 gange så stor. Derimod ligger 
deres overflade-temperatur kun på 
ca. det halve, nemlig 3500°. Tid¬ 
ligere var astronomerne af den op¬ 
fattelse, at Solen i sin »alder¬ 
dom« ville forlade den såkaldte 
hovedserie og udvikle sig til en 
rød kæmpestjerne, hvorved Jordens 
bane ville komme til at ligge et 
stykke inde i selve Solen. Nu tyder 
mere på en normal død blandt de 
røde dværge, som vi finder mange 
af i det nærmeste univers. 

Hvidlige 

Sirius i Den store Hund er højt 
over den sydlige horizont, mens 
Regulus i Løven begynder at blive 
synlig i øst. Sirius er jo den klare¬ 
ste stjerne på himlen, men det 
skyldes kun dens nærhed — ca. 9 
lysår. Den lyser kun 30 gange stær¬ 
kere end Solen i forhold til Alnitak i 
Orion, der skinner med en klarhed 
på 28000 gange Solens! 


Her i slutningen af Kig på Himlen, 
vil vi ganske kort beskrive et eller 
flere specielt interessante objekter 
på stjernehimlen — som læseren 
uden astronomisk erfaring nemt 
kan lokalisere og iagttage med det 

blotte øje eller en prismekikkert. 

Denne gang skal vi høre om den 
mest markante stjernetåge på den 
nordlige himmelsfære. Den be¬ 
rømte Oriontåge kan let findes i 
Orions »Sværd« lige under de tre 
bæltestjerner. Med det blotte øje 
ses en diffus hvidlig tåge uden 
form, men i en kikkert begynder 
tågen at tage form som en vand¬ 
mand eller noget i den retning. 
Dens klarhed er omkring 4. magni- 
tude, hvilket er 6 gange mere klart 
end de svageste stjerner, vi under 
absolut gunstige forhold kan se 


med det blotte øje. 

Oriontågens afstand er 1500 lys¬ 
år, men i modsætning til de fleste 
andre gaståger ( som Omega- eller 
Trifidtågen) ligger denne tåge ikke 
i retningen mod Mælkevejens cen¬ 
trum. Tågen ligger derimod helt ude 
i de yderste spiralarme, hvor vi jo 
også finder os selv placeret. Dens 
udstrækning er ligeledes enestå¬ 
ende; det lysende centrum, som vi 
kan iagttage, er kun en brøkdel af 
en kolossal stor sky af gas og små 
partikler, der fylder hele Orions 
stjernebillede og har et tværmål på 


omkring 10 lysår. 

I 1938 opdagede man et pudsigt 
fænomen i tågen. I midten af det 
lysende centralparti sidder en fir¬ 
dobbelt stjerne, der kaldes trapezet, 
og det er den ultraviolette stråling 
fra disse hede stjerner, der får tågen 
til at lyse. Imidlertid udøver stjer¬ 
nerne et så kraftigt stråletryk, at de 
blæser noget af tågen væk! Såle¬ 
des opdagede man, at de havde 
dannet et »vindue« midt gennem 
Oriontågen, og det var faktisk mu¬ 
ligt at fotografere en lille stjerne¬ 
hob bag tågen. □ 



IlilPS 

.y.tys.'.-' 

wmW' 


Den 25. oktober styrtede et stort, metallisk objekt ned i Arizonas ørken. 
Myndighederne skjuler et UFO og ligene af de fremmede astronauter. 

HVORFOR? 


Ny, 

spæn¬ 
dende 
film om 
UFOer 


Får meget 
snart 
premiere i 
biografer 
i København, 
Århus og 
Aalborg. 

BØGER OG TIDSSKRIFTER 

Anmeldelser 


Ensamma i rymden? 


Kjell Johansson, 

Lars Olof Lodén, 

Lars Lundin Studieforlaget, 
Box 386, S-75106 
Uppsala 1, Sverige 
Uppsala 1978 
168 sider, pris ca. 60 kr. 



Den lille fyr herved har kigget be¬ 
brejdende på mig fra hylden med 
bøger til anmeldelse, i snart nogen 
tid nu. Her hvor efterårssæsonen 
med studiekredse og aftenskoler 
er i gang, kunne det så være pas¬ 
sende at ofre et par ord på bogen. 
»Ensamma i rymden?«, er skrevet 
som lærebog til et kursus om livs¬ 
betingelser i Universet ved det 
astronomiske institut ved Uppsa- 
las universitet, og som sådan giver 
den et bredt overblik over emnet. 
Især de astronomiske aspekter be¬ 
handles udførligt, hvad der ikke kan 
undre. 

Bogen er uhyre let læst, med go¬ 
de illustrationer og hvad man tit 
savner i lignende publikationer: den 
er skrevet med ikke ringe humor. 

I 14 kapitler kommer man hele 
emnekredsen rundt; fra mikrobio¬ 
logien til UFOerne. Disse sidste er 
ret så sobert behandlet i sidste 
kapitel under titlen: »Besok från 
yttre rymden?«. Man kan vel altid 
kritisere bogens valg af kilder til 
oplysning om UFOerne; og kon¬ 
klusionen — at de fleste rappor¬ 
ter er nemme at opklare, og at de 
sidste også kan opklares, blot der 
er tid og data nok — ligger jo me¬ 
get tæt op ad, hvad vi kender an¬ 
dre steder fra. Hele humlen ligger 
jo i, om der er noget særligt nyt 
eller oplysende i disse sidste rap¬ 
porter. 


Bogen er velegnet til både selv¬ 
læsning og til gennemarbejdning 
under en eller anden form i grup¬ 
perne rundt i landet. Lad endelig 
ikke sproget afskrække nogen fra 
at gå i gang med bogen. 

OJK 


NOVA 1, 

en ny UFO-detektor 
fra FUFOS 

NOVA 1 er en detektor, der måler 
ændringer i magnetfeltet ved hjælp 
af en spole. Den sælges for 255 
kr. til medlemmer af FUFOS, og for 
311 kr. for ikke-medlemmer. 

Detektoren er indbygget i en 
plastkasse af størrelsen ca. 6 x 10 x 
16 cm. Når den påvirkes af en æn- 



UFO-detektor NOVA 1 fra FUFOS 


dring i magnetfeltet, afgiver den en 
summetone i et par sekunder. Føl¬ 
somheden kan man selv indstille 
med en knap på detektorens for¬ 
side. Detektoren indeholder ingen 
strømforsyning, men kræver en 
ekstern forsyning, som tilsluttes 
med et minijack stik. 

Med detektoren følger en vejled¬ 
ning med få tekniske data og en 
beskrivelse af magnetfelter og pro¬ 
blemer omkring forstyrrelser, som 
kan føre til fejlalarmer. 

Vejledningen giver som sagt kun 
få oplysninger. Den kunne godt gi¬ 
ve flere oplysninger af teknisk ka¬ 
rakter, og den kunne i det hele ta¬ 
get godt have været bedre gennem¬ 
arbejdet. Der er mange trykfejl og 
dårligt formulerede sætninger. 

Detektorinteresserede spørger 
som regel først og fremmest om 
følsomheden. Her giver FUFOS in¬ 
gen oplysninger. Man kan selvsagt 
ikke bestemme en detektors føl¬ 
somhed over for UFOer, når man 
ikke har sådanne til sin rådighed. 
Men da detektoren reagerer på æn¬ 
dringer i magnetfeltet, kan man be¬ 
stemme denne følsomhed ud fra 
målinger eller beregninger. Da det 
ikke er oplyst, skal det her blot 
konstateres, at følsomheden må 
anses for at være rimelig, fordi de¬ 
tektoren kan reagere på en drejning 
i jordfeltet, når den er indstillet 
til maksimum følsomhed. 

Da detektoren er følsom over for 
50 Hz felter og transienter, er der 
stor mulighed for, at lysnettet for¬ 
årsager fejlalarmer. Ifølge vejled¬ 
ningen er detektoren af denne år¬ 
sag forsynet med en knap for føl- 
somhedsindstilling. Får man for 
mange fejlalarmer, skal man blot 
regulere følsomheden ned, eller i 

værste fald stille detektoren et an¬ 
det sted. 

Det lyder umiddelbart som en 
fordel med denne følsomhedsind- 
stilling, men det var nok bedre, om 
man i stedet for at gøre sin detek¬ 
tor ufølsom fandt et bedre sted, 
hvor den ikke giver så mange fejl¬ 
alarmer. Selv ved maksimum føl¬ 
somhed skulle det være muligt i et 
almindeligt hjem. 

Nu er der imidlertid et andet for¬ 
hold, der gør, at man ikke kan pla¬ 
cere detektoren hvorsomhelst. NO¬ 
VA 1 afgiver en summetone, når den 
påvirkes til alarm. Tonen er meget 
dyb (ca. 50 Hz) og ikke særlig kraf¬ 
tig. Den må karakteriseres som be¬ 
hagelig og absolut ikke alarmeren¬ 
de. Med andre ord, man kan ikke 
høre den ret langt væk, og der skal 
ikke meget til at overdøve den. Da 
der samtidigt ikke er nogen mulig¬ 
hed for at tilslutte en ekstra alarm¬ 
giver, fx. en ringeklokke, må man 
finde et sted, hvor man kan høre 
den. Det bliver måske for tæt på 
lysnettet, så man bliver nødt til at 
regulere følsomheden ned. Føl- 
somhedsinstillingen er faktisk kun 
aktuel på grund af den svage sum¬ 
mer og den manglende tilslutnings¬ 
mulighed. 

Detektorens strømforsyning kan 
man enten selv klare, eller man kan 
købe en lysnet-adaptor med for 
ekstra ca. 36 kr. Strømforbruget er 
kun opgivet som 6,25 kr. pr. år med 
denne adaptor, altså ved drift fra 
lysnettet. Måler man strømforbru¬ 
get, er det 6 mA normalt og 65 mA 
mens detektoren afgiver alarm. Vil 
man anvende et batteri, skal man 
altså regne med en bilakkumulator, 
fx. 12V/30Ah for ikke at skulle skif¬ 
te batteri i tide og utide. 

Den relativt store kasse — der 
faktisk godt kunne have været halvt 
så stor — og detektorens strøm¬ 
forbrug og den manglende tilslut¬ 
ningsmulighed viser, at den tydelig¬ 
vis kun er bygget til den, der vil 
have en simpel detektor stående 
»på hylden«. Den er ikke lige til at 
tage med i lommen på en obser¬ 
vationstur, og den kan ikke tilslut¬ 
tes nogen form for registrerings¬ 
udstyr. 

Alt i alt må det konkluderes, at 
NOVA 1’s anvendelsesmuligheder 
er stærkt begrænsede. Det er ikke 
rimeligt for et apparat, der koster 
næsten 350 kr. incl. strømforsyning. 

H. Voigt 



Julegave-tiden sig nærmer 
med hastige skridt... 


Per Andersen: Tidsloven. En bog om UFO-fænomenernes 
tidsfordeling. Hvornår på dagen ser folk UFOer, 
og hvorfor netop på disse tidspunkter? 50 sider, 
illustreret.Medlemspris kr. 15,00 


Per Andersen: Projekt UFODATA - Et System til Elektro¬ 
nisk Databehandling af UFO/IFO Rapporter. Rapport om 
Projekt UFODATA, databehandlingen af rapporterne 
og det internationale samarbejde på dette område. 

Illustreret. Medlemspris kr. 10,00 


Hans Voigt: UFO-detektorer. Velskrevet rapport om 
brugen af ufo-detektorer. Uundværlig for enhver 
med interesse for dette område. 38 sider, 

illustreret. Medlemspris kr. 15,00 

Kim Møller Hansen: UFOer over New Zealand. En af de 

senere års bedste ufo-hændelser skete omkring 
nytåret 1978 ved New Zealand. Ufoerne blev visuelt 
iagttaget, opfanget på radar, filmet — og be¬ 
skrevet i denne rapport. 75 sider, rigt illu¬ 
streret.Medlemspris kr. 20,00 

Sherman J. Larsen: UFO’er tæt på. Let læselig bog, der 
giver en saglig og ajourført redegørelse for, hvad 
vi i dag ved om ufo-fænomenerne. 92 sider, rigt 
illustreret med farvebilleder.Medlemspris kr. 59,50 

Willy Wegner: UFOer - top secret? Bogen om den histo¬ 
riske udvikling på den amerikanske ufo-scene. 

Velegnet både til nybegyndere og personer med 
forhåndsviden om emnet. 78 sider, illustreret. kr. 44,00 


UFO-emblem. Et elegant og diskret emblem i fornem guld¬ 
smedekvalitet. 26 mm bredt - med nål eller 
broche. Medlemspris kr. 26,50 

Klodernes Kamp. Kassettebånd med det originale radio¬ 
hørespil af Orson Welles efter roman af H. G. Wells 
(engelsk-sproget). Medlemspris kr. 25,00 

UFO Encounter. Dobbelalbum (2 plader) med 90 minut¬ 
ters optagelser af UFO-interviews. Hør bl. a. Jimmy 
Carter, Kurt Waldheim, Allen Hynek, Jacques Vallee, 
astronaut Gordon Cooperog berømte UFO-vidner 
som Betty Hili, Kenneth Arnold m. fl. 

Engelsk-sproget.Pris kr. 110,00 


Postkort. Motivet er »Det overvældende lys« — et zinko¬ 
grafi udført af grafikeren Sven Aage Voigt. 

Dobbelte kort i format 107 x 155 mm. Pakke med 


5 stk. kort med kuverter.Medlemspris kr. 12,00 

Originalgrafik. Motivet »Det overvældende lys« af 
Sven Aage Voigt i original zinkografi. I for¬ 
matet 18x21,5 cm. BEGRÆNSET OPLAG.Pris kr. 50,00 


Bestilling sker lettest ved indbetaling af beløbet -i- kr. 5,00 (ekspedition/ 
porto) til giro 9 11 77 25. SUFOI, Postbox 6, 2820 Gentofte. Skriv venligst 
på modtagerdelen, hvad der bestilles. 

Nu er den her... 

SUFOIs detektor MFI-6 

Skandinavisk UFO Information kan nu levere den længe 
ventede detektor MFI-6. MFi-6 er en detektor, der kan 
opdage små ændringer i magnet-feltet — ændringer, der 
ofte er formodet at optræde ved ufo-forekomster. Således 
kaldes detektoren også for en ufo-detektor. 

Detektoren haren lang række enestående karakter-træk ... 

• Er fuldt elektronisk med en spole som sensorenhed. 

• Har en følsomhed på 500 nT/s. 

• Afgiver ved alarm en summende lyd. 

• Er transportabel — med en størrelse på 13x6x3 cm. 

• Har afbryder — og stik til ekstra-udstyr. 

• Har et fantastisk lavt strømforbrug — fungerer ca. 1 år 
på et normalt 9V batteri, der let kan udskiftes. 

• Er udviklet og produceres af kvalificeret personel 
i SUFOI. 



Ved køb leverer SUFOI... 

• En færdigmonteret og aftestet detektor. 

• Batteri monteret i detektoren. 

• Et stik til brug ved tilslutning af ekstra-udstyr. 

• Udførlig brugsvejledning for detektoren og placeringen 
af denne. 

• Tekniske specifikationer. 

• Alarm-skemaer. 

Endvidere kan SUFOI som ekstra-udstyr levere ... 

• En ekstra kraftig summer, der lige kan tilsluttes 
detektoren. 



Detektoren MFI-6 koster 

kun kr. 195,- 

— den hidtil laveste pris på en 
elektronisk detektor på det danske 
marked. 

Den eksterne summer, som SUFOI 
leverer som ekstra-udstyr, 
koster kun kr. 43,-. 

Detektoren og/eller ekstern summer 
bestilles lettest ved at indbetale be¬ 
løbet + kr. 10,00 (ekspedition/porto) 
til giro 9 11 77 25, SUFOI, Postbox 6, 
2820 Gentofte. — Husk at skrive på 
modtagerdelen, hvad der bestilles. 


Ekstern summer, der også leveres af SUFOI. 





/ 







